
Els  Pobres  CQenestrais 


Al  meu  estimat  y  respectable  amich  el  Doctor 
H.  Beptfón  í^ubio  en  penyora  de  bon  ajecte 
y  agrahit  a  la  seva  bona  amistat. 

ADRli  GUAL 


Octubre  de  1908. 


Quatre   paraules 


De  tant  com  aquesta  comèdia  mereix  un  pròlech 
llarch,  he  decidit  prescindirne  per  dugués  rahons. 
Primerament  perquè  no  vuy  que'l  llegidor  rebi  les 
consecuencies  de  les  íntimes  reflexions  meves,  que 
potser  se  extendríen  més  enllà  de  lo  que  la  seva 
amable  bona  voluntat  podria  soportar;  segonament 
perquè  aixís  intento  tota  reflexió,  tot  aclariment  per 
la  sola  expresió  dels  meus  personatges.  Y  ben  mirat 
aixís  n'hi  ha  prou.  Se  tracta  d'un  assumpte  tant 
nostre! 

Jo  sé  que  la  meva  comèdia  no  es  d'èxit  sorollós, 
ben  al  contrari.  Sabeu  lo  qu'es?  Un  plany,  un  con- 
dol, un  neguitós  esplay  encobert  per  moments  d' 
aquell  aparent  bon  humor,  germà,  part  de  la 
tristor  inevitable,  una  prevenció,  un  ben  intencionat 
advertirl... 

Si  el  qui  la  llegeixi  veges  en  ella  el  retrat  propi, 
o  sàpigues  endevinari  l'ombra  del  conegut,  y  expe- 
rimentés la  dolsa  esgarrifor  de  la  emoció;  si  el  que  la 
veges  realisada  se  sentis  empenedit,  disposat  al  co- 
rrectiu, o  consolat  per  la  sola  intenció...  si  a  uns  y 
altres  pot  servir  de  estímul  per  ben  conduhir  les  pas- 
ses de  sers  estimats  que  arriven  a  temps,  aleluya! 
y  donemne  infinites  mercès  a  l'afable  concell  de 
natura,  que  tan  y  tan  ens  ama  contra  la  nostra  in- 
diferència. 

PERSONATGES 

Bonaventura  Salas 60  anys. 

Enrich  Salas 27  » 

Eusebi  Montferrer 26  » 

Dependent  Lluis  Sostres.  .      .        uns.  31  » 

Hilari cap  els.  80  » 

Barrugàs,    (no  parla)  »  23  » 

Un  senyor,  »        »...».  30  » 

Maria 23  » 

Ernestina  Salas.     ......  21  » 

La  Pitoya, uns.  73  » 

L'acció  passa  a  Barcelona  durant  el  primer  y  el 
segon  acte,  y  a  Giureda  durant  el  tercer. 

ACTE  PRIMER 


Soni  a  casa'l  senyor  Bonaventura  Salas,  en  una 
saleta  situada  entre'l  menjador  y  el  despaig-consul- 
tori  del  seu  fill  (sala  d'espera). 

Podem  imaginarnos  el  pis,  perteneixent  a  una 
casa  de  l'antigua  Ciutat.  Tot  ell  sent,  no  obstant, 
l'influencia  de  las  estades  ensanchenques  com  si  una 
forsa  impetuosa  l'atansés  de  les  grans  avingudes, 
mostrantse  per  tal  motiu  engalanat  ab  bonichs  que 
no  li  escahuen. 

La  estora  decorada  ab  un  mostrejat  a  grans  flors, 
de  gust  inglés  (interromput),  se  baralla  descarada- 
ment ab  l'envigat  del  sostre,  y  el  paper  que  pretent 
decorar  les  parets,  apareix  decididament  mcdern, 
com  la  mateixa  contradicció  dels  marcbs  íeixuchs  y 
reforsats  de  les  portes.  Arreu  s'escampen,  barrejats 
ab  els  mobles  d'innegable  segell  de  trenta  anys  en- 
rera, algun  dels  qui  la  filla  del  senyor  Salas  ha  do- 
nat en  dirne  del  últim  istil,  y  per  tot  se  destaquen, 
bibelots  y  enredats  que  s'anyoren,  reclamant  son 
destí  veritable,  al  temps  que  un  ambent  de  bona 
voluntat  fracassada  per  lo  que  toca  al  problema  de 
la  distinció,  resplandeix  arreu,  embolcallantlo  tot  de 
ben  entristidora  manera. 

La  nostra  escena,  donchs,  es  presenta  talment 
com  un  seguit  derépliquesy  controvèrsies,  que  com- 
pletades per  sos  albeigats,  presenten  la  més  inar- 
mònica  de  les  notes  a  les  que  tant  acostumada  te- 
nim nostra  visió  real. 

A  ma  dreta  del  espectador,  hi  han  dugués  portes. 
La  primera  dona  a  les  habitacions  dormitoris  y  la 
segona  al  menjador  y  d'aquet  estant  a  la  sortida  del 
pis.  A  mà  esquerra  y  al  mitg  del  pany  de  paret  se'n 
veu  un'altre  ab  mampara,  folrrada  de  panyo  vermell 


recuadraí  ab  motllura  de  fusta  daurada:  es  la  que 
dona  a  la  sala  despaig  del  doctor  Salas.  Al  fous  y  no 
ben  centrat,  un  balcó  ornamentat  de  ses  cortines 
blanques  estufades  y  d'un  trasparent  cortina  de  gust 
actual  a  travers  del  que  s'endevinen  els  balcons  de 
la  casa  devantera,  com  succeheix  en  els  carrers  es- 
trets. 

Davant  del  balcó  hi  ha  una  tauleta  rodona  mo- 
derna, (gust  de  fàbrica),  y  damunt  un  test  empolai- 
nat  ostenta  una  planta  malaltisa.  Del  balcó  cap  al 
menjador,  un  sofà  y  dos  sillons  passats  de  moda,  la 
seva  alfombreta  als  peus. 

Del  balcó  al  despaig  una  consola  de  les  d'aquell 
temps,  ab  son  mirall  indispensable. 

Al  bell  mitg  de  l'habitació,  una  taula  de  centre 
gran,  plena  de  revistes  y  algun  llibre  escampat,  com 
també  voltada  de  cadires  de  Viena.  Un  llum  de  gas 
penja  del  sostre  al  bell  mitg  d'aquesta  taula.  Cadi- 
res arreu  que  com  el  llum  de  gas  seran  modernes  y 
de  mal  gust.  Quadros  de  retrats  de  íàmilia,  un  espe- 
cialment damunt  el  sofà,  representant  una  Senyora 
pentinada  ab  rissos  y  coll  planxat,  qu'es  la  difunta 
esposa  del  senyor  Salas;  altres  de  menuts  posats 
ahont  millor  conbinin.  Entre  les  dugués  portes  de 
mà  dreta,  el  cromo  de  Juana  la  Loca,  per  banda  de 
la  porta  del  despaig  els  de  La  conversió  del  Duch  de 
Gandia  y  La  rendició  de  Granada.  Els  bibelots  y 
altres  monades  demunt  la  consola.  Entre  la  consola 
y  el  balcó,  en  la  paret,  colocada  una  gàbia  ab  un 
canari  ensopit. 

Son  les  dugués  y  mitja  de  la  tarde  d'un  dia  plu- 
jós d'hivern.  La  llum  entra  escassa  y  trista  per  el 
balcó  del  fons. 


COCDBflSA 


Tot  seguit  s'es  oberta  la  cortina,  apareix  en  la  ba- 
rroca sala,  el  dependent  Sostres,  assegut  en  una  de 
les  cadires  que  volten  la  taula  central.  Té  el  barret 
y  el  paraigües  a  la  mà  y  ab  posa  resignada,  espera 
al  senyor  Salas,  per  qui  vé.  Passat  un  curt  moment, 
pren  un  diari  dels  que  damunt  la  taula's  troben,  el 
fulleja  nerviosament  y'l  llensa  de  nou  ahont  era  al 
temps  que  impacient  se  treu  el  rellotge  de  la  butxa- 
ca, mira  l'hora  y  mostrantse  contrariat,  se'l  desa, 
de  nou,  en  el  moment  que  apareix  el  senyor  Salas, 
venint  del  menjador  y  portant  el  tovalló  entre  mans. 
M'havia  descuidat  de  dir  que  mentres  el  depen- 
dent Sostres  ha  permanescut  sol,  s'ha  sentit  de  part 
del  menjador,  confosa  conversa  animada  y  alguna 
que  altra  rialla.  El  senyor  Salas  provenint  d'aquesta 
animació's  presenta  com  aquell  que  té  ganes  d'en- 
llestir ab  el  dependent,  per  de  nou  deixarse  anar 
cap  a  l'íntima  expansió  de  la  taula.  Ajusta  la  porta 
darrera  d'ell  y  diu,  un  xiquet  impacient  a  D'en  Sos- 
tres, que  al  veurel  s'aixeca  tot  seguit. 


SENYOR    SALAS 

Donchs  qué  hi  ha  de  nou? 

DEPENDENT 

Si,  miri:  com  que  ja  he  dinat  y  me'n  torno 
cap  al  taller,  he  pensat  de  pujar  per  si  aquesta 
tarde  vostè  tampoch  venia,  tota  vegada  que 
Thaig  d'enterar  d'un  assumpto  urgent. 

SENYOR    SALAS 

De  què's  tracta? 

DEPENDENT 

El  de  les  cartolinesqueha  tornat  ab  el  comte. 

SENYOR   SALAS 

Diastre  d'home!  Y  què  li  has  dit? 

DEPENDENT 

Que  vostè  no  hi  era;  que  jo  no'n  sabia  res... 
lo  que  tenim  costum  de  dir. 

SENYOR    SALAS 

Sempre  contraria,  però  si  es  per  això  sol; 
no  calia  que  vinguessis. 

DEPENDENT 

Es  que  avuy  s'ho  ha  pres  més  a  la  valenta. 

senyor  salas  (intrigat) 
Com  vols  dir,  a  la  valenta? 

DEPENDENT 

Ha  dit  que  aquesta  tarde  tornaria,  per  saber 
del  cert  quin  dia  pot  comtar  ab  els  diners,  ben 
entès  que  no  ha  de  passar  del  i5  y  que  de  no 
ser  aixís... 

SENYOR   SALAS 

Si,  si,  si;  no  parlis  més;  deurà  enviar  el 
procurador;  posarà  l'assumpto  en  mans  age- 
nes...  mes  les  sé  de  memòria  aquestes  resolu- 
cions. (Pausa)  Es  veritablement  enrabiador  lo 
que'm  passa.  Tota  la  vida  he  complert  pun- 
tualment ab  tothom,  m'arriba  un  moment 
flach  d'aquells  moments  que  al  més  pintat  li 
arriben...  que  després  s'adoben  y'm  tracten 
aixís...  com  un  mal  pagador  d'ofici...  com 
tractarien  al  primer  passant...  es  insolentl  de 
tot  punt  insolent! 

DEPENDENT 

El  negoci  no  té  amichs,  senyor  Salas. 

SENYOR    SALAS 

Si  no'm  dius  res  més  que  això...  y  quant 
puja'l  comte?  ja  ni  me'n  recordo,  si  vols  que't 
diga  la  veritat. 

DEPENDENT 

(trayentse  un  llibret  de  notes  de  la  butxaca) 
Miri:    dugués  centes  vintidós  ab   setanta 
cinch. 

SENYOR    SALAS 

(altament  sorprès,  després  d'una  petita  pausa) 
Dugués  centes  vintidós  ab  setanta  cinch? 
(el  Dependent,  per  tota  resposta,  li  vol  mostrar 
ïapuntació,  la  que  ell  refusa  mentres,  exitat  y 
tot passejantse,  diu:)  Quina  barbaritat...  Però... 
però  això  es  un  comte  qu 'esparvera  (sassseu 
en  una  de  les  cadires  del  vol  de  la  taula).  Du- 
gués centes  vintidós...  (Pausa) 

DEPENDENT 

Y  bé;  qué  li  direm? 

SENYOR   SALAS 

Si,  mira:  de  moment...  no  sé.  (Com  qui  re- 
flexiona) Dígali  que  no  m'has  vist...  que...  lo 
que  vulguis,  aplàsseu,  tireu  enllà...  (Pausa)  Si 
en  Falp  pagués. 

DEPENDENT 

Corrent.  (Pausa.  El  Dependent  queda  parat 
com  qui  espera  dir  quelcom  més.  Al  adonarsen 
el  Senyor  Salas,  s  aixeca  totdientli:) 

SENYOR  SALAS 

Tens  res  més  per  dirme? 

DEPENDENT 

Sí  senyor;  ha  passat  també  el  senyor  Ga- 
lindez. 

SENYOR   SALAS 

Ah!  veus?  això  m'interessa.  Vols  dir  el  del 
«Consultor  del  Contribuyent»? 

DEPENDENT 

Si,  si. 

SENYOR  SALAS 

Y  què  diu? 

DEPENDENT 

Sembla,  segons  s'esplica... 

SENYOR    SALAS 

(interrompenilo  y  abaixant  el  tò  de  veu) 
Parla  baixet,  y  ...  passa  via;  justament  te- 
nim un  convidat  a  taula,  un  amich  de  carrera 
del  noy,  sabs?...  y... 

DEPENDENT 

Sí;  ja  ho  he  vist,  ja... 

SENYOR    SALAS 

Digues,  digues...  baixet,  sabs? 

DEPENDENT 

Donchs  sembla,  segons  m'ha  dit,  que  no 
hi  ha  modo  d'arreglarho  seguint  el  concell  del 
seu  advocat. 

SENYOR   SALAS 

Be.  (Contrariat) 

DEPENDENT 

Y  que  arribada  la  cosa  al  punt  que  s'ha 

deixat  arribar,  caldrà  que  pagui  ab  Tapremi, 
y  tot,  (naturalment)  y  abans  de  passats  tres 
dies,  donchs,  de  lo  contrari,  l'embarch  íora  in- 
minent.  (Pausa.) 

senyor  salas  (Molt  estranyat) 
Això  diu? 

DEPENDENT 

Això. 

SENYOR  SALAS 

No'n  volia  saber  d'altra.  Es  dir  que  per 
darme  noves  d'aquesta  mena,  haig  de  pagar 
dugués  pessetes  al  mes?  Tots  son  una  colla  de 
trapelles,  tots.  (Pausa).  Està  be,  està  be.  (Se 
passeja  nerviós  y  de  cop  satura  per  dir:)  Ne 
tens  cap  més  d'alegria  per  donarme?  (El  De- 
pendent arronsa  les  espatlles ,  confús.)  Ja  pots, 
ja,  si  es  cas...  suposo  que  de  clixés  ne  deus  ha- 
ver fet  molts...  (Pausa).  Ni  un?  (Dependent 
diu  que  «.no»  ab  el  cap)  Sí...  tot  va  bé,  tot! 

DEPENDENT 

Ab  el  temps  que  fa... 

SENYOR    SALAS 

Oh!  hem  arribat  a  un  punt  que  tant  se  val 
que  plogui  com  que  fassi  bon  sol...  Quan  un 
pensa  ab  aquells  temps  que  la  feina  'ns  sobra- 
va per  tots  costats...  y  aquells  altres  de  Mon- 
sieur  Genard  que  retreya  sempre  el  que'm  va 
vendre  la  casa. 

DEPENDENT 

Tot  evoluciona... 

SENYOR  SALAS 

Justament! 

DEPENDENT 

Avuy  no  n'hi  ha  prou  de  ser  un  bon  ope- 
rador; es  necessari  seguir  l'època...  a  vostè  li 
manca  de  ía  temps  un  esperit  jove  aprop,  que 
tinga  iniciativa  pròpia,  ben  entès. 

SENYOR   SALAS 

L'  esperit  jove  de  que  parles,  aceptant 
que'm  siga  indispensable,  ningú  més  bé  que 
tu  podria  aportàrmel;  perquè...  què  vols  que'n 
fassi  jo  de  la  fotografia  quan  me  mori?  no  me 
la  emportaré  pas  als  llims,  me  penso,  ni  se'n 
ciudarà  la  noya,  ni  el  noy,  tot  un  doctor,  dei- 
xarà la  carrera  y's  posarà  a  retratar  primeres 
comunions.  .  per  haverla  de  deixar  en  mans 
d'un  estrany...  entenentme  bé... 

DEPENDENT 

Ja,  ja... 

SENYOR  SALAS 

Més  valdria  en  les  teves  que'n  les  d'un 
altre;  sinó  que  tu  no  ho  has  may  volgut  en- 
tendre. 

DEPENDENT 

Ja  sab,  senyor  Salas,  les  meves  intencions 
quines  son. 

SENYOR    SALA 

Es  dir  que  segueixes  aferrat  a  la  idea  d'es- 
tablirte  pel  teu  comte  ab  aquell  amich... 

DEPENDENT 

He  trobat  capitalista..  Per  què  l'haig  de 
iTienyspreuar? 

SENYOR   SALAS 

Para  comte,   para  comte...  y  veyes  de  no 

dar  un  pas  en  íals,  que   no   series  tu'l  primer 
en  darlo. 

DEPENDENT 

Pot  contar! 

SENYOR    SALAS 

Y  aixís  y  tot,  vols  ferme  creure  que  una 
combinació  entre  tots  plegats  no  fora  possible 
de  trobarse? 

DEPENDENT 

Com  a  combinació...  prou  n'hi  hauria 
una... 

{En  aquest  just  moment  Ernestina  apareix 
venint  del  menjador  y  se  la  veu  que  ho  Ja  com 
cercant  pretext  de  Jer .  marxar  al  Dependent 
Sostres.  Al  apareixe  dissimula  fingint  sorpèn- 
drers  y  no  volguent  torbar) 

ERNESTINA 

Ah! 

SENYOR  SALAS 

{també  tractant  de  dissitnular) 
Què  vols? 

ERNESTINA 

Res,  res.  Fendrem  cafè  aquí;  te  sembla? 

SENYOR  SALAS 

Com  vulguis.  Totseguit  acabem  nosaltres. 

ERNESTINA 

Està  bé,  papà.  {sen  va  de  nou.  El  Senyor 
Salas  ajusta  la  porta.) 

senyor  salas  {al  Dependent) 
Què  deyes?  {pausa) 

DEPENDENT 

Quel  meu  amich  y  jo,   parlant  ahir  dels 

nostres  assumptos,  vàrem  de  nou  recaure  ab 
l'idea  de... 

SENYOR  SALAS 

Ah!...  vols  dir  ab  el  propòsit  anterior  de 
comprarme  la  casa  per  quatre  pessetes  y 
mitja?... 

DEPENDENT 

Pensi  bé,  Senj'or  Salas,  que  no  se  li  va  ofe- 
rir un  preu  humiliant. 

SENYOR  SALAS 

Ni  me'n  recordo  a  punt  just;  sé  no  més 
que's  tractava  d'una  cantitat  fabulosament  pe- 
tita. Això  es  a  mi  a  qui  no  convé  de  cap  ma- 
nera... no  hem  arribat  encara  a  n'aquest  punt, 
ah!  no.  (mitg  rien  ab  despit)  El  moment  actual 
es  dur,  si,  però  es  transitori... 

DEPENDENT 

Sento  que  s'ho  miri  aixís,  com  un  des- 
acert,  donchs  es  aquesta  la  sola  combinació 
que's  podria  intentar. 

SENYOR  SALAS 

Una  venta  ultrajant,  may!  may! 

BEPENDENT 

En  aquest  cas,  y  tota  vegada  que  la  con- 
versa s'ho  porta,  vostè  ja's  pot  fer  càrrech 
qu'es  precís  que  jo  pensi  ab  mi  y  que...  quan 
més  prompte  puga...  {pausa) 

senyor  sala  (molt  sorprès) 
Parles  de  deixarme?  aixís...  secament?... 

dependent  (excnsantse) 
Secament!... 

senyor  salas 
Si;  secament...  tu  desconfies  de  mi. 

DEPENDENT 

Senyor  Salas! 

SENYOR  SALAS 

Ho  veig  clar,  hi  han  per  entre  mitg  els  tres 
mesos  que't  dech  y  que't  creus  no  cobrar. 

DEPENDENT 

Jo... 

SENYOR  SALAS 

No  fingeixis,  Lluis.  Al  fi  y  al  cap  ets  tu 
com  tots.  Te  sents  neguitós  prop  del  malalt!... 
si...  vesten  d'un  cop,  si  vols. 

DEPENDENT 

Però  qui  parla  d'anarsen,  de  deixarlo  seca- 
ment?  això  vostè  s'ho  forja  en  el  seu  cap;  no 
he  dit  ni  penso  tal  cosa...  crèguim  (pausa) 

senyor  salas  (mirantlo  fit) 
M'ho  dius  del  cert? 

DEPENDENT 

Del  cert.  No  en  và  m'he  estat  tanst  anys  al 
seu  costat. 

senyor  salas  (donantli  la  mà) 

Sí;  hauria  sigut  massa  crudel;  perdónem- 
ho  Lluís,  no'n  fassis  cas,  passo  uns  dies  en- 
terbolits,  oh!  si  no  fos  la  esperansa  certa  y  po- 
sitiva d'altres  coses!  no  duguis  pressa,  eh!... 
jo  ja  me'n  faig  càrrech  que  tu  tens  obligació 
de  pensar  ab  tu  y  que  al  meu  costat,  segons 
com,  el  pervindre  no't  fora  massa  falaguer, 
però...  no'm  deixis  de  sopte...  potser  encara... 
què  sab  un,  tu..,  jo  mateix...  podem  cambiar 
de  pensament  tal  volta  y...  deixarme  brusca- 
ment no... 

DEPENDENT 

Paraula  n'hi  dono. 

SENYOR  SALAS 

Bon  noy,  bon  noy...  y...  {molt  misteri)  que 
may  els  meus  n'haguessin  esment  de  tot  això 
que  tu  sabs:  podria  pertorbarlos  en  el  seu 
camí  y  tinch  obligació  de  evitarho. 

DEPENDENT 

Estigui  tranquil. 

SENYOR  SALAS 

Això  no  ha  de  sortir  de  nosaltres,  saps?... 
Ves...  ves  ..  y  no  deixis  d'insistir  ab  aquells 
comtes  petits,  eh? 

DEPENDENT 

Aquest  vespre  aniré  jo  mateix  per  el  de  la 
Societat  Ghoral.  (Maria  apareix  venint  del 
menjador;  treu  et  tapet  y  el  test  de  la  tauleta 
menuda,  hi  passa  un  drap  y  la  coloca  davant 
del  sofà) 

SENYOR  SALAS 

Jo  aquesta  tarde  daré  també  un  pas  que'm 
volia  estalviar,  però...  el  daré...  no  m'esperis, 
sents?  (Això  dit  molt  baix  de  veu)  Ves,  ves. 
(Mentres  ha  durat  aquest  diàlech  s  haurà  Jet 
per  manera  de  dar  idea  de  que  en  el  menjador 
segueix  el  dols  «sobre-taula».  Un  cop  a  la  porta 
el  Dependent  diu:) 

DEPENDENT 

Passiho  bé. 

senyor  salas  (detenintlo) 
El  senyor  Marsal  no  ha  vinguí? 

DEPENDENT 

No  senyor. 

SENYOR   SALAS 

Corrent. 

DEPENDENT 

Fins  demà. 

SENYOR    SALA^ 

Adéu.  Ves  a  obrir,  Maria  {Pausa.  Uns  pas- 
sos cap  al  balcó,  mitg  abstret)  Ah!  si  no  fos  que 
un  espera!...  que  un  té  dret  a  esperar!  (Aquí'ls 
remors  alegres  del  menjador  s'han  atansat; 
s'obra  la  porta  de  bat  a  bat  y  entren,  tot garlani 
y  rient,  Ernestma,  Enrich  y  Montferrer, 
aquets  dos  fumant  un  cigarret  de  paper.  Atu- 
rats un  moment  al  peu  de  la  porta's  topen  ab  el 
Dependent  Sostres  que  se'n  va  iot  saludantlos 
respectuosament  ab  un  moviment  de  cap,  al  quin 
ells  apenes  contesten.  Maria  se'n  va  al  seu  da- 
rrera y  els  tres  recent  entrats  avensen  cap  a  la 
taula  central  com  qui  segueix  una  conversa) 

MONTFERRER 

Perfectament,  admirable! 

ERNESTINA 

Estarem  millor,  ja  ho  crech. 

ENRICH 

Si,  si.  (L•l  Senyor  Salas  s'adona  d'ells  y's 
rafà  tot  d'un  cop  alegrant  l'expressió  del  rostre 
y  parlant  d'un  tò  festiu  un  tant  soptat,  mentres 
diu  fregantse  les  mans:) 

SENYOR    SALAS 

Es  dir  que's  pren  aquí'l  cafè? 

MONTFERRER 

Aixís  ho  disposa  la  seva  filla. 

SENYOR    SALAS 

Crech  que  ha  tingut  bona  pensada. 

MONTFERRER 

Tots  hi  estem  d'acort. 

senyor  salas  (a  Montferrer) 
Dispènsim,  eh!  però'ls  homes  de  negoci, 
ja  se  sap,  a  lo  millor  ens  surt  un  entrebanch... 

MONTFERRER 

Vol  callar! 

ERNESTINA 

Ah!  si,  y  d'entrebanchs  masses. 

SENYOR   SALAS 

Què  s'hi  pot  ter!  (Enrich  s'asseu  en  un  dels 
sillons) 

ERNESTINA 

Ditxós  serà'l  dia  que't  desfaràs  del  negoci 
(a  Montferrer)  Aconcéllili  vostè  que  a  la  seva 
edat  s'ha  de  viure  més  tranquil;  sobretot  no 
necesitantho. 

MONTFERRER 

La  seva  filla  té  molta  rahò,  senyor  Salas. 
El  vici  del  treball  es  perdonable  durant  la  jo- 
ventut y  encara... 

ENRICH 

Ah!  aquesta  sentencia  en  boca  teva,  hi  es- 
cau maravellosament. 

Montferrer  (rient,  a  Ernestina) 

No'n  fassi  cas,  he  sigut  de  sempre  un  ser 
incomprès. 

SENYOR    SALAS 

Jo  en  cambi,  veu:  sense'l  treball  fora  home 
al  aigua. 

Montferrer  (sempre  en  tò  festiu) 
Son  malalties. 

ERNEST1NA 

Fins  aquí  arriba'l  fum  del  menjador;  si'ns 
hi  arribem  a  quedar  per  pendre'l  cafè... 

AÍONTFERRER 

El  fum  la  molesta?  Sí:  y  no  ha  sigut  prou 
franca  per  dirho.  Es  imperdonable! 

ERNEST1NA 

Rés  d'això;  vol  callar. 

ENR1CH 

Hi  està  prou  acostumada;  jo  encench  l'un 
cigarret  darrera  l'altre. 

Montferrer  (mirant  cap  al  menjador) 
Si  es  aixís...  de  tots  modos  reconech  que 
potser  n'hem  fet  una  mica  massa.   D'aquí  es- 
tant se  veu,  sembla  un  dia  de  boira. 

enrich  (preocupat,  sense  efectismes) 
Boira  a  dins,  boira  a  fora...  pertot  boira. 

MONTFERRER 

Encara  plou? 

SR.  SALAS 

Fa  la  xim,  xim;  quan  comensa... 

ERNESTINA 

La  culpa  no  es  pas  dels  fumadors,  Eusebi; 
es  més  aviat  d'aquestos  pisos  de  la  ciutat  vella 
que  no  tenen  cap  condició  bona.  No  sé  qué'm 
pagaria  de  que'l  papà's  decidís  a  cambiarse  a  í' 
Ensanxe. 

ENRICH 

El  papà  té  aquí  totes  les  seves  glòries...  els 
recorts  d'altres  temps,  (el  senyor  Salas  somriu 
quietament) . 

MONTFERRER 

Fa  un  grapat  d'anys  que  us  hi  esteu. 

ENRICH 

Tots  dos  hi  hem  nascut. 

MONTFERRER 

Recordo  que  jo  hi  venia  quan  estudiàvem 
els  primers  anys,  que  repassàvem  y  ens  prepa- 
ràvem cap  els  vols  dels  exàmens. 

ENRICH 

Ben  cert. 

ERNEST1NA 

Jo  anava  a  les  monges  per  aquell  temps. 

MONTFERRER 

Si,  era  una  nena,  alf;ún  cop  l'havia  vista 
passant  depressa  ab  el  saquet  dels  llibres  a  la 
mà  (a  Enrich).  No  saps  pas  com  tinch  present 

el  quartet  ahont  estudiàvem,  fosch  y  menut.. 

donant  a  un  celobert. 

ENRICH 

Existeix  tal  com  abans,  sinó  que  ara  hi  dorm 
la.;,  (va  per  dir  Jamiliarment  la  Maria,  però 
Ernestina  interromp  dient). 

ERNESTINA 

La  Maria...  si. 

MONTFERRER 

La  que  no  dèu  existir,  aquí  al  menys  y 
ahont  siga  a  ben  segur  més  passada...  dèu 
ser... 

ENRICH 

Ja  sé  qui  vols  dir  (rieni).  La  dispesera  del 
tercer  pis? 

MONTFERRER 

Si,  que  fregava  els  vidres  ab  un  bé  de  Deu 
de  brassos  arremangats...    Quina   anatomia! 

{Ernestina  mitg  riu).    Perdoni,  senyoreta,    son 
recorts  deia  primera  joventut. 

ERNEST1NA 

Disbauxats! 

ENRICH 

En  aquell  pis  àra  hi  viu  un  capellà. 

MONTFERRER 

Quan  jo  ho  dich  que  Barcelona  pert  molt. 

ERNESTINA 

Veu?  Encara  un  inconvenient  de  aquets 
pisots,  l'un  talment  hi  viu  damunt  del  altre. 
Al  Ensanxe  se  disfruta  de  millors  vistes,  més 
sanes,  més  higièniques. 

MONTFERRER 

Per  Deu,  senyoreta,  no  rebaixi  aixís  les 
magnificències  d'aquella  bona  senyora  que 
resplandía  higiene  y  sanitat  per  tots  quatre 
costats,  cregui  que  ho  recordo  bé. 

ERNESTINA 

Prou,  prou  que  ho  crech. 

MONTFERRER 

Dessenganyis,  Ernestina,  els  perills  son  per 
tot.  Jo  mateix  hi  visch  al  Ensanxe,  en  un  pis 
gran,  bó  y  molt  car;  donchs  bé,  el  meu  pare 
s'ha  vist  obligat  a  fer  tencarde  manera  defini- 
tiva y  gíassar  els  vidres  de  la  finestra  del  quar- 
to  dels  criats,  y  quan  el  meu  pare  s'hi  ha  fi- 
xat!... Imaginis  que  havien  ja  establert  un 
perfecte  correu  ab  els  seus  dos  passants  de  fil 
y  la  seva  cistelleta,  anant  a  parar  a  la  finestra 
del  davant  (perquè  també  hi  ha  cel-obert)  per- 
teneixent  al  quarto  de  planxadores  d'un  laller 
de  blanch  de  la  casa  del  costat;  això  per   un 

cantó.  Per  l'altre  a  la  part  del  davant  els  arbres 
sent  l'istiu  hi  porten  una  invasió  de  mosquits 
insoportable.  (Enrich  riu  molt). 

ernestina  (apart  a  Montferrer) 
Per  Deu,  ajúdim. 

sr.  salas  (a  Ernestina) 
Ja  ho  sents? 

MONTFERRER 

(comprenent  y  tractant  dadobarho) 
De  tots  modos  cal  fer  justícia,  cada  cosa  al 
seu  lloch,  sempre  es  mès  sà  que  aquí,  l'aire 
no's  hi  vicia  tant,  les  vies  son  mès  amples;  el 
sol  hi  toca  mès  de  plè,  fins  ara  parlava  en  bro- 
ma, ben  entès. 

ERNESTINA 

Es  lo  que  jo  dich  y  al  papà  es  a  qui  li  con- 
vé un  cambi  de  parets. 

SR. SALAS 

La  Ernestina  dali  que  dali,  no  somia  mès 
qu'en  volar  de  aquet  pis. 

MONTFERRER 

Y  té  rahó. 

SR.  SALAS 

Y  el  despaig,  donchs?  Establert  com  està 
aqui'1  teu  germà? 

ERNESTINA 

Si  a  no  trigar  gaire  se'l  necessitarà  tot  per 
ell  el  pis  sobretot  ab  l'idea  que  porta  de  posar 
una  clínica, 

MONTFERRER 

Ah!  si  portes  aquesta  idea  rahó  de  mès. 

enrich  (indiferent) 
Si. 

ERNESTINA 

Desprès,  vivim  tant  apartats  de  tot  y  de 
tothom!  Imaginis  que  la  rnajor  part  de  les  nos- 
tres relacions  les  tenim  per  allà... 

MONTFERRER 

Si.  si,  senyor  Salas  no  s'hi  pensi  rnès  La 
seva  filla  tè  tota  la  rahò,  no's  troba  en  el  seu 
medi  y  a  vostè  un  cambi  de  parets  li  ha  de  ser 
saludable.  No  ho  creus  aixis?  (a  Enrich). 

ENRICH 

No  dich  que  no. 

ERNESTINA 

Ja  ho  veus,  tots  pensem  igual. 

SR.  SALAS 

Pobres  parets,  elles  tan  fidels...  tan  mu- 
des!... 

MONTFERRER 

Aquesta  es  la  poesia  dels  cabells  blanchs. 

«  SR.  SALAS 

Ni  blanchs  ni  negres,  ben  aviat. 

ERNESTINA 

El  papà  sent  èl  temps.  Té  pensaments  hu- 
mits. 

SR.  SALAS 

Y  bé,  que'l  prenem  o  no'l  cafè?  (volguentse 
distreure) . 

ERNESTINA 

No  sé  que  fa  la  Maria.  Aquest  servey!  (va 
cap  al  menjador  y  en  el  mateix  moment  que  va 
per  cridar).  Marí...  (apareix  aquesta  portant  el 
joch  de  cafè.  Ho  posa  tot  damunt  la  tauleta). 

MARIA 

Ja  soch  aquí,  ja. 

SR.  SALAS 

(com  qui  té  una  pensada  de  sopte) 
Y  el  despaig?   Ara  que  me'n  recordo,   que 
no  ha  vistel  despaig  el  teu  amich? 

ERNESTINA 

Oh,  ytal. 

MONTFERRER 

No  pensava  anarmen  sense  reclamar. 

SR. SALAS 

Mira  tu  que  un  té  unes  distraccions  de  ve- 
gades. Ensényali,  ensényali  y  enllestiu  eh? 
Ja'm  pot  compendre,  l'hora  de  visita  s'apro- 
pa y... 

MONTFERRER 

Perfectament,  si  senyor. 

ERNESTINA 

Ahont  vas  a  parar,  tenim    temps  de  sobres. 

ENRICH 

Ja  ho  creen,  y  per  la  gent  que  vé.  Entra, 
entra,  (obrint  la  porta  del  despaig), 

SR    SALAS 

Ja  se'l  pot  mirar,  ja,  no  hi  manca  rés,  s'ha 
fet  allò  que's  diu  tot;  tot  lo  que  calí?,  sap? 

MONTFERRER 

Ho  suposo. 

SR.  SALAS 

Ah!  consúltali  allò  de  la  cadira,  noy;  qui 
sap  si  ho  vàrem  encertar  després  de  tants  dup- 
tes. 

ENRICH 

Passa,  passa. 

SR.   SALAS 

Tot  de  primera,  sap?  (Entren  Enrich, 
Montferrer  y  senyor  Salas  cap  al  despaig) 

KNRICH 

(Mentres  entra  darrera  d'ells  y  al  temps  que 
la  porta 's  tanca  tota  sola.)  Veus...  (la  veu's  pert 
al  interior.  Pausa) 

MARIA 

(tot  colocant  lo  que  ha  dut  damunt  la  tauleta, 
diu  a  Ernestína  que 's  retoca'ls  cabells  davant 
del  mirall  de  la  consola)  Manca  un  tovalló;  son 
quatre  y  només  n'has  tret  tres. 

ERNESTÍNA 

Si't  descuides  m'ho  dius  a  temps. 

MARIA 

Té  les  claus  (les  hi  dona) 

ERNESTÍNA 

Sortirà  bó'i  cafè. 

MARIA 

Penso.  (Pausa.  Ernestina  se'n  va  cap  a  la 
porta  de  primer  terme.  Maria  al  quedar  sola 
diu  per  ella,  tota  nerviosa:)  El  cafè!...  El  cafè!  .. 
(El  senyor  Salas  ve  del  despaig  tot  dient,  com 
qui  ja  ve  parlant  de  dins:) 

SR.  SALAS 

Me  sembla  que  per  aquí  n'he  vist  una  de 
capsa. 

MARIA 

Què  busques? 

SR.  SALAS 

Mistos. 

MARIA 

Allà  n'hi  han  (damunt  la  taula  gran) 

SR.   SALAS 

Ah!  sí. 

Montferrer  (de  dintre  estant) 
Però  per  què's  molesten? 

enrich  (de  dintre) 
Fuig,  home,  fuig. 

SR.  SALAS 

Té,  té  (al  peu  de  la  porta)  Que  ho  vegi  en- 
cès. (Bona  la  capsa  a  Enrich  quavensa  prop  la 
porta  y  de  nou  sén  va  cap  dintre.  El  senyor 
Salas  vol  també  anarhi,  però  Maria  l  reté  pel 
bras  tot  dientli  baixel:) 

MARIA 

Padrí. 

SR.  SALAS 

Què  vols?  (La  porta's  tanca  tota  sola) 

MARIA 

Què  t'ha  vingut  a  dir  en  Sostres?  T'ha  dat 
algun  disgust?  díguemho. 

SR. SALAS 

Yara!... 

MARIA 

Es  que  quan  se  n'ha  anat  m'ha  semblat 
vèuret  pertorbat. 

SR.  SALAS 

No  siguis  criatura.  Quin  disgust  vols«que 
m'hagi  dat?...  ba,  ba...  (li  toca  la  cara) Fés que 
totestiga  bé,eh?convéqueaquetamichdel  noy 
s'emporti  bona  impresió  de  casa;  tot  ajuda, 
sabs?  es  aixís  com  de  mica  en  mica  un  se  fa'l 
nom,  cal  covar  les  relacions,  en  una  paraula, 
ab  bones  amistats...  (Maria  se  n'es  anal  de  nou 
cap  a  la  taula,  poch  convensuda  segons  espresa 

ab  el  seu  semblant.  A  les  últimes  paraules  del 
senyor  Salas  ha  aparescut  Ernestina  ab  les  claus 
a  la  mà  y  un  tovalló  de  cafè,  dantho  iot  a 
Maria  al  temps  que  li  diu:) 

ERNESTINA 

Té.  (se  la  veu  intrigada  com  si  endavinant 
que  Maria  yl  seu  pare  parlaven,  tingués  ganes 
de  saber  lo  que  deyen.  Nerviosament  reprèn 
aixís).  Porta  la  cafetera.  Val  més  que  acabi  de 
passar  aquí.  (Pausa.  Maria  se'n  va  sense  dir 
paraula,  cap  a  la  porta  del  menjador)  Què't 
deya  la  Maria?  ja't  devia  omplir  el  cap,  a  ben 
segur. 

SR.  SALAS 

Y  que  ets  criatura,  Deu  meu. 

ERNESTINA 

Jo  puch  ser  criatura,  però  lo  qu'es  ella... 
No  t'hi  has  fixat  del  modo  com  ha  servit  tot 
el  dinar? 

SR.    SALAS 

No,  no. 

ERNESTINA 

Oh,  ja  ho  suposo.  Talment  com  si  ho  fes 
per  forsa,  ab  una  cara  de  íàstich...  mira,  me 
ha  indignat. 

SR.  SALAS 

Ba!,  ba. 

ERNESTINA 

Ja  tè  rahò  la  senyora  Planas,  ja,  quan  diu 
que  no  hi  ha  pitjor  servey  que'l  de  fajrcilia. 

SR.   SALAS 

May  estàs  contenta... 

ERNESTINA 

Com  tu  mateix... 

SR.  SALAS 

Ara  jo? 

ERNEST1NA 

Y  es  clar;  per  qué  li  havies  de  contarà 
n'en  Montferrer  que  la  tens  recullida,  que  li 
ets  padrí,  qu'es  filla  d'uns  pagesos  del  teu  po- 
ble... per  qué  no  li  contaves  que  ha  estudiat 
dos  anys  de  la  carrera  de  mestre  també...  y 
que  tu  al  venir  del  poble  vares  ser  aprenent 
veler  y  fadrí  tipògraf  y  que't  vas  casar  d'estal- 
vis ab  una  dona  refinada  y  modesta,  allò  que 
contes  sempre.  Que  no  ho  veus  que  a  la  gent 
els  fan  riure  aquestes  coses?...  Devegades  sem- 
bla que  t'hi  esforsis  en  semblar  de  fóra. 

SR.  SALAS 

Com  quen  soch... 

ERNESTINA 

Donchs  guàrdatho 

SR.   SALAS 

Vols  que  t'ho  diga?  això  son  petites  rebe- 
queries teves.  Hauries  Volgut,  potser,  que 
l'hagués  feta  passar  per  una  minyona  llogada 
a  la  Maria?  Les  coses  al  seu  lloch;  ella  tam- 
poch  s'ho  mereix  ser  tractada  aixís,  y  si  aquet 
amich  del  noy  no  fos  capàs  d'entendre  seria- 
ment  lo  que't  conto,  tant  se  valdria  no  comtar 
per  rès  ab  la  seva  amistat. 

ERNE-TINA 

Bé,  si;  teories  del  any  vuit. 

SR.   SALAS 

Creume  a  mi;  son  detalls  que  convé  que't 

vagis  corretgint...  {del  despaig  reapareix  En- 
rich  y  Montferrer  parlant  animadament  Tot 
seguit  els  veu  Ernestina,  fa  signe  de  quietut  al 
seu  pare.  Aquet  la  entén  y  dissimula  al  instant). 

MONTFERRER 

Magnífich,  de  tot  punt  magnífich. 

SR.  SALAS 

Li  ha  agradat? 

MONTFERRER 

Del  tot,  del  tot. 

SR.  SALAS 

Jo  no  hi  entench  res,  però  ja  ho  sab  el  noy, 
vaig  dirli:  disposa  y's  farà  tot  allò  que  més 
convinga  per  montarte  un  despaig  a  l'altura 
de  la  professió. 

MONTFERRER 

Y  ho  han  lograt,  créguim.  Quans  y  quans 
que  se  les  donen  de  tenir  nom,  pagarien  algu- 
na cosa  per  poguer  rebre  als  malalts  com  tu'ls 
pots  rebre. 

ENRICH 

Si:  ara  lo  que  convé...  son  els  malalts. 

EPNESTINA 

Per  Deu,  Ünrich;  si  fa  quatre  dies  qu'exer- 
seixes! 

SR.   SALAS 

Sempre  té  por  de  quedarse  enrrera  ell. 

MONTFERRER 

El  seu  fill  es  massa  modest.  De  sempre  la 
modèstia  ha  sigut  el  seu  defecte  capital. 

ENRICH 

Ja  ha  sortit  el  defecte. 
3 

MONTFERRER 

Certament  que  defecte  potser  no  ho  es, 
però  en  els  temps  que  correm  no  n'hi  ha  prou 
de  valer. 

ERNESTINA 

També  li  diem  nosaltres, 

SR.    SALAS 

Cal  ferse  valer. 

MONTFERRER 

Això  es;  usar  una  mica  de  certs  procedi- 
ments que  serveixin  per  dir  a  la  gent  que  viu 
distreta:  «aquí  soch  jo,  escolteu  me».  (Maria  dú 
la  cafetera  y  la  deixa  damunt  de  la  tauleta. 
Després  se'n  va  de  nou] . 

SR.  SALAS 

Es  clar;  té  molta  rahó. 

ERNESTINA 

Jo  també  ho  trobo,  t'arrecones  massa.  Un 
altre,  ab  lo  que  tu  vals,  ab  una  carrera  brillant 
com  has  fet  tu... 

ENRíCH 

Bé  si,  però  qualsevol  que  ho  sentís  se  creu- 
ria que  parlen  ab  un  pobre  home  que  no  gosa 
dir  «aquesta  ànima  es  meva». 

MONTFERRER 

Exageres:  qualsevol  que'ns  sentís  se  creu- 
ria que't  trobes  voltat  d'afeccions  veritables, 
que  t'exiten  al  triomf. 

ERNESTINA 

Això  es  parlar  sabiarnent. 

SR.    SALAS 

Pobre  Enriquet.  Saps  que  vol  dir  tot  ple- 
gat? Que  se  t'estima  molt,  vethoaquí. 

ENRiCH 

Està  bé,  està  bé.  Demà  llogaré  un  landeau 
y  me'n  aniré  a  la  porta  de  la  Pau  a  explicar  els 
impetius  y  els  eczemes. 

MONTFERRER 

Y  perquè  no  si  aixís  ho  exigissin  les  cir- 
cunstancies?  Mira  sinó  en  Fornets;  no'm  ne- 
garàs que  fà  diners  en  Fornets. 

ENRICH 

Diuen! 

MONTFERRER 

Donchs,  té  establert  un  consultori  per  po- 
bres al  terme  d'Horta;  visita  de  franch  dugués 
hores  al  dia,  y  cada  any  per  Nadal  regala 
apuntacions  d'un  dècim  als  seus  clients. 

ENRICH 

Alabat  siga  Deu.  {va  cap  a  la  tauleta  ys  dis- 
posa a  vessar  cafè  a  la  tassa) 

MONTFERRER 

S'ha  acabat  el  temps  de  valer  y  que't  vin- 
guin a  buscar  a  casa, 

ENRICH 

Valer...  valer!... 

sr.  sala;>  (a  Montferrer) 
Oh,  els  fills,  els  filis..: 

Montferrer  (a  senyor  Salas) 
Tots  com  el  seu. 

ERNESTINA 

(a  Enrich  veyent  qu'aboca'l  cajé) 
Què  las?  Crida  a  la  Maria. 

EXRICH 

No  cal,  si'm  diverteix... 

SR.   SALAS 

Ah!  si.  La  veritat  sigui  dita,  però  es  tant 
modest!...  Ara  mateix,  he  hagut  de  fer  Poblets 
y  Santes  Greus  per  darli  entenent  que's  pre- 
senti candidat  a  una  plassa  que  hi  ha  vacant 
de  metge  municipal,  plassa  en  la  que  confio 
molt,  més  que  per  res  pel  valer  d'ell,  y  que 
la  crech  de  grans  resultats  per  el  seu  pervin- 
dre.  Jo  no  dupto  un  sol  moment  de  que'l  meu 
fill  val  lo  suficient  per  arribar  ahont  se  propo- 
si, però  trigarà  més  qu'un  altre  atès  el  seu  ca- 
ràcter. Es  massa  modest,  massa  seriós. 

MONTFERRER 

Massa,  massa.  (Enrich  se  va  atansant  cap  a 
primer  terme  un  cop  ha  posat  el  cajé  a  totes  les 
tasses) 

SR.   SALAS 

D'altra  part  se  fa  tot  lo  que  cal,  fins  va  per 
els  diaris... 

MONTFERRER 

Ah!  ha  fet  algun  treball?  ha  donat  potser 
alguna  conferencia? 

henrich  (que  ja  es  a  tocar  d'ells) 

Res  d'això,  Eusebi;  el  papà's  refereix  al 
anunci. 

SR.    SALAS 

Miri,  miri  (mostranili  «La  Veu  de  Catalu- 
nya» que  ha  pres  de  damunt  la  taula  gran) 

MONTFERRER  (llegint) 

«Doctor  Enrich  Salas,  especialista  en  les 
enfermetats  de  la  pell,  ex-alumne  dels  Hospi- 
tals de  París...»  Veus,  això  esta  bé.  Lo  de  la 

plassa  de   metge  municipal  de  que  ara'm  par- 
lava'l teu  pare,  també  ho  trobo  encertat. 
enrich 
Tot  es  qüestió  de  bona  sort. 

SR.   SALAS 

Vals  de  sobres  per  alcansarla. 

MONTFERRER 

Però  no  foren  de  més  algunes  recomena- 
cion%.  Caldrà  que'n  parlem  un  altre  rato. 

ENRICH 

De  part  meva,  si  que...  les  meves  relacions 
son  escasses  y  les  del  meu  pare  tenen  tant  poch 
que  veure  ab  polítichs,  ab  científichs! 

MONTFERRER 

Ja  m'enteraré  jo  de  qui  depèn.  La  donen 
per  concurs? 

ENRICH 

Sí,  per  concurs. 

MONTFERRER 

Està  bé.  El  meu  pare  té  bó  ab  els  regiona- 
listes, y  ab  els  republicans  també;  es  una  mena 
d'arlequí,  saps?  vesteix  tots  els  colors.  Deixeu 
per  mi. 

SR.   SALAS 

Ara  si  que'm  convenso  de  que  vostè  es  un 
bon  amich  del  Enriquet. 

ERNESTINA 

(tot  posant  sucre  a  les  tasses  de  cajè) 
El  papà  no's  pot  curar  del  diminutiu. 

SR.  SALAS 

Tant  se  val. 

Montferrer  (rient) 
Les  filles  son  l'esperit  crítich  de  les  cases. 

SR.  SALAS 

Ja  ho  pot  dir,  ja. 

ERNESTINA 

Quants  terrossos,  Eusebi? 

MONTFERRER 

Un,  senyoreta. 

ERNESTINA 

Poch  lleminer! 

MONTFERRER 

Segons  per  què.  (Ertiestina  riu  ab  rialla 
tonta  y presumida,  mentres  posa'l  sucre  ceremo- 
niosament) 

ENRICH 

Acostemshi,  acostemshi,  o  sinó  's  refredarà 
y  el  cafè  fret... 

sr.  salas  (interessat) 
No  es  higiènich? 

enrich 
Val  més  calent. 

SR.   SALAS 

Prenemlo,  prenemlo.  (Resolt.  S'apropen 
tots  a  la  tauleta  menuda.  Ernestina  s  asseu  al 
sofà  vora  la  porta  del  menjador.  Montferrer  al 
sofà  també  y  al  extrem  oposat  0  siga  prop  el 
balcó.  El  senyor  Salas  al  silló  de  mà  esquerra 
y  Enrich  al  de  mà  dreta) 

Montferrer  (mentres  s'assenta) 

Y'l  dia  que  fa  ens  acompanya;  colabora  ab 
l'intimitat  de  la  recepció.  Un  poeta  inglés,  no 
recordo  1  nom,  diu  que  la  pluja  d'hivern  com 

més  freda  cau,  més  abriga  y  junta  les  llars  re- 
cullides  al  escalf  del  foch  y  diu  que  les  portes, 
les  coses  y  les  persones  semblen  aproparse, 
aproparse,  seguint  el  ritme  de  l'aygua  cayent 
damunt  els  vidres!... 

ERNEST1NA 

Jo  quan  plou,  sempre  penso  en  Paris. 

MONTFERRER 

Vostè  coneix  Paris? 

ERNESTINA 

No  senyor;  desgraciadament,  però  me  n'han 
contat  tantes  coses!.  .  (tot  això  mentres  van 
prenent  el  cajé), 

MONTFERRER 

Paris  es  una  veritable  temptació  per  tot- 
hom. Gal  que  hi  porti  la  seva  filla,  senyor  Sa- 
las. 

sr.  salas  (somriu) 

Oh! 

ERNESTINA 

No  ho  digui  massa...  no  ho  digui  massa!... 

ENRtCH 

Lo  qu'havies  d'haver  fet  era  seguirme  quan 
vaig  anarhi  per  estudiar  la  especialitat. 

SR.   SALAS 

Si:  aprop  del  meu  noy  s'hauria  certament 
decidit  a  exercir. 

MONTFERRER 

No  ho  crech. 

ERNESTINA 

Es  una  llàstima  amich  Eusebi...  Vostès  dos 
plegats  si  que  haurien    pogut  fer  coses  grans. 

Vostè  té  precisament  lo  que  li  manca  al  meu 
germà,  una  vivesa  especial... 

ENRICH 

Aquesta  vivesa  que  avuy  se  necessita,  jus- 
tament aquesta. 

MONTFERRER 

T'ho  penses.  Jo  soch  un  metge  nominal. 
La  mamà  vivia  impacientment  perque'l  seu 
fill  tingués  un  títol  y  a  cambi  d'altre'm  varen 
comprar  el  de  sabi. 

ERNEST1NA 

Y  es  vostè  qui's  permet  titllar  de  modest 
al  meu  germà? 

MONTFERRER 

Grech  fer  justícia  en  l'un  y  l'altre  cas.  Jo 
en  el  fons  soch  un  poca  solta. 

ERNESTINA 


Per  Deu! 
Home! 


SR.    SALAS 


ERNESTINA 

Això  ja  passa  de  modest.  No  digui  aquestes 
coses!... 

MONTFERRER 

Si,  senyor  Salas,  si;  encar  que  sembli  gro- 
tesch  lo  qu'he  dit,  es  una  veritat  de  les  més 
fatals.  Hàbit  de  treballar  no  n'he  tingut  ni 
exemple;  aspiracions...  per  qué?  la  vida  de  la 
gent  com  nosaltres,  se  redueix  a  una  rutina 
desesperadora,  y  com  que  tinch  conciencia  de 
la  meva  ineptitut,  no  vuy  figurar  ahont  no'm 
pertoca. 

ENR1CH 

Mirat  per  aquet  cantó...  fas  molt  bé!... 
però...  jo  que  sé!... 

MONTFERRER 

S  na  de  desconfiar  en  absolut  de  mi... 

ERNESTINA 

No  obstant,  ei  qui  té  talent  per  exposar  tan 
clara  una  situació  nos  pot  negar  que  val. 

MONTFERRER 

Val  no  més— si  vostè  s'hi  empenya — lo  que 
un  color  sencer  que  no  ofereix  dupte. 

ERNESTINA 

Vaja,  vaja...  (Montferrer  va  per  treures  un 
cigarret,  al  veureho  el  senyor  Salas  s'aixeca 
dihent). 

SR.   SALAS 

No:  fàssim  el  favor,  dessis  la  petaca.  (Mont- 
ferrer ho  fa  complascent  mentres  el  senyor  Sa- 
las se  dirigeix  a  la  consola  y  obra'l  calaix  tot 
remenanthi.  Emes  tina's  mostra  violenta  com 
pressentint). 

ENR1CH 

Jo  insisteixo  en  qu'ets  un  home  apropòsit 
per  els  moments  actuals. 

MONTFERRER 

Son  fantasies,  creu  me. 

ERNESTINA 

Vostè  mereixeria  un  càstich. 

MONTFERRER 

Tant  dolent  soch? 

ERNESTINA 

Dolent  no...  tossut  me  sembla. 

MONTFERRER 

Y  aixís  y  tot,  m'ho  prench  com  una  galan- 
teiía! 

SR.   SALAS 

(qui  ve  dahont  era  ab  uns  quants  cigarros  d'es- 
tanch  cuidadosament  embolicats  ab  un  paper  Jí). 
No  son  de  l'Habana,  però  si  triats  y  de  tota 
confiansa;  vostè  mateix,  vostè  mateix. 

MONTFERRER 

Moltes  gràcies,  {ne  tria  y'ls  passa  a  Enrich. 
Ernestina  s'aixeca  violenta  y  passant  aprop  del 
seu  pare  li  diu  en  veu  baixa  però  molt  nerviosa). 

ERNESTINA 

No'n  podem  tenir  de  convidats  nosaltres. 
(y  sen  va  per  la  porta  del  menjador.  El  senyor 
Salas  ha  quedat  tot  parat.  Montjerrer  sen  ado- 
na y  quasi  li  escapa  l  riure  mentres  encén  el  ei- 
garro.  Enrich  no  n'heu  esment  fent  altre  tant. 
Això  motiva  una  pausa  que  s'interromp  quan 
Montferrer ,  un  cop  ja  ha  encès,  reprèn  la  con- 
versa dihent:) 

MONTFERRER 

Dessengànyet  Enrich,  la  obligació  del  ho 
me  es  la  de  saberse  conduir  lo  millor  possible 
per  ahont  les  seves  inclinacions  el  porten. 

ENRiCH 

No's  pot  negar  que  tu  segueixes  al  peu  de 
la  lletra  aquesta  «obligació».  Es  per  ella  que 
deixaves  de  venir  a  Paris  ab  mí.'t  feya  por  el 
contacte  ab  un  noy  com  jo,  que  hi  anava  dis- 
posat a  fer  ab  tota  bona  fé  els  seus  miticulosos 
estudis. 

MONTFERRER 

Potser  que  si  y  menys  mal  encar  que  d'aquei 

perill  me'n  defensava  com  un  brau,  amparant- 
me  ab  l'excusa  d'haver  soportat  un  doctorat, 
per  obtenir  del  meu  pare  el  permís  del  viatge 
a  Itàlia  y  d'ítalia  a  Orient,  (el  senyor  Salas, 
confós  encar,  s'asseu  ahont  seya  abans). 

ENRICH 

Vetaquí'l  teu  fort. 

MONTFERRER 

Y  mentres  tu  t'escarrassaves  a  la  moderna 
Babilonia,  familiarisante  ab  els  impetius,  les 
papulas  y  altres  mil  porqueries,  (al  Sr.  Salas) 
perdoni  la  paraula. 

SR.   SALAS 

Fugi,  home,  fugi;  ja  hi  estem  fets. 

MONTFERRER 

Jo'm  delectava  admirant  els  flagells  so- 
morts de  l'opulència  llatina  y  més  tart  els  ex- 
plendors  momificats  de  la  mare  de  les  civilisa- 
cions,  la  hereva  del  Nihil. 

ENRICH 

Tu  acabaràs  poeta. 

MONTFERRER 

Vols  dir  per  lo  gandul. 

ENRICH 

Ah!  no...  perquè  sempre  somnies. 

MONTFERRER 

Lo  cert  es  que  dormo  bastant! 

SR.   SALAS 

Cadascú  per  ahont  les  enfila.  El  senyor,  se- 
gons s'esplica,  disfruta  veyent  mon...  té  medis 
per  ferho...  ho  fa...  qui  millor  qu'ell? 

MONTFERRER 

Sap  com  acabaré  jo,  senyor  Salas? 

sr.  salas  (rïení) 
No  sé.  {Maria  apareix  ab  el  licor  y  copetes 
que  posa  damunt  la  mateixa  taula). 

MONTFERRER 

Acabaré  sent  un  senyor  de  panxa  grossa, 
que  haurà  vist  moltes  coses  boniques,  y  en  el 
fons  tant  enterat  com  els  que  no  les  hagin 
vistes,  y  si  la  sort  me  fa  seguir  vivint  a  Barce- 
lona'm tornaré  rata,  posaré  de  protector,  diré 
mal  dels  richs -pobres  de  per  aqui  y  jo  faré 
com  ells...  L'ambent,  senyor  Salas,  Tambent- 
(dantli  copeU  als  genolls). 

sr.  salas  (rieni) 
Bé,  home  bé.  {Maria  va  per  abocar  li  licor) 

MONTFERRER 

No,  de  cap  manera,  ao'n  prench. 

sr.  salas 
Una  miqueta  no  més.  {Enrich  sembla  aba- 
tut. Maria  se  l  mira) 

MONTFERRER 

No  pot  ser,  prescripció  del  seu  fill. 

sr.  salas 
Apàrtel,  apàrtei,  iMaría  {molt  resolt)  Nos- 
altres tampoch  ne  prenem,  sab? 

MONTFERRER 

(aixecantse  y  anant  a  primer  terme) 
Aquesta  salut  dona  molta  feina  en  precau- 
cions d'ensà  que'ls   sabis  moderns    son   tant 
amichs  de  la  profilaxis. ..   {dona  una  pipada  al 
cigarro) 

SR.   SALAS 

Ha  sortit  bo? 

MONTFERRER 

Explèndit.  Perdoni  que  no  li  hagués  ala- 
bat a  temps.  Vostè  no  fuma? 

SR.  SALAS 

El  noy  m'ho  té  privat. 

MONTFERRER 

Decididament,  son  els  dictadors  actuals; 
però  ell  fuma,  veu? 

SR.  SALAS 

Li  deu  convenir...  (Enrich  està  del  tot,  no 
se  sap  si  abstret  o  abatut;  te  l  cigarro  a  la  mà, 
abandonat  son  cos  en  el  silló.  Al  vèurel  aixís  li 
diu  Montferrer  en  tò  de  broma:) 

MONTFERRER 

Eh!  somnies?...  som  aquí. 

ENRICH 

Ah!  si... 

SR,   SALAS 

Que  no't  trobes  bé? 

ENRICH 

Si,  home,  si. 

SR.  SALAS 

Qui  sap  ahont  tenia'l  cap;  sempre  barrina. 
(Enrich  s  aixeca  ràpidament  ys  dirigeix  cap  a 
la  porta  de  primer  terme)  Ahont  vas?qué  vols? 

ENRICH 

La  boquilla. 

SR.  SALAS 

Crida  a  la  Maria  que  te  la  durà. 

ENRICH 

Cà,  a  la  millor  els  escapa  de  les  mans... 
{Entra  en  l'habitació) 

SR.   SALAS 

No  té  una  salut  massa  forta,  pobre  Enri- 
quet. 

MONTFERRER 

Vol  dir? 

SR.  SALAS 

A  la  millor ...  se'l  veu  capfica!... 

MONTFERRER 

Això  es  el  mal  del  sigle!... 

SR.   SALAS 

No  es  que  m'intranquilisi 

MONTFERRER 

Cà!  deixis  de  mals  y  rebi  la  més  coral  de 
las  felicitacions,  senyor  Salas.  Vostè  té  lo  que 
li  cal  per  ser  felís  Me  permet  que  l'abrassi? 

SR. SALAS 

Ja  ho  crech,  home. 

MONTFERRER 

Y  de  tot  cor  que  l'abrasso.  (Ho  fa  molt 
afectuós)  Una  filla  qu'es  un  àngel;  un  fill  bó  y 
extraordinàriament  inteligent,  del  que  se'n 
veurà  glòria  y  profit  (ell  va  a^sejxlint  molt  sa- 
tisfet) una  situació  que  li  ha  permès  pujar  am- 
plement  la  família  (aquí  ja  no  assenteix  tant 
satisfet)  en  una  paraula,  un  home  que  ho  té 
tot,  tot. 

SR.  SALAS 

Bastant  si...  ara,  tot... 

MONTFERRER 

Naturalment  que  tot,  segons  com  s'enten, 
es  impossible;  vostè's  deu  referir  a  l'ausencia 
d'algú n  ser  estimat,  però  cal  pensar  qu'es  pe- 

cat  aspirar  a  la  felicitat  complerta  y  que  l'una 
cosa  va  per  l'altra  en  aquet  mon. 

SR.    SALAS 

Es  clar  que  si...  y  vostè  ho  creu,  veritat, 
que'l  noy  anirà  lluny? 

MONTFERRER 

N'estich  segur...  què  li  manca    per  anarhi? 

SR.  SALAS 

Sí,  jo  també  m'ho  dich,  què  li  manca,  a 
veure? 

MONTFERRER 

Res,  absolutament  res. 

SR.   SALAS 

Sinó  que's  alio,  sab?...  el    mateix   desitg... 

MONTFERRER 

No  se'n  preocupi  ni  un  sol  moment  del  :^eu 
fill. 

SR.  SALAS 

Jo  ben  cert  que  hi  tinch  tota  la  confiansa, 
excuso  dirli  que  de  no  haverli  tinguda  no  me 
hauria  sacrificat  com  ho  he  fet,  perquè  cal  te- 
nir present  que  per  un  home  modest  com  jo... 

MONTFERRER 

Bé,  bé...  no  n'hi  demanaré  pas,  senyor 
Salas. 

SR.   SALAS 

Li  dich  la  veritat,  donar  carrera  a  un  fili 
representa  alguna  cosa.  N'estich  content, 
ben  entès  y  cent  vegades  tornaria  a  íer  lo  que 
he  fet,  si  cent  vegades  rn'hi  trobés  en  disposi- 
ció. No  he  volgut  que's  pogués  dir  que  li  re- 
gatejava res.  Que  convé  ser  doctor?  cap  a  Ma- 
drid a  fersen;  que  convé  estudiar  una  espècia- 

litat?  cap  a  París  falta  gent;  que  montar  un 
despaig  com  cal?  vinga  lo  menester  y  cap  aquí 
cadires  ab  molles  y  llumets  y  ferrets  ruents  y 
agulletas...  y  jo  qué  se  què?  perquè  ni  jo  ho  sé 
què,  de  tantes  coses.  Te  convé  això?  donchs 
això  y  Deu  ab  tots.  Ja  vindrà  l'hora  del  resul- 
tat, que  per  ell  el  desitjo. 

MONTFERRER 

Naturalment.  (Pausa) 

SR.  SALAS 

Y...  respecte  a  l'especialitat  que  ha  escullit, 
què  opina  vostè?  (molt  confidencial)  Com  que 
jo  no  hi  entench,  comprèn?  A  mi  pàrlim  de 
positius  y  negatius  y  ampliacions;  cadascú  lo 
seu,  sab? 

MONTFERRER 

Home;  respecte  a  n'això,  li  diré.  Les  espe- 
cialitats, totes  son  bones  y  totes  son  dolentes. 
Depèn  només  de  com  se  tracten. 

SR.  SALAS 

A  mi,  si  li  haig  de  dir  francament,  de  bon 
principi'm  semblava  cosa  de  poca  importàn- 
cia això  de  les  malalties  de  la  pell;  ara  després, 
seguint  els  meus  rahonaments,  he  acabat  per 
creure  que  potser  sí  qu'es  un  bon  ram  perquè, 
es  lo  que  jo  penso:  «de  pell  tothom  ne  té». 

MONTFERRER 

Y  tothom  se  la  estima. 

SR.    SALAS 

Justament.  Què  n'hi  han  molts?  Y  què? 

MONTFERRER 

Res,  absolutament  res.  (Pausa) 

SR.   SALAS 

Es  dir  que  vostè  creu  que  es  cosa  que  pot 
donar? 

MONTFERRER 

Fentho  bé  com  ell  pot  ferho,  creen  que  sí. 
(Pausa) 

SR.    SALAS 

Fins  ara...  la  veritat — es  un  dirli  a  vostè, — 
(ab  tota  confiansa)  els  resultats  son  flachs... 
molt  íiachs...  passem  dies  sensers  que  no  vé 
ningú...  no  es  encara  lo  suficientment  cone- 
gut... un  any  d'exercir  no  es  res  per  íerse  un 
nom. 

MONTFERRER 

Ahont  va  a  parar! 

SR.    SALAS 

jo,  que  vol  que  li  digui,  confio  molt  ab 
aquesta  plassa  de  metge  municipal;  sempre  es 
un  bon  recurs  per  ferse  clientela,  per  escam- 
par el  nom.  Lo  més  costós  es  comensarla  la 
clientela,  ho  sé  per  mi;  després  l'un  porta 
l'altra. 

MONTFERRER 

Es  clar.  (Un  tant  distret  com  si  tingués  tart 
0  no  estès  a  gust) 

SR.  SALAS 

Ara  mateix,  té  una  malalta  de  íranch. 

MONTFERRER 

Ja,  ja. 

SR.    SALAS 

La  senyora  d'un  vista  daduanes  del  pis  de 
dalt  que  (se  posa  a  riure)  té  un   bigoti...  qué 

compon  el  del  seu  marit  1  y  el  noy...  li  fa... 
allò...  allò...  no  sé  com  se'n  diu... 

MONTFERRER 

La  depilació? 

SR.    SALAS 

Això  mateix,  si...  y  cregui  que  la  deixa 
d'allò  més  bé;  donchs  veu?  aquesta  senyora, 
lo  que  jo  li  dich,  serà  una  trompeta  un  cop 
arreglada. 

MONTFERRER 

Aquet,  aquet  es  el  camí  veritable.  No's  pre- 
ocupi; no's  preocupi,  créguim  a  mi.  L'iïnrich 
té  pasta  de  gran  home. 

SR.   SALAS 

Deu  l'escolti;  jo  de  part  meva  he  fet  tot  lo 
qu'he  pogut.  Aquí  de  revistes  y  diaris,  miri, 
miri  (ensenyantli  lo  de  sobre  la  taula)  y  en 
quan  a  llibres!...  no  ho  vulgui  pas  saber!... 

MONTFERRER 

Li  he  dit  abans  y  li  repeteixo  ara:  vostè 
pot  comtarab  el  brillant  pervindre  del  seu  fill. 
Després  un  home  solter,  no  acaba  ab  la  ca- 
rrera per  més  qu'ella  l'ajudi  en  gran  part.  Una 
carrera  es  sempre  un  títol  honorífich,  que  pot 
fer  guanyar  la  mà  d'una  dama  opulenta  y  her- 
mosa. 

SR.    SALAS 

Ah!  ah!  això  es  un'altra  cosa  y  del  tot  de  la 
seva  inconvencia.  Jo  si  que  no  hi  ha  pas  por 
que  m'hi  fiqui  per  res. 

MONTFERRER 

Molts  han  sigut  el  homes  que  tot  y  valent 
molt,  la  dóna  els  ha  fet  la  veritable  reputació. 

SR.   SALAS 

Es  cosa  seva,  es  cosa  seva  y  jo  me'n  des- 
entenen per  complert.  En  cambi  per  lo  que 
toca  a  la  noya  no  puch  dir  lo  mateix  Me  l'es- 
timo molt,  cregui,  però  no'm  faria  pas  res  que 
se'm  tornés  xicot,  no  més  per  lo  que  toca  a  lo 
que  vostè's  refereix. 

MONTFERRER 

Les  filles  son  d'un  gran  servey  moral. 

SR.   SALAS 

Si,  y'l  dia  menys  pensat  vé  un  brètol  y  te 
la  roba. 

MONTFERRER 

Brètol,  brètol... 

SR.  SALAS 

Si  un  se'l  pogués  escullir...  (com  anant  a  la 
pesca)  algú  que's  conegués  de  lluny...  o  que 
de  lluny  se'n  tinguessin  bones  referències...  en 
fi... 

MONTFERRER 

(comprenent  y  tancant  de  cop) 
La  seva  filla  trobarà  lo  qu'ella's  proposi... 
(mira'l  rellotge)  però  en  aquesta  casa  el  temps 
corre  llegua  per  minut!  (El  senyor  Salas  resta 
desolat  y  com  tement  haver  dat  un  pas  en  fals) 
Dos  quarts  tocats  de  quatre,  quina  barbaritat! 
Ho  sento  molt,  però  me'n  hauré  d'anar,  esti- 
mat senyor  Salas.  L'hora  de  visita  s'apropa. 

SR.   SALAS 

Si  ho  sé  no  li  dich. 

MONTFERRER 

Y  ademès,  jo  també  tinch  que  fer. 

sr.  salas  (tornant  en  sí) 
Tant  aviat? 

MONTFERRER 

Aviat  diu? 

SR.  SALAS 

Però  ahont  s'han  ficat  l'Enriquet  y  la  Er- 
nestina 

MONTFERRER 

No  ls  destorbi,  deuhen  tenir  feina. 

SR.   SALAS 

No'n  faltaria  d'altre,  [cridant  entre  una  y 
altra  porta)  Noya!...  Enriqueí.  .  Ja  vindran 
tot  seguit  ja. 

MONTFERRER 

En  fi...  ( Montferrer  a  primer  terme  deu 
dar  a  entendre  entre  «.que  ja'n  té  prou»  y  que 
sent  una  lleugera  llàstima  envers  aquesta  pobre 
gent  que  s'esforcen  y  no  triomfen,  als  que  ell 
tracta  adót^enadàmenl,  educat  y  crudelment 
devegades.  Ernesiina  apareix  venint  del  menja- 
dor). 

ERNEST1NA 

Ah!  perdoni  Eusebi,  però  tenia  allà  una 
enviada  de  la  modista,  que'm  duya  mostres 
per  un  abrich  de  mitg  temps. 

sr.  salas  {molt  alarmat) 

Un  abrich  de...  {Ernesiina  li  estira  violenta- 
ment el  bras  per  imposarli  quietut.  Ell  dissi- 
mula malament  y  resta  preocupat). 

MONTFERRER 

Es  l'ocupació  de  les  belles;  conspirar  cons- 
tantment contra'ls  pacífichs  mortals! 

ERNESTINA 

Sempre  punyent!...  y  a  propòsst:  no  li  faig 
franca  la  oferta  del  ilibre  de  que  m  ha  parlat... 


ELS    POSRF.S   MENESTRALS  53 

MONTFERRER 

Llibre...  (fent  memòria). 

ERNEST1NA 

Y  qu'es  distret.  Quin  autor  m'ha  dit...  ah? 
si...  ja  recordo...  Wili'm  sembla. 

MONTFERRER 

Si,  si:  Wili.  justament...  (un  tant  confós 
perquè  l acepta)  es...  francès! 

ERNEST1NA 

(qués  veu  que  noi  sap,  se  Ja  Vojesa  y  diu) 

No  hi  íà  res. 

Montferrer  (sense  créuresela) 
Ho  suposo. 

SR     SALAS 

Però  ahont  diantre  s Tia  ficat  i'Enriquet. 
(impacient). 

ERNESTINA 

Y  torna  ab  I'Enriquet.  Tu't  penses  que 
l'Enrich  encara  va  ab  calsa  curta. 

ENRICH 

(sortint  del  seu  quarto  fumant  ab  la  boquilla) 
Soch  aquí,  soch  aquí. 

ÏR.   SALAS 

D'això  se'n  podria  dir  abandonar  els  amichs. 

MONTFERRER 

No  digui  això. 

gNRIÇH 

Papà,  crech  que  hi  ha  prou  franquesa  per 
ausentarse  un  moment...  m'he  rentat  la  boca... 
m'he  rentat  les  mans...  vols  més  explicacions? 
en  havent  dinat  no  puch  passar  per  altra 
cosa. 

MONTFERRER 

No't  calia  aquet  discurs  per  quedar  bé. 
Doctor  Salas,  fins  un  altre  dia.  (labrassa). 

ENRICH 

Es  dir  que  te'n  vas? 

ERNESTINA 

Ja'ns  deixa. 

MONTFERRER 

A  la  forsa:  no  fà  gaire  m'he  adonat  que  de 
tres  hores  ensà  se  m'està  curullant  d'amabili- 
tats que  may  sabré  agrahir  prou,  y  l'hora  es 
arrivada  de  no  ser  més  molest. 

ERNESTINA 

Quines  coses  de  dir! 

ENRICH 

Ara  es  tu  qui  fa  discursos.  Si  tens  alguna 
cabòria  res  de  compliments  y  vesten. 

MONTFERRER 

Cabòria,  cap. 

ERNESTINA 

Vol  dir!...  {maliciosament). 

MONTFERRER 

Qu'es  dolenta.  Ab  el  seu  permís,  Senyor 
Salas. 

SR.   SALAS 

Vostè"!  té  y  consti  que  no'l  treyem;  que  se'n 
va. 

MONTFERRER 

Que  no'm  treuhen  diu.  (diu). 

ENRICH 

Y  bé,  quan  ens  veurem? 

MONTFERRER 

Quan  manin.  Perdonin  si  no'Is  ofereixo  la 

casa;  l'Enrich  ja  ho  sap,  la  nostra  vida  es  tant 
especial.  El  meu  pare  y  jo  sols...  quatre  criats 
que  no  tenen  qui'ls  mani...  a  casa  l'ordre  no 
hi  es  més  que  relatiu,..  D'un  solter  y  un  viu- 
do... a  la  moderna,  no  se'n  pot  esperar  gran 
cosa. 

sr.  salas! 
Comprès,  comprès. 

MONTFERRER 

En  cambi  m'han  de  prometre  durant  l'is- 
tiu,  venir  a  passar  per  el  cap  baix  vuyt  dies  a 
la  propietat  de  Sant  Damià.  Allà  es  altre  cosa, 
estaran  com  a  casa  seva.  (Maria  va  desparant 
la  tauleta  y  se  la  veu  enlerantse  de  tot) 

SR.   SALAS 

Moltes  gràcies. 

ERNESTINA 

Però  d'aquí  al  istiu... 

SR.   SALAS 

Suposo  que'ns  tornarem  a  veure. 

ERNESTINA 

Tenim  un  llibre  pendent. 

MONTFERRER 

Li  enviaré...  a  Barcelona  tothom  se  troba 
tres  cops  al  dia,  a  més  jo  ho  segueixo  tot,  con- 
certs quan  n'hi  han,  teatres...  Repeteixo  se- 
nyor Salas,  tréguim,  tréguim  d'un  cop  que  aca- 
baré per  ser  molest. 

SR.  SALAS 

Fugi,  home.  fugi. 

MONTFERRER 

Si,  senyor,  si  que  fujo,  perquè  aquí  m'hi 
tenen  dolsament  lligat  (li  dona  la  mà)  Senyo- 

reta:  quedo  confús  de  tant  amable   recepció. 

ERNESTINA 

Que  prou  haviem  gruat. 

SR.    SALAS 

Anys  y  panys.  En  Montferrer  per  aquí,  en 
Montferrer  per  allà...  ja  era  hora  de  que'ns 
honrés  aceptant,  que  vegéssim  un  altre  Mont- 
ferrer qu'aquell  dels  primers  anys  de  la  ca- 
rrera... 

MONTFERRER 

L'honrat  he  sigut  jo,  y  cregui  que'n  guar- 
daré un  gran  recort  tota  la  vida.  (dona  la  mà 
a  Ernestina) . 

ERNESTINA 

Beso  la  mà. 

MONTFERRER 

Adéu,  noy.  (sabrassen). 

ENR1CH 

Perdona  si  no  t'acompanyo,  però  es  casi 
l'hora  de  visita...  una  mena  de  guarda,  sabs? 

'  MONTFERRER 

No'n  caldria  d'altre...  aquí,  aquí:  al  peu 
del  canó.  Senyors...  (fent  una  reverencia  que 
tots  tracten  de  correspondre). 

sr.  salas  (com  recordantse  de  cop) 

Ja  li  has  consultat  allò  de  la  cadira,  noy? 

ENRICH 

Si,  home,  si. 

MONTFERRER 

Bona  compra,  bona  compra!  (de  la 
porta  estant  fà  nova  reverencia,  Ernestina 
la  contesta  y  fà  signe  a  Maria  que  vagi 
a      obrir.     Aquesta    obeheix.     Enrich    va    a 


ELS    POBRES    MEWESTRÀLS  5j 

acompanyar  al  seu  amich,  El  senyor  Salas  tam- 
bé hi  pa,  però  la  seva  filla  l  deté  agajantlo  per  el 
bras  mentres  li  diu). 

SR.   SALAS 

Estigui  bonet. 

ERNESTINA 

Per  qué  hi  tens  d'anar  tu  a  la  porta? 

SR.  SALAS 

Dóna... 

ERNESTINA 

Que  hi  vagi  l'Enrich  està  bé,  però  a  tu  no't 
toca.  Y  que'm  fàs  patir  quan  hi  ha  algú  de 
fora  casa  Deu  meu! 

SR.    SALAS 

Si't  sembla,  un  altre  dia'm  tancaré  al  quar- 
to!...  Y  qué'n  perts  de  temps  ab  aquestes  ton- 
teríes,  bon  Deu. 

ERNESTINA 

Tu  dels  detalls  ne  dius  tonteríes.  Fora  ben 
trist  qu'en  Montferrer  ens  hagués  trobat  ridí- 
culs. Allò  dels  cigarros!...  y  quina  cursileria... 

SR.  SALAS 

Però  si  ell  no  s'hi  ha  fixat  ni  poch  ni  molt. 
Els  cigarros,  els  cigarros,  escullits  que  son... 
un  any  que  s'assequen  entre  fulles  de  llorer... 

ERNESTINA 

Calla,  calla,  que  m'ataques  els  nirvis. 

SR.  SALAS 

Cadascú  fa'l  que  pot,  no  crech  que's  pugui 
queixar.  El  dinar  ha  sortit  de  primera.  Aque- 
llas  pometes  replenes  íeyen  un  goig  ..  No 
diràs  que  la  Maria  no  hi  tinga  cap  ab  això  de 
la  cuina. 

ERNESTINÀ 

Pàrlamen.  Salades  que  no's  podien  menjar. 
Deu  tenir  casera! 

SR.    SALAS 

No  les  he  tastades.  Me  dol  no  haver  tingut 
gana.  (Maria  torna  y  se'n  va  ab  tots  els  trastos 
del  cafè.  Queda  la  taula  del  tot  desembrassada) 
enrich  {entrant) 

Ja  es  foral  (se  mira  l  rellotge) 

SR.  SALAS 

Te  sembla  quhaurà  quedat  content  dels 
bons  tractes? 

BNRICH 

Ell  be  ho  diu  y  jo  també  ho  crech. 

SR.  SALAS 

En  cambi  la  teva  germana,  no  veu  més  que 
ridiculeses  per  tots  costats. 

ENRICH 

La  Ernestina  sempre  té  por  de  no  quedar 
bé.  (Pausa) 

ernestina  (a  Enrich  maliciosament) 
Es  ben  simpàtich,  veritat? 

ENRICH 

Ben  cert;  ja  ub  ho  deya  fa  temps.  (Ernesti- 
na segueix  rient  ab  malícia)  De  qué  rius?  (Ja 
maliciosament  també) 

ERNESTINA 

Ah,  que  no  ho  endevines? (El  senyor  Salas 
s'interessa  apropantshi) 

SR.   SALAS 

Ah,  que  jo  si?  (com  qui  acerta) 

ERNESTINA 

(creyentse  que  Maria  es  per  allà  Ja  com  qui  els 

imposa  guietut,  però  al  adonarsen  de  que  no  hi 
es  diu:)  Res...  res,  me  creya  que...  què  deyes? 

EXRICH 

Jo  res...  eres  tu  que... 

SR.   SALAS 

Reyes... 

ernestina  {convençuda  d'encertar) 
Me  sembla  que  tots  dos  hem  tingut  idèn- 
tich  pensament,  oy?  {A  senyor  Salas.  Com  si  Ja 
esíessin  d'acort)  Es  rich,  oy,  tu? 

ENRICH 

Fuig,  fuig,  sempre  veus  visions! 

SR.   SALAS 

Quin  partit! 

ENRICH 

D'això  se'n  pot  dir  somniar.  Qui'l  pugui 
veure  casat!...  Després,  en  cas  que  s'hi  deter- 
minés, pots  contar  que  no  li  faries  falta  tu... 

ERNESTINA 

Això  si,  sempre  rebaixant! 

sr.  salas  {molt  interessat) 
Potser  té  rahó. 

ENRICH 

Costen  de  pescar  certs  peixos. 

sr.  salas 
Si,  per  alguna  observació  que  he  fet... 

ernestina  (alarmada) 
Que  has  dat  algun  entretoch?  Una  impru- 
dència a  ben  segur! 

sr.  salas 
No  per  res   Deu,  res  d'això...  coses  que's 
pressenten;  totseguit  t'armes. 

ERNESTINA 

Es  que  tu... 

SR.    SALAS 

Si.  jo,  jo...  no  sé  rnay  ahont  soch  jo,  oy? 

ERNEST1NA 

INo  t'enfadis,  Papà. 

sr.  salas  (mimós) 
Ja  veuràs  jo! 

MARIA 

(a  Ernestina  de  la  porta  del  menjador  estant) 
Si  vols  que  aquesta  tarde  t'acompanyi,  m' 
hauries  d'ajudar  una  miqueta. 

ERNESTINA 

Ah!  si,  tens  rahó,  ja  vinch,  y  que  no  podem 
perdre  temps.  (Maria  sen  pa)  Vaig  a  tr.éurem 
la  brusa. 

SR.   SALAS 

Y  ara  que  me'n  recordo,  qu'es  allò  del 
abrich  de  mitg  temps? 

ernestunà  (rient) 

Que  t'ho  has  cregut?...  no  ho  havia  pas  de 
dir,  que  ajudava  a  aixugar  els  coberts  bons... 
(a  Enrich  tot  anantsen)Si  miressis  d'arreglarme 
això  de  que  ara  parlàvem,  jo't  treballaré  també 
un  bon  casament! 

enrich  {mitg  rient  ensopit) 

Ab  qui? 

ERNESTINA 

Ab  la  filla  de  la  Marquesa  de  Solares. 

ENRICH 

La  coneixes? 

ERNESTINA 

No  encara;  però  la  setmana  entrant  ingre- 
sso a  la  Conferencia  que  presideix  la  seva  ma- 

mà.  Les  Solers  m'ho  han   pregat,  eh?  (se'n  va 
corrents  cap  a  la  porta  del  menjador). 

ENR1CH 

Ves,  ves. 

ERNESTINA 

No  sé  com  te  tornes. ..  (el  senyor  Salas  se'n 
va  darreràh  vidres  del  balcó,  per  ahont  guaita. 
Pausa.  Enrich  que  resla  sol  a  mitja  escena,  se'l 
veu  de  sopte  mal  content.  Se  descorda  dos  botons 
de  lermilla.  se  passa  la  mà  per  el  front  com.  si 
estes  anguniós,  nerviós.  Maria  entra  de  nou  com 
si  tractés  d'investigar  y  per  excusa  posa  a  lloch 
alguna  cadira  mentres  diu  a  Enrich). 

MARIA 

No't  trobes  bé? 

ENRiCH 

Si:  però  tinch  un  diastre  d'estòmach. 

MARIA 

Has  menjat  més  que  de  costum;  has  pres 
cafè;  has  fumat  molt...  després  tot  son  roda- 
ments de  cap...  (se  sent  trucar,  campaneta) 
Vaig  a  obrir...  (se'n  va.  Pausa). 

enrich  (mirant  el  rellotge) 
Visita?...  ca:  falta  un  quart  escàs. 

sr.  salas  (sortint  de  darreral  balcó) 
M'ha  semblat  qu'havíen  trucat? 

ENRICH 

Si:  la  Maria  es  a  obrir. 

SR.  SALAS 

(mira  cap  al  menjador  y  diu  de  sopte,  molt 
content).  Un  senyor;  ves,  ves. 

ENRICH 

Be  es  prou  matiner,  (entra  ràpidament  al 

despaig.  Pausa.  Als  pochs  moments  apareix 
Maria  y  darrera  d  ella  un  «Senyor»  d  aspecte 
corrent,  (no  molt  senyor,  y  més  aviat  jove  que 
vell),  porta'l  barret  a  la  mà  y  va  com  aquell 
que' l  guien  Maria  l  fa  passar  y'l  condueix  cap 
al  despaig.  El  senyor  Salas  qu  estava  prop  el 
sofà,  diu  a  Maria  al  véurelsy  refer intse  al  noy). 

SR.   SALAS 

Ja  hi  es,  ja...  (Marià  aleshores  avensa,  obre 
la  porta  vermella  y  el  «Senyor»  entra  al  des- 
paig) Visita? 

MARIA 

Penso...  (se'n  và  de  nou  y  depresset.  El  se- 
nyor Salas  molt  cojoy  ronda  la  porta  durant  un 
curt  moment.  Tot  d'una  apareix  venint  del  men- 
jador, ab  refajo  y  un  matiné  blanch,  la  Ernes- 
tina  qui  diu  ab  veu  alta  y  desentonada  trencant 
el  silenci  joy ós  del  seu  pare). . 

ERNESTINA 

Papà. 

SR.  SALAS 

Qué  vols?  parla  baix;  hi  ha  visita. 

ernestina  (molt  contenta  y  ab  veu  baixa) 

Si? 

sr.  salas  (baixet) 
Qué  deyes? 

ERNESTINA 

He  pensat  que  si  has  de  sortir,  me  podries 
acompanyar,  y  aixís  no  s'hauria  de  destorbar 
la  Maria. 

sr.  salas 

Haig  de  sortir,  si;  però  no  te'n  refinis  de  mi, 
tinch  feina  per  el  meu  cantó  y  l'haig  de  fer  de 
precís. 

ERNESTINA 

Està  bé.  (en  aquest  just  moment  y  en  el  petit 
espay  de  quietut  que  segueix  a  la  resposta  d'Er 
nesiina,  se  sent  molt  clar  a  dins  del  despaig  so  - 
roll  de  diners.  El  pànich  regna  entre  Pare  y 
filla.  No  poden  encobrir  la  joya  que  passa  per 
elk). 

sr.  salas  (mitg  rient) 

Sents?... 

ERNESTINA 

Si... 

SR.   SALAS 

En  tant  poca  estona!  (ponderantho)  Avuy 
sembla  que'l  cel  s'obre  en  aquesta  casa.  (al 
retrat  de  la  muller)  Finalment  deus  haver  sen- 
tit els  meus  prechs!...  surten!... 

ERNESTINA 

M'escapo,  (se'n  va  corrents  per  ahont  ha 
vingut.  La  porta  del  despaig  sobre  Surt  el 
«Senyor».  El  senyor  Salas  el  saluda  molt  cojoy 
y  amable  y  al  temps  que  li  indica  la  porta  dei 
menjador,  li  diu). 

SR     SALAS 

Per  allà  si  es  servit,  ja...  ja  li  obriran  la 
porta,  (el  «Senyor»  saluda  ab  el  cap  y  se'n  va. 
El  senyor  Salas  vacila  y  no  sap  si  entrar  al 
despaig  o  no.  Va  per  entrarhi,  no  gosa...  Er- 
nestina  vé  de  punietas  desitjosa  de  saber  el  bon 
resultat  y  diu  al  seu  pare). 

ERNESTINA 

Es  fora?  (aquet  li  diu  que  «si»  ab  el  cap) 
Per  qué  no  hi  entres,  donchs?  (coincidint  ab 
aquesta  pregunta  s'obre  ràpidament  la  porta  del 
despaig). 

SR.   SALAS 


ESNESTINA 


ÍSo  sé. 
Apa. 

SR.  SALAS 

Calla,  (pausa.  Pare  y  filla  s'interroguen  ab 
l'esguard.  Maria  apareix  en  el  mateix  moment 
y  coloca  de  nou  la  tauleta  davant  del  balcó  po- 
santhi  el  tapet  y  ei  test  com  abans  de  pendrel 
cajé.  Enrich  s'ha  presentat  arrugat  de  Jront  y 
ab  un  paper  a  la  mà  diu  secamení  dantlo  al  seu 
pare  y  ananhen  ràpidament  cap  al  seu  quarto, 
porta  de  primer  terme). 

ENRICH 

La  factura  del  sastre!  (al  sentir  això,  Ernes- 
tina  tot  arronsant  les  espatlles  desdeny osament, 
se'n  va  també  cap  al  menjador.  Maria  ho  ha 
seguit  tol  ab  interès  y  condol.  El  senyor  Salas 
queda  sol  y  parat,  tol  dantse  copets  a  una  mà 
ab  la  factura  que  té  en  Valira  y  aixis  pausada- 
ment y  capficat  se'n  pa  també  cap  al  costat  del 
menjador.  Al  quedar  sola  Maria,  situada  prop 
la  tauleta  ahont  sapoya  de  mans,  diu  ajable  y 
amargament  tot  movent  melangiosament  el  cap): 

MARIA 

Y  qué  n'anem  de  malament! 


SE   TANCA   LA    CORTINA 


ACTE  SEGON 


Som  a  la  sala  despaig  del  Doctor  Salas  o  siga 
a  l'habitació,  quina  porta  donava  a  l'anterior  escena. 
Aquesta  porta  a  mà  dreta  j  el  balcó  a  l'altra 
banda  enfront  d'ella,  son  les  soles  obertures  de  la 
habitació.  La  paret  del  fons  es  correguda.  En  ella  y 
més  cap  al  costat  del  balcó  que  de  la  porta,  s'hi 
destaca  una  llibreria  nova  flamant,  carregada  de 
llibres  enquadernats  també  de  nou.  Del  costat 
més  proper  a  la  porta,  penjat  el  quadro  de  fi  de  curs 
ab  els  seus  retratets  y  per  banda  del  mateix  dos 
títols  oficials  y  un  altre  dessota. 

Completament  centrada  a  l'escena  y  cap  al  fons, 
la  gran  taula  escriptori  ab  la  seva  corresponent  ca- 
dira d'alt  respald  y  casi  tocant  a  la  llibreria  y  de 
manera  que'l  que  s'hi  assenti  quedi  de  cara  al  es- 
pectador. Davant  d'aquesta  taula  una  cadira  per 
banda  també  del  mateix  joch  que  la  gran,  però  més 
lleugeres,  com  les  altres  sis  qu'escampades  se  tro- 
bin. En  el  pany  de  paret  que  després  de  la  porta 
d'entrada,  avensa  cap  a  primer  terme,  un  moble 
lavabo  ab  son  corresponent  mirall,  para  tovalloles  y 
en  prestatget  de  màrmol,  ampolletes;  graduadors,  y 
tot  lo  precís  per  el  cas,  com  un  paquet  de  draps  y 
tovalloles  netes,  etc,  etc.  Davant  mateix  un  quadro 
ab  representacions  d'algunes  enfermetats  de  la  pell 
y  algun  altre  ab  fragments  anatòmichs,  y  un  qua- 
dro ab  una  ampliació  del  «Enrich  Sales»  vestit  de 
doctor. 

Davant  del  balcó  (aquet  perfectament  empolai- 
nat),  una  esplèndida  cadira  de  reconeixements.  L' 
habitació's  veu  restaurada.  Llum  central  y  un  de  mà 
posat  damunt  la  taula.  Son  eléctrichs. 

Convé  que  aquesta  habitació's  brodi  de  detalls, 
quina  descripció  fora  engorrosa.  Una  vitrina   apro- 


ximadament  sota'l  quadro  de  fi  de  curs,  ab  aparatós 
y  instruments.  En  un  reco  un  llum  de  peu  reflector 
y  tot  lc  que  convenient  se  cregui,  per  dar  veritable 
caràcter  de  despaig,  propi  de  la  especialitat  a  que's 
dedica'l  nostre  Doctor  Sales  y  que  delati  ademés 
l'amor  d'un  pobre  pare  que  no  sap  com  estima. 

Els  mobles  tots  flamants  y  de  noguera  tots.  A  te- 
rra rejoles  netes,  vermelles,  de  pis  vell.  Alfombra 
sota  la  taula. 

Som  a  la  tarde  d'un  diumenge  del  mes  de  Fe- 
brer (cap  els  últims). 


CO  GDEfiSfí 

El  senyor  Salas  està  assegut  en  una  de  les  cadi- 
res d'aprop  la  taula — la  de  més  avora  del  balcó — 
per  ahont  entra  una  claror  que's  disposa  a  minvar. 
Té  entre  mans  una  carta  que  sembla  rellegir  ab 
marcat  y  profond  disgust.  Se  la  fica  a  la  butxaca  y 
resta  aleshores,  la  mà  apoyada  a  la  barba,  el  cos  un 
tant  desvalgut;  els  ulls  fixes  en  la  buidor  del  espay  w 
se'l  veu  manifestament  pensatiu...  melangiós... 
abstret... 

Passat  un  moment  aixis.  vé  Maria  qui  entra  si- 
gilosament,  esguardant  l'habitació  de  la  porta  es- 
tant. Cerca  a  son  padrí  y  al  trobarlo  ahont  el  cerca 
li  diu  sense  qu'ell  l'hagi  vista  y  ab  un  tó  de  veu 
amorosit  y  feble: 

MARIA 

Padrí;  ets  aquí,  padrí? 

SR.   SALAS 

(lleugerament  sorprès  y  tombant  el  cap) 
Si,  Maria...  Què  vols? 

MARIA 

Res,  padrí.  Però'm  feya  estrany  no  véuret 
per  allà.  (Pausa)  Per  què  t'hi  estàs  tot  sol  aquí? 
Cóm  es  que  no  surts?...  no  veus  que  aquesta 
vida  no't  convé?  Els  dies  de  feyna  de  casa  al 
taller,  del  taller  a  casa;  els  dies  de  festa  t'en- 
caues aquí  y  no  hi  ha  qui  te'n  tregui.  No  va- 
lia més  que  te'n  haguessis  anat  a  dar  un  volt? 
1A  cos  li  convé  l'aire,  la  llum... 

sr.  salas  (costantli  parlar) 

Què  hauries  fet  tota  sola  aquí?... 

MARIA 

Per  mi?...  ba!  No  se  m'haurien  pas  menjat* 

me  penso...  després,  jo  sempre  tinch  íeyna  y 
la  mateixa  feyna'm  distreu.  Encara  hi  fores 
a  temps...  vols?  Te  duré  el  barret  y  el  bastó; 
l'abrich  el  trobaràs  al  penjarobes,  si?  Mitga 
hora  de  claror  la  tindràs  encara.  Potser  que 
probessis  de  trobar  tot  venint  al  Enrich  y  la 
Ernestina...  T'ho  duch? 

SR.  SALAS 

No,  Maria,  no.  Ahont  puch  estar  millor 
que  a  casa?...  que  aquí?...  (Pausa) 

MARIA 

A  casa...  aquí!  justament  aquí!  Prou  m'he 
pensat  trobarthi.  Quan  t'estravíes  per  els  an- 
durrials  d'aquet  pis,  no  cal  pas  preguntar 
ahont  se't  troba:  aquí...  a  1'  habitació  més 
trista! 

SR.  SALAS 

Es  trista  per  tu  aquesta  habitació? 

MARIA 

Ay,  si  padrí;  molt. 

SR.   SALAS 

Per  què? 

MARIA 

No  ho  sé;  fa  una  certa  olor  que  no  se  sab 
del  cert  si  desmaya  o  si  retorna;  es  tota  ella 
tan  seriosa;  aquesta  cadira  (per  la  de  reconei- 
xements), aquets  armaris...  aquets  trastes...  tot 
plegat  me  dona  frisansa. 

SR.   SALAS 

..Frisansa!  (Pausa)  En  cambi  jo...  m'hi 
sento  tan  béaquí  dins!  ..estantmeu  totaixòl... 
Cada  moble  es  una  historia...  ab  tot  parlo... 
tot  me  respon...!...  (Com  st  ho  hagués  dit  per 
ell  mateix  de  mica  en  mica.  Maria  sembla  com- 

pendre  aquella  trista  divagació.  Això  ocasiona 
una  pausa) 

MARIÀ 

(tractant  de  tréurel  d'aquell  abatiment  manifest) 
Vols  sortir,  donchs? 

SR.  SALAS 

Decididament  uo:  estich  be  aquí  (s aixeca 
pausadament)  L'Enrich  y  la  noya  tampoch 
deuran  trigar  gaire  avenir...  fet  y  fet...  (pausa. 
Dona  uns  passos)  Es  al  Liceu  ahont  han  anat? 

MARIA 

Si,  padrí;  els  Albas  y  Puig  els  hi  han  dei- 
xat les  butaques. 

SR.  SALAS 

Tant  que  dius  de  mi... 

MARIA 

No  t'entench. 

SR.  SALÀS 

Que  tu  sí  que  hi  hauries  ben  pogut  anar. 

MARIA 

Jo?... 

SR.    SALAS 

Es  clar:  has  sigut  ben  tossuda.  Tenen  tres 
llochs,  si  malament  no  recordo;  podies  aprofi- 
ttrne  un. 

MARIA 

Cà...  jo  també  soch  de  la  teva  fusta.  M'hi 
trobo  molt  be  a  casa...  Després...  soch   mitg 
lerèstega  jo...  trasplantada,  si  vols... 
sr.  salas  (aprop  del  balcó) 

Histories,  tot  plegat;  t'hi  hauries  distret  y 
la  distracció  es  bona  cosa  per  el  qui's  passa  la 
vida  treballant. 

MARIA 

Es  molt  dir  que  m'hi  hauria  distret;  «no 
s'ha  fet  la  mel!...»  sabs  allò  que  diuhen? 
sr.  salas  (tombàníseli  de  cara) 

Y  donchs  què  son  sinó  mel  totes  aquelles 
cansons  que  devegades  garloteges? 

MARIA 

Valguem  Deu!  quatre  canturies  de  bressol 
que  un  ni  menys  sab  si  son  lletges  o  boniques. 

SR.    SALAS 

Molts  cops  m'  han  entristit  dolsament 
aquestes  cansons  en  boca  teva. 

MARIA 

Y  això  com  pot  ser? 

SR.  SALAS 

Venen  d'allà,  sabs?...  d'allà  mateix  d'ahont 
venim  nosaltres!...  No  sé  per  què  de  tants  anys 
com  soch  fora  del  poble,  may  com  de  un  quan 
temps  ensà,  hi  havia  pensat  del  rnodo  que  ara 
hi  penso...  Sembla  que  a  mida  que'm  torno 
vell,  se  refan  un  grapat  de  coses  davant  meu!... 
(Pausa.  Sha  d'endevinar  en  Marta  una  certa 
complascencia  davant  de  aquesta  confessió.  Dis- 
simulant el  seu  acord  y  mitg  rient  diu:) 

MARtA 

Guàrdet  bé,  de  que  la  Ernestina't  senti 
parlant  aixís. 

SR.   SALAS 

Per  això  t'ho  dich  a  tu  tota  sola. 

MARIA 

Fas  bé.  A  ben  segur  que'í  trobaria  vulgar, 
com  ella  diu.  (Sense  malícia) 

SR.    SALÀS 

Pobre  Ernestina!...  (Molí  trist.  Pausa. 
Com  si  de  s&bte  li'n  vingués  l'idea)  Diguem  la 
veritat. 

MARIA 

De  què? 

SR.  SALAS 

Li  tens  mania  a  la  noya? 

MARIA 

(altament   sorpresa  y  ajablement  contrariada) 
Padrí!  Gom  pots  preguntarmho  això?  Greus 
tu  que  si  jo  tingués   mania  a  n'algú  d'aquesta 
casa,  seguiria  vivinthi  un  sol  moment  més? 

SR.  SALAS 

No  cal  tampoch  que  t'ho  prenguis  aixís! 
una  pregunta...  millor  que  m'erri... 

MARIA 

No'n  fassis  cas...  voldria  que's  veges  tant 
clar  el  meu  agrahiment  per  tu,  per  tots  vos- 
altres. .  perquè  d'ingrata  no'n  soch,  padrí. 

SR.  SALAS 

May  t'ho  ha  dit  ningú. 

MARIA 

Me  cal  no  més  aixís,  (ab  el  dit)  per  creurem 
que  m'ho  diuhen. 

sr.  salas  (més  aprop  d'ella) 
N'ets  molt  de  bona  minyona! 

MARIA 

No  m'ho  diguis  més  lo  que  m'has  dit.  (ben 
suplicant)  sents?  Jo  l'estimo  forsa  a  la  Ernesti- 
na, qu'es  ben  bona,  y  si  de  certes  coses  que  diu 
y  d'altres  que  fa'n  rebo  disgust  moltes  vegades  , 
creu  que  no  es  pas  per  lo  que  toca  a  mi,  quel' 

rebo,  sinó  més  aviat  per  lo  que  jo  crech  que't 
caldria  a  tu. 

SR.    SALAS 

Com  vols  dir?  (Pausa) 

MARIA 

La  teva  filla  al  meu  entendre  no  viu  gaire 
desperta. ..y  això  es  sempre  un  destorb.  (Pausa. 
El  senyor  Salas  s'asseu  y  sembla  asentir  en 
mitg  del  més  prqfond  silenci.  Maria  repentina- 
ment  redressantse  d'esperit  esclata  ab  la  següent 
exclamació  qne  deljons  del  seu  cor  sembli  sur- 
tirli)  Oh!  padrí;  si  jo  pogués  un  dia  mostrar 
ben  clar  l'amor  que't  porto! 

SR.   SALAS 

(un  tant  sorprès  del  té  ab  que  han  sigui  dites 
aquestes  paraules.  Pausa)  Per  què  parles  aixís? 
Per  què  me'l  dus  un  tal  amor  tant  gran?  Jo  no 
he  fet  per  tu  res  més  que  lo  que  devia.  Tréuret 
de  Cioreda  quan  mort  el  teu  pare...  no  era 
per  ventura'l  meu  dever?  y  un  cop  aquí  creus 
que  no  has  pagat  de  sobres  lo  que  jo  tenia 
obligació  de  fer  per  tu?  Constantment  servir- 
nos,  soportantnos. 

MARIA 

Padrí! 

SR.   SALAS 

Si,  si;  soportantnos!  sempre  afable,  sempre 
carinyosa,°menyspreuhant  una  modesta  carrer- 
ra  que't  posava  a  les  mans  per  el  dia  de  demà. 

MARIA 

Jo  no  podia  mirar  tranquila  aquet  nou  sa- 
crifici de  part  teva. 

SR.   SALAS 

Jo  tampoch  hi  puch  mirar  molt  el  teu  co- 
mès d'un  dia. 

MARIA 

Tinch  un  sostre  ahont  m'abrigo,  tres  afec- 
cions que'm  volten...  què  més  puch  desitjar? 

SR.  SALAS 

A  tot  això  hauries  pogut  afegirhi  la  carrera 
de  mestre;  no  sab  un  lo  que  pot  succebir  al 
seguir  del  temps. 

MARIA 

Prou  vàreig  fer  de  cursaria  dos  anys. 

SR.  SALAS 

Va  ser  un  pecat;  ab  les  disposicions  que 
tothom  t'hi  reconeixia,  ab  l'aplicació  que  de- 
mostraves... 

MARIA 

Prou,  prou,  padrí.  El  meu  lloch  es  aquet 
y  quan  no  aquet,  sempre'm  resta  a  Ciureda  la 
petita,  la  rònega  caseta  que'm  va  veure  neixe... 
(Pausa) 

sr.  salas  (somniés) 

Sí;  la  tinch  ben  pressent.  Darrera  mateix 
dels  oms  de  Vilanoll!  Aquells  oms  tan  alts, 
tant  alts!  De  la  finestra  de  la  cambra  ahont 
"vares  neixe,  se  veuhen  de  molt  lluny  els  da- 
rrers de  l'iglesieta  de  Sant  Mateu  que  per  el 
Juny  es  voltada  de  ginesta  ..  y'l  caminal  de 
Vallera  per  ahont  anàvem  a  costura!...  més 
bonich  el  diumenge  que  els  dies  feiners!...  què 
clar  es  veu  després  de  tant  temps!.,  (com  exta- 
siat. Pausa)  Y  digues...  (ràpidament  cambiant 
d'idea  y  aixecantse) 

MARIA 

Què? 

SR.  SALAS 

No'n  fassis  cas,  sabs?...  divago  devegades!... 
y  sobretot  d'un  quant  tenaps  ensà! 

MARIA 

Bé,  què  vols? 

SR.   SALAS 

Còra  trobes  a  1'  Enriquet?  d'una  mesada 
ensà  que  no  sembla'l  mateix,  abatut  tot  ell; 
fa  mala  cara...  està  pàlit...  no't  sembla?  el  veig 
tant  diferent,  tant  diferent!... 

MARIA 

Fatigat... 

SR.  SALAS 

Malalt. 

MARIA 

No  encara,  però  dú  al  damunt  un  treball 
gran  y  pessent  d'un  grapat  d'anys... 

SR.   SALAS 

No  t'inquieta? 

MARIA 

Encara  no. 

SR.   SALAS 

Esperes  que  t'inquietarà? 

MARIA 

Potser! 

SR.    SALAS 

A  mi  ja'm  té  esverat,  ara  com  ara. 

MARIA 

Per  què? 

SR.   SALAS 

Perquè  jo  no  penso  com  tu;  perquè  estich 
segur  de  que'l  noy  està  malalt  o  que  si  no  ho 
està  ens  amaga  quan  menys  quelcom  de  trist... 

MARIA. 

Ca... 

SR.    SALAS 

Viu  neguitós!...  no  te'n  adones  tu?  y  jo  ja 
ho  sé  perquè  hi  viu  de  neguitós,  o  m'ho  penso; 
perquè  encara  no  pot  posar  en  activitat  el  seu 
valer,  el  seu  saber,  qu'es  gran  Maria  qu'es 
gran.  Ne  duptes  tu?  {Maria  Ja  que  «no»  ab  el 
cap)  Me  creya.  El  pobret  se'n  adona  de  que  les 
circunstancies  no  l'ajuden;  si  pogués  al  menys 
obtenir  la  plassa  aquella,  que  l'obtindrà  mal  li 
hagin  mancat  les  recomenacions  ofertes...  es- 
tich  segur  que  serà  aquet  el  primer  pas  cap  a 
la  seva  prosperitat  definitiva;  un  d'aquets  dies 
n'esperem  la  solució,  (pausa)  De  moment,  es 
clar...  ja  ho  veig  jo,  res  l'ajuda,  res  y  això'l  té 
írisós  y  aquet  es  el  seu  mal...  si...  Ell  no  m'ho 
diu,  ell  dissimula,  però  jo'l  veig  per  dins  y 
aquet  neguit  el  corca,  el  corca...  y  pensar  que 
altres  que  no  valen  lo  qu'elü...  oh!  costa 
molt...  son  tants!...  D'altre  part  dupto  y  tinch 
por...  penso...  qui  sab?...  potser  si  que  igno- 
rem, no  sé  qué,  que  pugui  passarli! 

MARIA 

Això  no.  L'Enrich  du  una  vida  prou  clara. 

SR.   SALAS 

Jo  aquet  dia  vàreig  volgueT  parlar  ab  en 
Fornets,  el  metge  ab  qui  ell  consulta  quan  no's 
troba  be. 

MARIA 

Y  que't  va  dir?... 

SR.  SALAS 

Res  concret...  que  si...  que  no...  que  no 
m'espanti.    Va  anomenar  afecció   nerviosa... 

agotament  cerebral,  feblesa...  no  en  và  sab  tot 
lo  que  sab  el  meu  fill... 

MARIA 

Sovint  son  els  que  més  exageren  els  met- 
ges. (Pausa.  Senyor  Salas  se  passeja  un  moment 
y  de  cop  s'atura  dihent  ab  molta  gravetat). 

SR.    SALAS 

Què  sab  un!  (pausa)  Tinch  una  por  deve- 
gades!... 

MARIA 

De  què? 

SR.  SALAS 

Com  si  veges  grans  perills  al  entorn  nos- 
tre!... 

marià  (resolta) 
Y  si  fos  cert?  (pausa). 

SR.   SALAS 

(queda  parat  y  guaitant  a  Maria  ab  cert  recel 
y  li  diu)  Però...  a  que't  refereixes  tu? 

MARIA 

(Resolta  com  qui "s  decideix  a  abordar  una 
qüestió  Ja  temps  plantejada  en  son  interior) 
Padrí!...  (en  aquet  moment  mateix  la  campa- 
neta de  la  portal  del  pis,  trenca  brusca  l'inter- 
locució  a  que  Maria  s  disposava.  Aquesta  calla 
y  dispòsantse  a  anar  a  obrir,  quan  el  senyor 
Salas  ha  dit). 

SR.  SALAS 

Deuhen  ser  ells. 

MARIA 

Ja'n  parlarem  un'altra  estona,  (sen  va  rà- 
pidament a  obrir  la  porta). 

SR.   SALAS 

(al  quedar  sol  y  en  P  influencia  de  la  passada 

conversa)  Cal  arribar  a  temps:  això,  això, 
però  es  tant  just!...  (pausa.  S'haurà  anatjent 
fosch  de  mica  en  mica  y  ai  arribar  aquí,  ja  casi 
ho  es  del  iot.  Seguidament  apareixen  Ernes- 
nestina  y  Enrich.  La  primera,  vestida  com  hem 
vist  en  la  nota  consegüent;  arriba  triomfant, 
enlluernada  encara  pels  explendors  de  ta  iarde 
passada  al  Liceo.  Després  d'entrada  Ernestina 
y  ahont  se  senyala  entra  Enrich,  qui  aparenta 
afable  benestar,  però  s'endevina  en  ell,  un  estat 
de  divagació  malaltisa  o,  com  si  diguéssim,  una 
barreja  d'afecció  Jisica  y  moral.  Dú  l'abrich.  y 
el  barret  a  la  mà  y  ho  deixa  lot  damunt  d'una 
cadira.  Al  instant  mateix  quentra  Ernestina 
diu,  ab  tójestiu  que  romp  l'estat  penós  del  passat 
diàlech) . 

ERNESTINA 

Y  qué  fosch  estàs,  Papà...  èts  aquí? 

SR.  SALAS 

Si,  filla. 

ERNESTINA 

Com  no  encens  el  llum?  No't  dona  tristesa 
estar  tant  fosch?  (dona  l'electricitat  y  silumina 
la  làmpara  central)  Aixís:  que  ens  vegem  les 
cares.  Ara  un  petó  (a  una  galta)  y  un  altre  (a 
V  altra). 

enrich  (entrant) 

Deu  teguard. 

SR.  SALAS 

Heu  passat  bé  la  tarde?  (Enrich  diu  que  «si» 
ab  el  cap,  però  ab  marcada  indiferència) 

ERNE5TINA 

Ay!  si  papà,  y  ab  un  «santiamén»  que  l'hem 
passada. 

sr.  salas  (a  Enrich) 
Tu  també? 

ENRICH 

Si,  si. 

ERNESTINA 

Y  encara't  teyes  l'esquerp  y  no  volies  anarhi! 

SR.  SALAS 

Es  clar,  t'has  de  distreure...  t'has  de  dis- 
treure. 

ENRICH 

Sembla  estrany  que  sigueu  tant  criatures! 
No  hauria  dit  may  que  a  un  se  li  pogués  negar 
el  dret  de  trobarse  lleugerement  indisposat. 
Tothom  ne  passa  una  que  altra  de  tongada 
aixís...  total...  res.  Aquesta  insistència! 

SR.   SALAS 

T'amohina  que  te'n  parlin? 

enrich 
No  sé:  amohinarme  no,   però   per  lo  que 
serveix!  (Se'n  va  cap  a  darrerdl  balcó) 

SR.    SALAS 

(a  part  a  Ernestina,  qués  treu  el  barret) 
Que  no  ha  estat  trempat? 

ERNESTINA 

Si,  si;  sinó  que  de  tant  en  tant  se'l  té  de 
sotregar  una  miqueta...  sembla  com  si  no  hi 
fos.  Ca!...  (Al  veure  que  l Enrich  torna  li  Ja 
signe  de  quietut  y  de  dissimul)  Y  tu,  no  t'has 
mogut? 

SR.  SALAS 

No;  no  he  sortit  ni  poch  ni  molt.  Tenia 
intenció  de  donar  el  meu  vol  de  cada  festa: 
vora'l  mar...  a  veure'ls  barcos... 

ERNESTINA 

Y  com  no  hi  has  anat? 

SR.  SALAS 

Què  vols  que't  diga?  Tot  pensantmhi,  tot 
pensantmhi...  se  m'ha  fet  tart...  tant  se  val. 
(Ernestina  taraleja  una  tonada  poca-solta  tot 
trayentsél  barret  en  el  moment  que  Maria  en- 
tra. Aquesta  li  pren  y  li  posa  damunt  una  ca- 
dira menires  li  diu). 

MARIA 

Vens  molt  aixerida.  (el  senyor  Salas  no 
deixa  de  vista  al  seu  fill  y  se'l  veu  fondament 
preocupat  mirantlo  sempre  de  cua  d'ull). 

ERNESTINA 

Lo  estrany  fora  que  no  hi  vingués.  He  vist 
tant  bé  de  Deu,  Maria;  m'he  trobat  voltada  de 
tanta  distinció,  de  tant  luxe...  aquells  llums; 
aquells  criats  ab  calsa  curta...  ay!  jo  m'hi  pa- 
ssaria la  vida,  creume! 

marià  (a  Enrich) 

Si,  si:  se  veu  que  ha  fet  el  g.sto.  (Enrich 
fa  que  «sí»  ab  el  cap,  mitg-  rient  per  f orsa)  Heu 
trobat  coneguts? 

ERNESTINA 

Y  donchs,  què't  pensaves?  Si  no  podem 
anar  en  lloch  que  no  n'hi  trobem.  De  lluny 
he  saludat  a  les  dugués  germanes  petites  de 
les  Rocasalvas  que  eren  en  un  palco  de  segon 
pis.  Oh!  y  elles  no'm  veyen,  no;  m'he  estat 
més  rato  fentlos  aixís  ab  el  vano  (ho  Ja);  final- 
ment m'han  respost  ab  el  cap  y  una  mitja 
rialla  més  simpàtica!...  Després  ens  han  vin- 
gut a  saludar  dos  amichs  del  Enrich 

SR.    SALAS 

(sempre  trist  de  cada  cop  més) 

Metges? 

ENRICH 
Si. 

ERNEST1NA 

En  Palet  y  en  Valls,  més  amables!  Què't 
deya  en  Valls  fent  la  xiu-xiu?  Semblava  que't 
confessés  (a  Enrich) 

enrich  (volguent  dissimular) 

Gà!...  res...  coses  meves. 

SR.   SALAS 

Son  del  teu  curs? 

ENRICH 

Si.  (S'asseu  darrera  la  taula) 

SR.  SALAS 

Treballen  molt? 

ENRICH 

Fan  lo  que  poden...  ara  han  posat  un  dis- 
pensari a  Sans,  segurament  ne  posaran  un 
altre  al  Poble  Nou.  Un  delís,  en  Palet,  va  un 
dia  a  la  setmana  a  Mataró... 

ERNEST1NA 

Però  sabs  que'l  tal  Palet  s'explica  que  dóna 
bò  de  sentir!  Lo  que  li  has  de  dir  que  no  apre- 
ti  tant  la  mà  quan  encaixa;  porta  un  anell  ab 
un  solitari  que  se  m'ha  clavat  aquí,  (senyala'l 
dit  xich)  encara'm  fa  mal. 

MARIA 

Y  la  funció  t'ha  agradat  forsa,  Ernestina? 

ERNESTINA 

A  tu  també  estich  segura  que  t'hauria  agra- 
dat. Es  més  bonica! 

ENRICH 

Casi  may  mirava  al  escenari. 

ERNESTINA 

Ay!  mentider;  durant  els  intermedis  es  clar 
que  no,  però  després!...  preguntem  lo  que  han 
íet,  veuràs  com  t'ho  esplicaré  tot,  punt  per 
punt. 

ENRiCH 

Deu  me'n  reguard... 

MARIA 

Es  que  no  t'ha  agradat  a  tu? 

ENRICH 

No  sé  què  dirte... 

ERNEsTINA 

Sabs  còm  se  diu  l'òpera  que  han  íet?  «Las 
Walkirias».  Al  papà  no  li  agradaria;  diu  que 
es  música  moderna.  {El  senyor  Salas  arronsa 
les  espatlles) 

MARIA 

Mentres  t'hagi  agradat  a  tu. 

ERNESTINA 

Ja  ho  crech.  No  es  que  jo  hi  entengui  rés, 
però  quan  sento  aquell  daltabaix  de  soroll 
d'orquesta,  quan  veig  aquella  munió  de  se- 
nyores ben  vestides...  es  que  ha^ta  s'hi  sentia 
olor,  oy,  i ínrich?  Ah!  que  no  ho  sabs,  papà? 
m'he  tingut  d'estar  tota  la  tarde  ab  el  sombre- 
ro  a  la  falda  y  no  es  ridícul,  no.  Al  davant 
meu  hi  havia  una  senyora  que  un  de  aquells 
criats  li  ha  dut  un  tamboret  per  els  peus  y 
portava  uns  brillants  com  sigrons  a  les  orelles 
y  també  li  ha  tingut  el  sombrero  a  la  falda 

tota  la  tarde.  (a  Enrich)  Per  què  no'ns  ha  dut 
tamboret  per  els  peus  aquell  criat? 
enrich 
No  sé. 

ERNESTINA 

Has  vist  les  filles  d'en  «Miloca»?  Hasta'm 
sembla  que  feyen  goiget  avuy  (rient).  Eren  al 
tercer  pis. 

MARIA 

Qui  es  en  «Miloca»? 

ernestina  (rient) 

Ja  no  te'n  recordes?  Aquell  senyor  que  de- 
vegades  t'he  contat,  si;  que  té  quatre  filles, 
que'l  coneixem  de  vista  dels  vespres  d'istiu  al 
Passeig  de  Gracia...  y'l  papà  tambél  coneix. 
Va  presumit,  estirat...  la  més  gran  sempre's 
mira  a  l'Enrich.  No  te'n  recordes,  papà? 
sr.  salas 

Si,  si;  ja  sé  qui  vols  dir...  me  sembla. 

MARIA 

Son  riques? 

ERNESTINA 

Cà!  Està  empleat  a  les  cèdules.  Ens  ho  va 
dir  en  Robert  Planas  que  'Is  coneix  d'  un 
«assalto». 

MARIA 

Y  van  al  Liceo? 

enrich 
També'ls  deuhen  haver  regalat  els  llochs. 

ERNESTINA 

Això  si  q  ue  no  voldria  pas  dir  que  fossin  uns 
miserables.  Te  felicito;  més  clar  ni  l'aigua... 
«també'ls  deuhen  haver  regalat  els  llochs»,  es 

clar,  quan  jo  ho  dich  que  no  sé  com  te  tornes. 
Se  regalen  de  moltes  maneres  les  coses;  ua 
favor,  una  distinció  que't  ían,  ja  es  pres  com 
una  caritat.  Mira;  els  Guix  me  sembla  que  de 
diners  ne  tenen  per  llensar;  donchs  més  de 
quatre  vegades,  ho  sé  del  cert,  van  al  palco 
dels  Villasans  y  de  regalo...  com  nosaltres. 
Ves  què  més  natural...  Atencions  que  un  dia 
o  un  altres  corresponen  y  en  paus. 

MARIA 

Es  clar.  (Compadeixeníla  sense  ser  vista) 

ERNE  -TINA 

(dantli  Qarinyosament  un  copet) 
Beneit.  Escolta  papà. 

SR.  SALAS 

Què? 

ERNESTINA 

Un  senyor  del  davant  meu,  ha  dit  una  cosa 
més  estranya!  Veuràs  que  al  final — bé  tu  no 
l'has  vista — hi  ha  unes  íiamerades  y  un  que 
canta  y  vinguen  íiamerades  y  aquet  senyor  ha 
dit  a  un  altre  tot  anantsen  «jo  no  les  deixaria 
fer  aquesta  mena  d'óperes,  el  dia  menos  pen- 
sat hi  tornarem      ser».  Per   què  ho  devia  dir? 

SR.  SALAS 

No  sé,  noya. 

KtNESTINA 

Tant  bonica  qu'es..  passen  uns  caballets... 
siitt...  psitt...  ffeního  ah  les  mans)  y  com  fa, 
com  fa  aquell  tro:,? 

ENR1CH 

No  tinch  gota  d"ore!la.  jo.  (assegut ahont  se 
troba,  pock  a  poch  va  ensopintse  fi.is  a  quedar 
adormit). 

ERNESTINA 

Ajudem  a  recordarlo  aquell  tros  del  primer 
acte...  sabs  quan  ells  dos  s'estàn  sota  l'arbre, 
(al  senyor  Salas)  un  arbre  més  gros,  papà... 
quan  ía  porta  s'obre  y  entra  la  lluna,  aquella 
liuna  tant  clara...  rnalvinatge!  tant  bonica 
qu'es. 

MARIA 

Deixeu,  córrer,  quan  menys  hi  pensaràs... 
(se  n  va  un  moment  per  la  porta  del  menjador). 

ERNESTINA 

Mira,  Papà,  això  si  que  ho  tinch  del  tot 
decidit. 

SR.    SALAS 

Qu'es? 

ERNESTINA 

Vuy  apendre  de  tocar  el  piano.  Si,  si:  no 
cal  pas  que  m'ho  neguis.  Cada  vegada  que 
sento  música  me  n'entren  unes  ganes!  des- 
prés... es  un  «adorno»  de  gran  estima  per  una 
senyoreta.  Quan  viurem  al  Ensanxe,  oy?  me'n 
compraràs  un?  si,  si. 

SR.  SALAS  (molt  trist) 

Si... 

ERNESTINA 

Aleshores  si  que  me'n  recordaré  bé  de  totes 
les  tonades. 

SR      SALAS 

(maquinalment  y  encaramés  ensopit) 
Si!...  (Pausa) 

ERNESTINA 

Quin  «si»...  sembleu  els  ensopits.  Ja  ho 
lograreu,  ja,  ferme  tornar  com  vosaltres. 

SR.   SALAS 

Tu  mateixa  t'armes,  tu  mateixa't  desar- 
mes!... tot  t'ho  guanyes  tu!...  (pausa.  Maria 
torna  de  nou), 

ERNESTINA 

Me'n  vaig  a  despullar,  (pren  el  sombrero  de 
damunt  la  cadira). 

AIARiA 

Vols  que  t'ajudi? 

ERNESTINA 

No  cal.  Has  sigut  una  tonta  de  no  venir. 
Mira:  la  teva  butaca,  l'un  acte  l'ha  ocupada  un 
amich  del  Enrich  y  l'altre  un  altre;  aquells 
sabs?  (al  senyor  Salas)  Si  hi  tornem  més  enda- 
vant vuy  que  hi  vinguis.  Després  t'explicaré  un 
vestit  qu'he  vist,  que  tinch  ganes  d'arreglarme 
per Tistil  aquell  de  floretes  del  istiu  passat... 
més  mono!...  (pausa.  El  senyor  Salas  se'n  ado- 
na de  qu  Enrich  s'ha  adormit  y,  sobressaltat, 
imposa  quietut  a  sa  filla  dientli  baix  de  veu). 

SR.   SALAS 

Psit!...  no  mogueu  remor.  L'Enriquet  s'ha 
endormiscat. 

ERNESTINA 

Despèrtel,  que  no  es  hora. 

SR.  SALAS 

Guàrdaten  prou.  Fa  un  grapat  de  dies  que 
no  pot  dormir  bé.  Justament  es  lo  que  més  li 
cal,  segons  va  dirme  en  Forts.  Tot  això  tindrà 
per  endavant!  Que  reposi. 

ERNESTINA 

Deixemlo  reposar  donchs. 

SR.   SALAS 

No  fem   remor,   anem,  anem.   (disposat  a 

anarsen,  Maria  va  cap  al  balcó  de  puntetes). 
Ahont  vas? 

MARIA 

Tot  seguit  vinch.  Ajustaré'l  balcó. 

SR.   SALAS 

Ah!  si.  Jo  l'he  obert  una  miqueta;  devega- 
des  s'hi  sent  una  olor  tant  forta,  aquí!  (se'n  va. 
Maria  cuidadosament  fa  lo  que  ha  dit,  però  per 
més  que  hi  va  ab  molt  de  compte,  fa  soroll,  a 
quin  soroll  Enrich  se  desperta, — tant  lleuger 
dormia.—  Aixis  que  ha  obert  els  ulls,  vol  dar  se 
compte  del  soroll  sentit,  de  lo  que  l'ha  desvetllat. 
Veu  a  Maria  aprop  el  balcó  qui  sha  adonat  del 
despertar  d  Enrich  y  li  diu  sense  alsar  gaire  la 
veu,  ni  bellugar  apenes  la  posse,  iot  enclotat). 

ENRICH 

Què  fas? 

MARIA 

Te  creya  adormit  y  ajustava'l  balcó. 

ENRICH 

M'havia  ensonyat  lleugerament...  ca!  tinch 
el  cap  tant  plé  d'aquesta  tarde!  (pausa)  Ahont 
son? 

MARIA 

Se'n  han  anat;  no  t'ho  dich  que't  creyen 
adormit?  Si  vols  reposar...  te  deixaré  estar 
sol... 

ENRICH 

Per  què?  Me'n  aniré  cap  al  quarío  (s  esti- 
ra «decentment»,  nerviosamení)  estaré  millor. 
(pausa). 

MARIA 

Decididament,   Enrich,  hauré  d  acabar  per 

creure  lo  que  no  volia,  lo  que'l  teu  papà  creu; 
que't  passa  quelcom  de  trist  y  que  tractes  d' 
ocultansho. 

ENRICH 

Tots  us  equivoqueu...   un  moment  de  de- 
sequilibri físich...  y  res  més. 

marià  (ab  marcada  intenció) 

Y  res  més.  (pausa). 

enrich  [intrigat) 
Com  m'ho  has  dit  això,  Maria? 

MARIA 

M'agradaria   tant  saber  d'ahont  vé  el   teu 
abatiment,  la  teva  tristor... 

ENRICH 

Son  manies,  manies  vostres. 

MARIA 

Jo  casi  juraria  que  no  ho  son. 

ENRICH 

Ets  ben  bona  per  tots  nosaltres...   una  sa- 
crificada, ets. 

MARIA 

Quines  coses  dius! 

ENRICH 

No'n  fassis  cas:  voldria  vèureho  tot  bonich 
y  no  ho  logro. 

MARIA 

Veus,  donchs,  com  estàs  malalt? 

ENRICH 

Si,  lleugerament  malalt  (pausa). 

MARIA 

Y  d'ahont  te  vé  aquet  mal...  no  ho  sabs? 

ENRICH 

No...  y  si...  en  fi...   a  tu  ja   t'ho  puch  dir; 
me  sembla   saberho  y  tot  d  un  plegat  ja  no  ho 

sé...  un  seguit  de  divagacions,  de  duptes... 
(s  aixeca  y  poch  a  poch  va  al  davant  de  la  taula) 
Fa  com  nn  mes  enrera,  jo  no  era  pas  aixís; 
animós  en  extrem  no  ho  he  sigut  may,  be  prou 
que  ho  sé...  però  cavilós  com  ara?...  ni  jo  ma- 
teix me  conech! 

MARIA 

Hi  han  tants  anys  que  no  fas  més  qu'estu- 
diar!...  tot  això  es  fatiga. 

ENR1CH 

Res  més  qu'estudiar!...  res  més  que  apen- 
dre  coses  y  més  coses...  devegades  me  sembla 
que  tot  plegat  ha  sigut  un  vici...  Sè  tantes  co- 
ses de  cor...  y'm  serveix  tan  poch  saberles! 

MARIA 

Ei  descoratjament  es  potser  també  una 
malaltia,  Enrich. 

ENRICH 

Descoratjament?...  (pausa.  Decidit)  Vols 
que  t'ho  diga  clar?  Perquè  també  'm  convé 
dirhó. 

MARIA 

Si. 

ENRICH 

Molts  cops  tinch  por  d'kaverme  errat.  Vuy 
convèncem  jo  mateix  de  que  les  circunstan- 
cies  tenen  la  culpa  de  tot  lo  que  passa...  y  no 
ho  logro...  tant  sovint  sento  una  veu  que  sem- 
bla dirme  «si  t'haguessis  errat,  si  t'haguessis 
errat».  Oh,  quin  corcó! 

MARIA 

Potser  exageres.  Recordat  de  tants  y  tants 
que  com  tu's  troben... 

ENR1CH 

Potser  també  s'han  errat. 

MARIA 

Y  dels  que  t'irrites  tant  sovint  parlantne, 
dels  que  no  valen  y  van  endavant. 

ENRICH 

Aquells  son  un  altra  cosa..,  y  jo  tinch  por 
de  no  ser  ni  dels  uns  ni  dels  altres! 

MARIA 

Ba,  ba,  Enrich;  estàs  preocupat  y  ara  més 
queljmay  me  convenso  de  lo  bò  que't  fóra  un 
llarch  repòs...  al  camp,  poso  per  cas... 

ENRICH 

També  hi  he  pensat  alguna  vegada  y  de 
sopte'l  cor  m'ha  semblat  alegrarse  tot,  però 
d'altra  part  veig  que  no  m'ho  puch  consentir. 
Me  trobo  en  plè  moment  de  lluita  y  abando- 
nar el  lloch  aixís  semblaria  fins  mal  pagar  lo 
que'l  meu  pare  ha  fet  per  rni  y  cal  que  li  pa- 
gui, que  comensi  a  pagarli,  que  ja  es  hora! 
(Pausa.  Dona  uns  passos  exitantse)  Me  passo 
dies,  setmanes  senceres  sense  guanyar  un  cèn- 
tim. Còm  puch  mirarmho  ab  tranquilitat, 
Maria?  El  meu  pare  no  m'ha  negat  may  res... 
y  ahont  son  els  beneficis  que  jo  li  aporto?... 
ves  si'ls  trobes.  Perjudicis,  perjudicis  ..  res 
més  que  perjudicis. 

MARIA 

Tot  vindrà. 

ENRICH 

Ja,  ja,  tant  de  temps  que  ho  esperem.  Per 
els  de  casa  son  un  sabi,  ja  ho  sé,  soch  l'ilusió, 
l'ideal  del  meu   pare...   per  ma  germana  una 

mena  de  condecoració,  'm   llueix,  me  presen- 
ta... aquella  sí  que  viu  felís  y  esperansada. 

marià  (per  ella  casi) 
Pobre  Ernestina! 

ENRICH 

...Y  al  voltant  meu...  la  buidor  més  com- 
plerta... si  vingués  de  mi  aquesta  buidor!... 
{molt  pro jond.  Pausa)  D'altra  part,  jo'm  sento 
dintre  meu,  reconech  que  per  el  meu  cap 
llampegueja  quelcom  de  llum;  me  miro  y'm 
veig  clar  o  m'ho  penso,  quan  menys  tinch 
la  intenció  de  veuremhi.  Hi  ha  per  dintre  meu 
una  forsa,  un  raig  de  rahó  somorta...  Ah!  es 
terrible,  veritablement  terrible!...  això  desco- 
ratja talment... 

MARIA 

Me  fas  l'efecte  del  nen  desperansat  per  una 
mala  mirada  del  mestre. 

ENRICH 

Donchs  a  mi'm   sembla  que    no  te'l    faig 
aquest  efecte;  me  sembla  que  t'inventes  parau- 
les y  més  paraules  per  revifarme,  que  busque  s 
medis  per  expressar  ab  la  cara  tot  allò  que  no 
creus...  en  fi,  que  m'enganyes  per  darrne  con- 
sol. 

MARIA 

Que  t'enganyo! 

ENRICH 

Si:  y  això  no  està  bé. 

maría  (més  projond) 
Que  te  enganyo!  Això  penses?... 

ENRICH 

Quévols,  donchs,  que  pensi?Tesé  inteligent 

perquè  ho  ets,  me  consta  qu'ets  d'aquelles  do- 
nes que  per  temperament  veuhen  les  coses  cla- 
res, si,  si  (ella  s'excusa)  t  no  dich  perquè  així 
ho  crech,  perquè  es  aixís,  y  vols  que  conven- 
sut  d'això  m  pensi  que  parles  sincerament?... 
no  Maria,  no,  tu  ho  veus  com  jo  mateix.  A 
casa  nostra  hi  ha  caigut  un  malestar  que  de  fa 
temps  tots  disfressem.  D'ahont  vé?  No  ho  sé 
del  cert,  però'm  fa  tremolar  l'idea  de  que  po- 
gués venir  de  mi. 

MARIA 

Trobo  que  t'ho  prens  molt  malament.  Ets 
jove,  molt  jove,  ets  un  home  en  plena  forsa.tens 
devant  ten  molt  camí  per  fer...  ser  massa  cal- 
més es  un  defecte  imperdonable,  impacien- 
tarse  corn  ara  ho  fas  es  més  gros  defecte  encara. 
Jo  de  tu'm  determinaria  per  reposar  un  quan 
temps.,,  y  mentres  tant  estaria  a  la  vista  de  lo 
que  pogués  presentarse;  internant  ab  calma  lo 
que  fos  intentable  com  has  fet  ab  la  plassa 
aquella,  això  es:  tots  els  passos,  totes  les  for- 
malitats... 

ENRICH 

Vols  dir  la  de  metge  municipal,  (mitgriu). 

MARIA 

Si:'n  sabs  alguna  cosa?... 

ENRICH 

Un  altra  apoteosis! 

MARIA 

Per  què? 

ENRICH 

Ja  es  donada;  no  s'ha  fet  públich  encara, 
però  m'ho  han  comunicat  aquesta  tarde... 
sembla  que  tenien  ja'l  seu  candidat  y  la  cosa 

s'ha  passat  en  família,  corn.  tantes  altres  vega- 
des. Y  l'amich  Eusebi!  oh!  l'araich  Eusebi.  El 
seu  pare  tenia  bo  ab  els  regionalistes,  ab  els 
republicans...  ni  l'hem  vist  més...  farsa...  far- 
sa... (Pausa.  Maria  queda  sorpresa  y  manifes- 
tament contrariada.  Escolta  a  la  porta  per  por 
d' ésser  sorpresos).  Y  com  li  dich  al  Papà?  A 
veure.  Tant  ilusionat  que  hi  estava.  Vetaquí 
tot  lo  que  li  puch  oferir,  l'un  desengany  da- 
rrera l'altre.  Es  culpa  meva?  No  he  treballat, 
no  he  fet  sempre  lo  qu'he  pogut?...  fins  se'm 
tenia  per  un  model  d'aplicació...  no  he  may 
desdit  en  esfors...  però  ves  tu  qui  ho  pot  en- 
tendre; els  fets,  els  fets  parlen  més  clar  que 
tots  nosaltres... 

MARIA 

Enrich,  jo  t'ho  demano,  ten  coratge,  quan 
l'home  ha  emprés  ab  veritable  vocació  una  ca- 
rrera... 

enrich  (interrompintla) 

Tampoch  ho  sé  del  cert  això...  el  noy  del 
pis  de  dalí,  mort  fa  tants  anys,  va  volguerla 
seguir...  havíem  fet  plegats  el  batxillerat... 
potser  m'hi  vàreig  tr&bar  per  amistat...  jo  què 
sé. 

MARIA 

Tenies  més  inclinació  per  alguna  altra  cosa? 

ENRICH 

No'n  sé  res.  Sé  no  més  que'l  papà  y  la 
mamà  (que  al  cel  siga)  m'havien  parlat  sempre 
de  seguir  carrera...  es  lo  sols  que  sé  del  cert. 
De  mica  en  mica  he  anat  veyent  que  la  mamà 
hi  tenia  una  veritable  ilusió,  somniava  la  toga 
de   doctor...  un   despaig  aixís...  la  placa  a  la 

porta!.:,  jo  un  bon  noy  obedient...  aplicat  («na 
mica  desentonat)  hi  han  situacions  ben  com- 
promeses... y  tot,  tot  s'hi  complica,  tot.  Ohí 
si  jo'm  sentís  fort,  al  menys  ..  lo  que  se'n  pot 
dir  fort...  robust...  y  per  adobar,  lo  de  la 
plassa  perduda...  còm  li  dich  al  papà?  còm  li 
dich? 

MARIA 

No  hi  pensis  ab  això. 

ENR1CH 

Que  no  hi  pensi? 

MARIA 

Y  es  clar. 

ENR1CH 

Que  no  hi  pensi!...  (digavant)  el  camp!... 
potser  si...  (rejentse)  però  no!  de  cap  manera. 
Hi  ha  encara  un  altre  assumpte  en  vista...  si's 
convoquen  oposicions  per  la  càtedra  de  Va- 
lencia'm  presento,  vaya  si'm  presento.  No  vuy 
que  siga  dit.  Un  altre  esíors  encara,  ni  que'rn 
costés  la  vida.  Prous  n'han  fet  per  mi...  ni 
que'm  costés  la  vida.  No  arribar  ahont  s'ha  dit, 
fóra  la  mort  del  meu  pare  que  no  té  altra  ilu- 
sió,  y  no  havent  alcansat  la  ditxosa  plassa... 
cal  doblement  probarli  qu'estich  disposat  a 
tot  per  arribar  a  lloch...  (El senyor  Salas,  cre 
yent  al  seu  fill  adormit,  hi  obert  silenciosament 
la  porta.  Totseguit  s'adona  de  que  s'ha  errat. 
Queda  un  moment  perplexe  al  peu  mateix  de  la 
porta  y  sent  casualment  lo  que  segueix  sense  ser 
vist  d'ells  dos  que's  troben  casi  a  primer  terme. 
Poch  apoch  va  ajustant  y  la  deixa  finalment 
del  iot  closa,  desapareixent  per  complert) 

MARIA 

T'exites.  (li  pren  la  mà)  Tranquilísat.  Jo  ho 
prench  pel  meu  comte,  vols?  ja  li  diré  jo  si  tu 
no  goses.  Es  clar  que  dilusió  n'hi  tenia,  com 
ne  té  ab  tot  lo  teu,  peró'l  desengany  tampoch 
serà  tant  fort  com  creus.  Se  t'aumenten  les 
idees  en  ei  cap  y  això  no  t'es  bó. 

ENRICH 

He  quedat  glassat  quan  m'ho  han  dit  aques- 
ta tarde...  y  no  per  mi,  creume.  (abstret). 

MARIA 

Coratge,  coratge  encara,  Enrich;  pensa  que 
passes  un  moment  costós  de  passar  si't  deixes 
caure,  no  tant  costós  si't  redresses. 

ENEICH 

Ja  t'he  dit  fa  ben  poch  que  tinch  por  d'ha- 
verme  errat  y  de  no  ser  res  de  lo  que  semblo 
ser;  es  més,  casi  n'estich  segur... 

MARIA 

Això  es  dir  pecats! 

ENRICH 

Y  tu...  també  t  ho  creus  y  també  peques 
perquè  dius  mentides. 

MARIA 

Abandonarse  així,  de  cop  y  volta,  ningú 
s'ho  pot  consentir. 

ENRICH 

Per  això  vuy  intentar  encara  més  per  els 
altres  que  per  mi  mateix. 

MARIA 

Sense  fè. 

enrich  (preocupat  y  resolt) 

Ben   poca,    es  dir...  no  ho  sé,  no  ho  sé. 

(molt  seriós) 

MARIA 

Enrich! 

ENR1CH 

Mira...  no'n  parlem  més  per  ara...  no'n 
parlem  més...  me'n  vaig  cap  al  meu  quarto. 
(Aquí  la  porta's  tanca)  Tot  lo  que  t'he  dit 
guàrdetho  bé  per  tu,  sents?  Tens  un  tal  bell 
aire  de  confident,  s'hi  parla  tan  refiat  a  la 
claror  del  teus  ulls!  (Pausa.  Se  la  mira  en  el 
silenci)  Deixeume  estar  fins  a  l'hora  de  sopar. 
Sento  que  si  reposo  un  moment,  ben  sol,  pot- 
ser me  fugin  aquets  núvols  del  cap...  oh! 
aquet  cap!...  aquet  cap!...  (Sen  va.  Maria 
queda  un  moment  sola,  reflexiva;  ha  deixat  tan- 
car la  porta.  De  cop,  com  a  qui  li  ve  una  idea, 
obre  la  porta  de  nou  per  anarsen  y's  topa  ab  el 
seu  padrí  qui  entra,  ab  aspecte  rígit,  abstret, 
dolorosament  abstret,  dient:) 

SR.  SALAS 

Maria!  (ab  veu  baixíssima  que  més  aviat  s' en- 
davini  que  no  pas  se  senti.  Maria  se'l  mira 
com  qui  quelcom  endavina) 

MARIA 

Què  vols? 

SR.   SALAS 

Maria!  (arribant  prop  una  cadira  a  la  que 
s'asseu  descoratjat) 

MARIA 

Ens  has  sentit? 

SR.  SALAS 

Ben  poch,  però  no  calia  més.  (de  cap  a  la 
taula) 

MARIA 

Padrí! 

SR.  SALAS 

No  he  vingut  pas  per  espiar;  el  creya  ador- 
mit aqui  ahont  el  deixàrem  fa  poch;  venia  per 
vetllarlo,  per  veure  si  en  el  seu  rostre  ador- 
mit hi  descubría  quelcom  del  seu  pervindre... 
d'aquet  pervindre  que  tan  absorbit  me  té  des- 
de  que  es  al  mon...  lo  poch  que  he  sentit... 
me'n  ha  parlat  massa  clar...  el  noy  no  creu  ab 
ell,  ens  hem  errat...  s'ha  errat;  el  noy  se'm 
mort...  Maria...  (plora) 

MARIA 

Per  Deu,  padrí...  tot  això  podria  compli- 
car la  situació;  serenitat,  ara  més  que  may!  El 
noy  no  se't  mort,  però  cal  que'l  salvem. 

SR.  SALAS 

Salvarlo,  dius?... 

MARIA 

Sí,  y  tot  seguit.  La  conversa  que  acabo  de 
tenir,  plena  de  divagacions,  de  dubtes,  m'ha 
servit  de  més  de  lo  que  puguis  pensarte;  li 
he  fet  dir  cada  veritat  que'm  calia  saber...  No 
perdre  temps  es  lo  que  precisa.  Un  sacrifici, 
encara,  padrí,  y  de  tot  sortirem.  Al  Enrich  li 
convé  passar  per  el  cap  baix  un  any  sense  fer 
res,  fora  d'aquí,  a  plè  camp,  s  plè  sol...  des- 
prés vindrà  lo  altre  (pausa) 

SR.   SALAS 

(molt,  però  molt  conmogut) 

Y  si't  digués... 

marià  (ansiosament) 
Què? 

SR.  SALAS 

Que  tampoch  pot  ser....  (ab  molt  dolor) 

MARIA 

Per  què? 

SR.  SALAS 

Llegeix  aquesta  carta.  (Li  dona  la  carta 
que  llegia  al  comensar  l' acte  y  resta  plorant,  el 
cap  entre  les  mans  apoyat  a  la  taula  davant  de 
la  que  seu.  Maria  pren  la  carta  y  la  llegeix 
molt  ràpidament  y  per  ella.  Tot  seguit  de  lle- 
giria diu  al  veure  la  firma:) 

MAR!A 

Del  teu  amich  Vidal?...  es  dir  que... 

SR.  SALAS 

M'ha  íet  favors...  no  pot  seguir  íentmen... 
era'l  darrer  recurs  tot  esperant!... 

MARIA 

Però  tu?... 

SR.  SALAS 

S'han  acabat    les  forses...  he    mancat  de 
poch.  .  no'm  resta  res!  (plora  de  nou) 
marià  (ab  aire  trïomjant) 

Finalment  y  còm  la  beneheixo  aquesta 
confessió!  Y  còm  de  fa  uns  quants  dias  te  la 
volia  arrencar  de  l'ànima! 

sr.  salas  {plorant) 
No  tinch  res,  res. 

MARIA 

No,  no,  padrí;  això  no.  Plorar,  com  ho  fas, 
a  res  pot  conduhirnos.  Serenitat,  serenitat 
per  Deu!  (Va  y  tanca  ab  el  baldó  la  porta  del 
despaig.  Se  dú  una  cadira  vora'l  seu  padrí  y  li 
diu  molt  coratjosa  sense  poguer,  no  obstant, 
amagar  del  tot  el  seu  esverament)  Y  pàriem 
clar,  còntamho  tot,  tot,  y  no't  descoratgis;  viu 

aprop  teu  un  esperit  jove,  molt  jove  (pausa). 
Parla,  parla... 

SR.    SALAS 

Aquets  moments  de  cap  a  la  vellesa,  si  tu 
sabessis  lo  terrible  qu'es  per  mi,  per  un  pare 
tant  enamorat  dels  filis...  errar  de  tant  poch... 
véures  precisat  a  una  confessió  tant  trista,  tant 
terrible  (plora) 

MARIA 

Però  que  som  nens,  padrí?  Ahont  s'es  vist? 
Jo't  prego  que  parlis!... 

SR.  SALAS 

No  creu  ab  ell,  ens  hem  errat...  vetaquí  el 
veritable  desastre!... 

MARIA 

No  sab  ben  bé  lo  que  diu,  potser...  parla, 
parla  tu,  ets  tu  qui  has  de  parlar  ara.  No  per- 
dem temps,  padrí.  Còntemho  tot,  tot.  A  veu- 
re, vina,  digues  com  si  't  confesessis,  igual. 
(sasseu  prop  seu)  Què  tens?  de  què  disposes? 

SR.    SALAS 

Casi  res.  Vinch  trampejant  la  situació  fa 
temps. 

MARIA 

Ab  diners  deixats? 

SR.    SALAS 
Si. 

MARIA 

Te'ls  ha  deixat  el  teu  amich? 

SR.    SALAS 

Si. 

MARIA 

Y  puja  molt? 

SR.    SALAS 

Unes  deu  mil  pessetas. 

MARIA 

Y  la  fotografia? 

SR.    SALAS 

Apeties  si's  fa  res... 

MARIA 

Hi  deus  diners,  naturalment? 

?R.    SALAS 

Si. 

MARIA 

Be,  però  quina  mena  de  deutes  hi  tens? 

SR.    SALAS 

Sous,  materials...  vaig  mancar  de  poch 
com  no  m'embarguen...  en  Sostres  va  tréurem 
del  conflicte. 

MARIA 

També  t'ha  deixat  diners? 

SR.    SALAS 

Si...  y  me'n  té  més  d'oferts!... 

MARIA 

Tot  J  deventnhi?  no  es  ell  qui  de  temps  te 
volta  per  comprarte  la  casa? 

SR.    SALAS 

Si. 

MARIA 

Qui  no't  feya  parlar  clar  més  aviat,  padrí! 

SR.    SALAS 

No  me'n  culpis...  el  mateix  desitg,  la  por 
d'enterbolir  el  camí  dels  meus  fills,  la  confian- 
sa  de  quel  noy  arribaria  a  lloch  en  el  moment 
just  d'acabar  jo  les  forses... 

marià  (preocupada) 

Però  tu  tenies  alguna  cosa  teva;  paper,  si 
mal  no  recordo! 

SR.  SALAS 

Si,  dotze  mil  pessetes... 

MARIA 

Y... 

SR.  SALAS 

Les  vàreig  reaiisar  per  el  doctorat,  per  1' 
anada  a  Paris  més  tart. 

MARIA 

Y  un  petit  campte-corrental  Banch  de  Bar- 
celona; tot  sovint  hi  anaves! 

SR.  SALAS 

Oh!  pobre  compte  corrent.  Els  gastos  de 
cada  dia  han  sigut  majors,  els  ingresos  més 
petits,  la  fotografia  s'ha  anat  fent  vella  com  jo 
mateix... 

MARIA 

Y  la  casa  de  Ciureda? 

SR.   SALAS 

Quan  la  malaltia  de  fa  tres  anys,  hi  vaig 
posar  diners  al  damunt;  en  Jacas  vacuidarsen; 
després  tot  ha  anat  de  mal  en  pitjor  y... 

MARIÀ 

Y  ja  no't  pertany?  El  gran  Jacas  segueix, 
donchs,  fentne  de  les  seves! 

SR.  SALAS 

Això  mateix. 

MARIA 

Es  dir  que  la  veritat  del  cas,  es  que  no  tens 
res... 

SR,   SALAS 

Ni   una  malla. 

MARIA 

Però  com  pensaves  arreglartho,  a  veure? 
Què  hauries  fet,  si  no  hagués  passat  tot  això 
que  t'ha  fet  parlar  sense  darten  com  te? 

SR.   SALAS 

Jo  que  sé!...  no  m'ho  preguntis;  hauria  se- 
guit demanant  diners  a  n'en  Sostres;  no  m'ho 
preguntis.  Confiava,  tot  esperant,  en  la  plassa 
que  no  li  han  dat...  confiant  ab  lo  inesperat 
de  part  d'ell,  de  part  meva...  fins  de  part  de  la 
noya  y  tot,  si...  ja  veus  si  es  trista  cosa.  De 
pensament  m'aferrava  allà  ahont  podia...  tot 
■s  ha  desplomat,  tot...  la  salut  del  noy,  el  seu 
coratge...  la  mà  de  l'amichl...  (plora)  y  lo  pit- 
jor la  seva  confiansa...  oh!...  la  seva  confian- 
sa...  (se  sent  trucar  ab  copets  de  mà  a  la  porta). 
Y  si  n'hi  demanés  més  de  diners  a  n'en  Sos- 
tres? si,  si...  Y  porteulo  a  fóra  y... 

MARIA 

May  padrí:  això  son  falses  situacions  que 
demanen  medis  ràpids. 

SR.   SALAS 

Potser  qu'es  ell?  calla,  calla  si  acas. 

MARIA 

No  tinguis  por.  (s'aixeca)  Qui  es? 

ERNESTINA 


Jo. 

La  noya...  no, 


SR.   SALAS 


MARIA 

Deixem  fer.  (Maria  obra  y  entra  Ernestina 
ja  cambiada  de  trajo). 

ERNESTINA 

(ja  d'estar  per  casa  y  al  peu  de  la  porta) 
Què  teniu?  què  us  passa?  quina  cara  feu? 

SR.  SALAS 

No...  (a  M&ría). 


104  ADRIÀ    GVAL 


MARIA 

Entra,  Ernestina.  (la  fa  entrar  y  tanca  de 
nou)  Convé  que  ho  sàpigues. 

SR.  SALAS 

Filla  meva! 

ERNESTINA 

Bé,  però!... 

MARIA 

El  teu  pare,  míratel  be...   ha   perdut  tot  lo 
que  tenia...  (Sr.  Salas  plora  en  silenci). 
ernestina  (exasperada) 
Com! 

MARIA 

Y  no  sabs  com?  fent  doctor  al  teu  germà; 
fente  senyora  a  tu!  Que'n  penses?  (pausa). 

ERNESTINA 

Papà?  (ell  alsal  cap). 

MARIA 

Tot  això  coincidint  ab  la  pèrdua  de  la  pla- 
ssa  a  que  ton  germà  aspirava,  ab  un  comensa- 
ment  de  malaltia...  què'n  penses?... 
ernestina 

Es  ben  cert  lo  que'm  diu  la  Maria?  Y  com 
es  que  justament  fins  ara  no'ns  ne  fas  conei- 
xedors? 

MARIA 

D'això  no  te'n  preocupis.  Aquestes  coses 
cauhen  al  damunt  quan  un  menys  hi  pensa. 

ERNESTINA 

Peró  es  cert?  (Sr.  Salas  diu  que  si  ab  el  cap) 
Que  si?  Una  casa  corn  ia  nostra!...  Ah!  no, 
no  m'ho  puch  creure...  Cap  altre  motiu  ama- 
gat?... 

marià  (molt  enèrgica) 
Ernestina! 

sr.  salas  (per  ell) 
Deu  meu  Senyor!  (pausa). 

ERNESTINA 

{dant  uns  passos  nerviosa) 
No  ho  puch  entendre. 

íMARIA 

Y  tant  clar  com  es! 

ernestina  (cojn  revijantse) 
No,  no;  m'enganyeu!  m'enganyeu!  això  no 
es  possible. 

MARIA 

Y  tant  com  ho  es! 

ERNESTINA 

Però  es  una  vergonya.  Ho  sab  l'Enrich? 

MARIA 

Ni  convé  que  ho  sàpiga.  Per  ara  guàrdaten 
prou. 

ernestina  (a  Sr.  Salas) 

Potser  a  l'últim  me  daràs  la  rahó.  Quan  jo 
t'ho  deya  y  tu  tossut,  tossut;  quan;jo  t'ho  deya 
que't  calia  un  administrador! 

MARIA 

Res  d'acusacions,  Ernestina;  ja  es  hora  que 
obris  els  ulls,  que  miris  fit  a  la  realitat.  Fa 
tants  anys  que  vius  enganyada...  tants  anys 
que  no  t'adones  de  la  misèria  que't  voita! 

ERNESTINA 

Misèria! 

MARIA 

Si,  y  ben  clara.  Els  teus  barrets,  aquet  tí- 
tol (el  de  metge)  aquet  retrat  aquí    penjat,  es- 

forsos,  esforsos,  misèria  y  res  més  que  misèria. 

ERNESTINA 

Això  si  qu'es  graciós,  No  la  sents?  no  la 
sents?  (a  Sr.  Salas). 

sr.  salas  (molí  dèbil  de  veu) 
Té  rahó. 

ERNESTINA 

Es  dir  que  trobes  que  te  rahó?..:  Ah!  sí,  es 
veritat,  ja  no  hi  pensava;  es  la  sabia  de  casa, 
ella  té  rahó  sempre. 

SR.  SALAS 

Ernestina! 

marià  (a  Ernestina) 
Para  comte,  no  compliquis  les  coses,  es  ho- 
ra de  guanyar  temps,  de  fer  feina! 

ERNESTINA 

Disposeu,  donchs  tu,  ja  que  tens  rahó  sem- 
pre, (vol  anarsen). 

marià   (detenintla) 

Si  que  ho  faré,  però  vuy  que't  quedis,  que 
'm  sentis,  que  m'ajudis. 

ERNESTINA 

Ajudarte  jo?...  com?...  no  m'han  ensenyat 
de  treballar;  no  soch  res,  no  soch  ningú!  a 
qui'n  daràs  la  culpa? 

SR.    SALAS 

Per  Deu,  filla  meva. 

MARIA 

Sembla  mentina! 

SR.  SALAS 

Tingues  més  dolses  paraules;  son  ingrati- 
tuts  lo  qu'estàs  dihent  ara! 

ernestina  (asseniantse  y  abstreia) 
A  la  misèria!...  (rient  ab  ràbia). 

MARIA 

Dèixala  estar,  sino'ns  vol  entendre  y  escol- 
tem, escoltem. 

SR.  SALAS 

Deu  meu! 

MARIA 

Fa  poch  t'he  dit,  padrí,  que  la  meva  glòria 
major  seria  poguer  fer  per  vosaltres  quelcom 
de  ben  gran;  te'n  recordes? 

SR.  SALAS 

Si. 

MARIA 

Grech  que  l'hora  es  arribada  de  ferho. 

SR.  SALAS 

Ah!  parla.  (Ernestinava  somrient  ab  ràbia). 

MARIA 

Però,  abans  de  tot,  diguem,  quant  te'n  té 
ofert  el  teu  dependent  de  la  fotografia?... 

SR.  SALAS 

Oh!  Maria!  es  humiliant.  (Ernestina  mira  a 
Maria  ab  recel). 

MARIA 

Quant? 

SR.  SALAS 

Veritablement  humiliant;  una  cosa  que  ha 

costat  tant  de  pagar,  que  ha  tingut  bon  nom, 

bon  crèdit! 

marià  (insistint) 

Quan  te'n  dona? 

sr.  salas 

Una  misèria...  cinch  mil  pessetes!... 

ERNESTINA 

(com  pressentintho,  ab  tó  de  sorna  mirant  a 
Maria)  Que  li  vengui,  eh? 

MARIA 

Si. 

ERNEST1NA 

Per  una  misèria?  (s'aixeca  orgullosa). 

MARIA 

Si  padrí,  ventli. 

SR.  SALAS 

Però. 

ERNESTINA 

Ventli  y  no  t'hi  pensis  un  moment  més.  Si 
no  li  vens,  també  te'n  treurà  per  el  camí  quei 
va;  ventli,  ventli,  íórnali  lo  que't  té  deixat, 
pàgali  lo  que  li  deus,  ventli  d'un  cop. 

ERNESTINA 

Que  li  ha  deixat?  Però  que  vol  dir  tot  això? 

MARIA 

Y  un  cop  venuda  Ja  fotografia,  repassa  de 
tot  lo  d'aquí  lo  que  més  necessitis,  ventho 
també  lo  sobrer... 

ERNESTINA 

Què! 

MARIA 

Pagaràs  lo  que  puguis  de  lo  que  deus;  lo 
que  quedi  per  pagar  vindrà  després. 

ERNESTINA 

Què  diu? 

MARIA 

Y  mobles  y  nosaltres  y  deutes,  anemsen  tots 
d'aquí,  fugimne  d'una  vegada  per  sempre. 

ERNESTINA 

Per  anar  ahont?. ..  (comprenent)  a  Ciureda? 
Si? 

MARIA 

Si,  si,  tu  ho  has  dit:  a  Ciureda. 

ERNESTINA 

Ja  ha  sortit  Ciureda,  el  gran  Ciureda!  si  tu 
no  hi  ets  per  altra  cosa. 

SR.  SALAS 

Recòrdet  Maria  lo  que  t'he  dit. 

MARIA 

Que  ja  no  es  teva  la  casa! 

ERNESTINA 

Tampoch  la  casa  de?... 

MARIA 

Tampoch,  no:  res  hi  fa.  La  meva  s'aguanta 
encara. 

ERNESTINA 

Aquell  niu,  aquella  barraca  de  mala 
mort?...  (rient  ab  poca  solta)  Oh!  me  fas  riure 
sense  ganes. 

MARIA 

Dorichs  ahont  vols  estarte,  digues?  Aquí? 
Y  com? 

ernestina  (a  Sr.  Salas) 

Però  es  possible  que  ni  un  sol  moment  tro- 
bis aceptables  aquets  despropòsits?  No  tenim 
per  ventura,  nom,  reputació,  bones  amistats 
per  sortirnos  de  tot... 

MARIA 

Ah!  els  amichs,  la  reputació,  desgraciada! 

ERNESTINA 

Es  que'm  voleu  enterrar  en  vida?  (molt 
enèrgica). 

MARIA 

Vet'la  aqui:  no  més  has  pensat  ab  tu  desde 
qu'ets  al  mon! 

ERNESTINA 

Y  al  dirho  per  mi,  ho  dich  per  els  altres. 

sr.  salas  (volguent  posar  ordre) 
Noyes,  noyes! 

ERNESTINA 

Si,   si,   per  els  altres.  Parlo  per  l'Enrich 

també,  que  això  fora  matar  el  seu  bon  nom,  el 
seu  talent.  No  s'hi  compta,  donchs,  per  res  ab 
el  seu  talent. 

MARIA 

Y  ahont  es  aquet  talent  de  metge?  Esplí- 
quet,  cal  que'ns  ho  diguis  clar. 

sr.  salas  (moll  sorprès) 
No  duptes  tu  també? 

MARIA 

Si  no  ho  es  ni  may  ho  serà  de  metge.  Si  ell 
mateix  ne  dupta,  si  te  rahò  de  duptarne. 

ERNEST1NA 
Ell! 

MARIA 

Si,  si;  ell. 

ERNESTINA 

Ab  una  carrera  tota  de  sobressalients. 

marià  (ab  despreci) 
Per  qui'ls  dona! 

ERNESTINA 

Deus  ser  tu  més  sabia  qu'ells. 

MARIA 

Qui  sab! 

ERNESTINA 

Hauries  volgut  a  ben  segur  que  hagués  se- 
guit lo  del  papà... 

MARIA 

No't  dich  tant,  però  sé  no  més  que  no  ha 
trobat  el  seu  camí  y  que  ara  ho  paga  ab  la 
salut. 

ERNESTINA 

Per  uns  rodaments  de  cap! 

SR.  SALAS 

Filles  meves,   per  Deu,   parleu  més  baix, 

més  baix;  amaguemla  tant  com  poguem  aques- 
ta desgracia  nostra  y  busquem  ei  remey  entre 
tots. 

MARIA 

Vente  la  casa. 

BRNESTINA 

Si  véntela  y  anemsen;  es  aquesta  sola  so- 
lució. 

MARIA 

Quina  altra  hi  veus  tu,  espliquet! 

ERNEST1NA 

No  ho  sé,  però  n'hi  han  d'haver  d'altres, 
n'hi  ha  d'haver  d'altres. 

MARIA 

Allà,  allà...  es  el  sol  camí. 

ERNESTINA 

Y  un  cop  allà,  què? 

MARIA 

Què?  el  preguntarho  es  lo  més  llastimós. 
Una  pobre  caseta  en  mans  d'un  vell  que  hi  viu 
com  un  trasto  qualsevol,  un  reco  de  mon 
ahont  potser  hi  podem  dur  encara  entre  tots  la 
felicitat  somniada,  pobres  terres  al  volt  que 
poden  aixamplarse,  juventut, brassos,  cervell... 
y  preguntes  què?...  ets  digna  de  llàstima? 

ERNESTINA 

Tu  ets  boja. 

MARIA 

Y  me'n  alabo. 

ERNESTINA 

T'has  empenyat  en  trepitjar  el  nostre  nom. 

MARIA 

No  més  com  jo  dich  podrà  posarse  a  lloch, 
creume  padrí,  creume.  Cal  de  primer  moment 

que  l'Enrich  res  ne  sàpiga;  dirli  que  li  convé 
per  la  salut  y  quan  hi  siga'l  convencerem  de 
tot  lo  altre. 

ERNEST1NA 

Enganyarlo  es  lo  que  voleu. 

MARIA 

Per  salvarlo. 

ERNESTINA 

No,  això  no;  no  serà  may! 

MARIA 

Donchs  si  això  no's  fa  aixis,  jo  no  vuy  ser 
més  gravosa  y  me'n  aniré  d'aquesta  casa. 

SR.  SALAS 

Ahont? 

MARIA 

No  ho  sé;  ei  treballar  no  m'espanta. 

SR.  SALAS 

Tu't  quedés,  Maria. 

MARIA 

Ha  de  ser  per  lo  que  ja  sabs. 

ERNESTINA 

Donchs  ara  soch  jo  qui  parlo;  si  això's  por- 
ta a  cap,  si  aquesta  barrabassada's  fa,  ente- 
neuho  bé,  a  Ciureda  mateix  me  tanco  monja. 

MARIA 

Desconfies  de  trobar  marit  y  penses  ja  ab 
el  convent  que't  mantinga! 

ernestina  (irònicament) 
Tu  potser  no'n  desconfies  tant  com  jo. 

marià  (molt  exasperada) 
Ernestina! 

ERNESTINA 

Aixís  pagues  la  nostra  hospitalitat! 

marià  (moll  enèrgica) 
Oh!  Prou.:,  prou!... 

sr.  salas  (posant  ordre) 
Noves!  (Se  sent  en  aquest  moment  un  cop  de 
^campaneta  elèctrica.  Quietut  en  tots) 

MARIA 

Es  ell.  Podem  estar  contents:  ens  ha  sentit. 

SR.    SALAS 

Quietut,  per  Deu! 

ERNESTINA 

Hi  vaig. 

SR.    SALAS 

Res  li  diguis,  filla  meva!... 

MARIA 

Guàrdaten  bé,  guànlaten  bé. 

ERNESTINA 

Sé  lo  que'm  toca. 

MARIA 

No  me'n  vuy  recordar  més  de  lo  que  ara 
m'has  dit.  Lo  primer  es  lo  primer. 

ERNESTINA 

Però  vosaltres  recordeuvos  bé  de  lo  que 
també  us  he  dit  jo.  Si's  porta  a  cap,  me  faig 
monja.  (Desdèl  peu  de  la  porta) 

sr.  salas  (abatut,  de  cap  a  la  taula) 
Deu  meu!  (Ernestina  se?i  va  ràpidament) 

MARIA 

Ves,  festen  d'un  cop,  mentres  nosaltres 
Jbregarem  tot  esperant  que'l  Sol  surti. 

SR.  SALAS 

Oh!  si  al  menys  el  Sol  surtis!... 

marià  (molt  heroica) 
Y  es  clar  que  surtirà! 

SE    CLOU    LA    CORTINA 


ACTE  TERCER 


Els  nostres  personatges  s'han  instalat  ja  a  Ciure- 
da,  ahont  som  en  el  trancurs  d'aquet  tercer  acte. 

Representa  l'escena  la  caseta  dels  pares  de  Maria, 
la  que  tenia  confiada  al  vell  mitger  Hilari. 

L'habitació  que  tenim  davant  dona  idea  de  lo  es- 
quifit de  la  caseta  tota  y  més  encara  del  mal  estat 
en  que's  troba,  degut  al  descuit  de  qui  la  habitava, 
y  a  la  manca  de  medis  materials  que  de  forses  anys 
sentien  els  Artal.  Una  porteta  menuda  al  fons 
dreta,  dona  a  la  escala  que  condueix  a  les  habita- 
cions altes  y  baixes  de  la  casa:  venint  a  primer  terme 
hi  ha  la  llar  negra  y  fumada,  quina  entonació  cam- 
peja  per  les  parets  restants;  enfront  la  llar  y  en  di- 
recció oblícua  anant  d'un  tros  de  paret  de  primer 
terme  a  trobar  la  porteta  de  la  escala,  s'hi  veu  una 
arcada  que  dona  a  una  galeria,  a  través  de  la  que's 
veu  un  bé  de  Deu  de  camps  verdejants  y  festós  pai- 
ssatge  qu'ensenyoreix  y  alegra  la  modesta  y  rònega 
vivenda,  y  lo  fumat  y  pobre  de  dins  queda  compen- 
sat per  la  imponent  y  sencilla  bellesa  de  lo  de  part 
de  fora  y  en  junt  dona  una  nota  que  sembla  enco- 
ratjar y  renovar  l'esperit  de  pesantes  impresions  re- 
budes. 

Som  aprop  les  darreries  de  Mars...  Vora  l'arcada 
de  que  hem  parlat  hi  haurà  una  taula  llarga  ab  un 
banch  y  dugués  o  tres  cadires  velles  a  la  vora.  La 
llar  té  el  seu  escó.  Dispersats  per  l'escena,  alguns 
trastos  apropiats  y  que  contribueixen  a  dar  perfecte 
ambent  al  tot  plegat.  Som  aprop  les  sis  de  !a  tarda 
de  la  vetlla  de  l'Anunciació. 


COCDEflSfi 

Maria  s'està  prop  la  barana  de  mahons  de  la  ga- 
leria, tot  taralejant  a  mitja  veu  una  canso,  mentres 
trafiqueja  ab  uns  testos. 

Al  propi  temps,  venint  de  dalt  per  la  escala  del 
fons,  entra  a  escena  Hilari,  tot  arronsat  y  rialler, 
qui  sentint  cantar  a  Maria  l'interromp  dientli: 

HILARI 

Ay,  bon  Deu!  ja  tornem  a  tenir  aucelló  a 
la  gàbia? 

MARIA 

Ola,  Lari.  (ben  alegre). 

HILARI 

Be'n  fa  de  temps  y  temps  qu'aqueixes  pa- 
rets no'n  sentien  de  cansons! 

MARIA 

Fins  d'això  teníeu  mandra! 

HILARI 

En  nom  de  Deu...  mandra,  mandra;  un 
vellet  xaruch  com  jo  no  està  pas  per  cansons  y 
el  Barrugds  no  hi  ha  may  parat  comte  ab 
aqueixes  coses. 

MARIA 

Sabeu  que  n'es  molt  de  dropo'l  vostre  ne- 
bot? 

HILARI 

Oydà!  si  no  fós  dropo,  que  fora  bon  Deu? 
Son  pare  ja  ho  era;  son  oncle  de  part  de  mare 
també;  el  germà  que  li  varen  matar  a  la  gue- 
rra ho  era  el  doble! 

MARIA 

Es  dir  que'n  ve  de  mena? 

HILARI 

Y  de  més  d'una  que'n  deu  venir. 

MARIA 

Caldrà,  donchs,  que  fassi  altra  sonada. 

hilari  (rient) 
Poch  podrà! 

MARIA 

Prou!...  (Pausa). 

HILARI 

Y  que  no  aneu  a  vetlles? 

MARIA 

Ca!  D'aquí  estant  se  sent  la  cobla  y  aixís  de 
lluny  es  mes  somniosa. 

hilari  (rient) 
Ay,  bon  Deu! 

MARIA 

Ja  n'hi  ha  per  riure,  ja.  Lo  qu'es  a  Ciureda 
aixís  que  podeu  tots  feu  un  per  no  treballar. 

HILARI 

Y  donchs...  bè  s'han  de  seguir  les  costums 
y  sobre  tot  aquesta,  la  de  l'Anunciació,  que 
comsnsa  la  tarde  de  la  vetlla,  abans  que'l  sol 
s'acotxi.  Demà  es  la  festa  benehida  com  ne 
diuen...  (rient). 

MARIA 

Ja,  ja. 

HILARI 

De  menuts,  menuts,  ens  ne  tanquen  la 
santa  rondalla  al  bell  mitg  de  l'ànima.  Tu, 
com  bona  filla  de  Ciureda  que  ets,  te  la  deus 
saber  d'esma? 

marià  (una  mica  distreta) 

Prou. 

HILARI 

«Deu  vos  salve  Maria»...  y'ls  camps  se  po- 

sen  al  aguait:  «Plena  sou  de  gràcia»...  y  í es 
verdisses  se  revifen  totes. 

MARIA 

«Benehit  es  el  fruit  del  vostre  sant  ven- 
tre»... els  magraners  esclaten...  semblen  d'or 
les  taronges  y  la  pomera  flaira... 

HILARI 

Això,  això:  si  es  la  gran  festa  demà,  no  s'ho 
val,  donchs,  comensarla  unes  quantes  hores 
endavant?  (rient). 

MARIA 

Y  encara  feu  la  professo? 

HILARI 

Y  donchs?  encara...  y'l  senyor  rector  be- 
neeix les  terres  y  encara  s'engarlanda  la  ban- 
dera santa. 

MARIA 

Ah!  si:  la  bandera  que  fà  ploure,  oy?  (rient 
molt). 

HILARI 

Si,  si:...  y  tu  vesten  rihent. 

MARIA 

Tot  això  es  molt  bonich  y  ho  fora  el  doble 
si  no  tinguéssiu  tanta  mandra. 

HILARI 

Y  donchs  què  s'hi  pot  fer? 

MARIA 

Molí;  d'això'm  queixo...  Digueume  sinó; 
d'ensà  que  us  tinch  aquí  com  mitger,  quins 
resultats  n'hem  tret? 

HILARI 

Bon  Deu,  bon  Deu,  jo  tinch  un  remat, 
d'anys,  Marieta. 

MARIA 

Y  el  vostre  nebot? 

HILARI 

Ja  t'ho  he  dit  plà. 

MARIA 

No  penseu  més  que  ab  les  cols  pel  plat  de 
taula.  Si  m'hagués  hagut  de  refiar  de  vosal- 
tres... fa  llàstima  tot  plegat...  no  sé  pas  com 
sou  fets  a  Ciureda.  Bona  terra,  bon  sol  y  nin- 
gú va  endavant  y  ningú  pensa  ab  el  dia  de 
demà.  Tots  teniu  un  tal  parament  al  damunt... 
Sembleu  figuretes  de  pessebre.  Però  això  cam- 
biarà,  Lari,  y  el  vostre  nebot  serà'l  primer  en 
sentirsen,  y  si  no  dú  l'esquena  dreta  no  fila- 
rem pas  prim. 

HILARI 

Pobre  xicot!...  jo  ja  ho  veig,  ell  no  hi  està 
avesat  {rient) 

Que  s'hi  avesi. 

En  quan  a  jo... 

MARIA 

De  vos  no 'n  parlo  y  no'n  passeu  cap  ànsia. 
Ja  se'l  que'm  toca  fer. 

HILARI 

El  bon  Deu  t'ho  pagarà,  Marieta...  Un 
hom  ja  no's  pot  valdré  com  voldria...  (rient) 

MARIA 

Y  per  què  encara  rieu  sempre,  Lari? 

HILARI 

D'això  visch,  més  que  de  menjar. 

MARIA 

Quans  anys  teniu  ara? 


MARIA 


HILARI 

HILARI 

No  ho  sé  pas,.,  empro  'm  sembla  que'n 
dech  tenir  bona  cosa...  si,  què  hi  faràs?  Ron- 
so,  ronso,  vaig  tirant  tant  mateix. 

MARIA 

No  sé  per  què'm  sembla,  Lari,  que  tot  y 
rient  sempre,  no  n'esteu  pas  massa  content  de 
veurem  per  aquí. 

HILARI 

No  ho  diguessis  pas  més,  sents?  que  fins 
m'estroncaries  les  rialles.  Oh,  manyaga!  Si  era 
tant  mort  tot  això...  si  un  no  tenia  talment 
a  qui  endressar  mitja  paraula...  si  al  vèuret  jo 
diria  que  veig  a  tanta  gent  que  se'n  es  anada 
per  sempre!  Ton  pare...  ta  mare... 

MARIA 

Prou,  prou,  Lari,  prou.  Dels  que  no  hi  son 
cadascú  se'n  parla  a  soles.  Volia  saber  no  més 
si  estàveu  content  o  no  de  tenirme  aprop 
vostre.  Dieu  que  si  y  a  mi'm  fa  ben  alegre. 

HILARI 

Y  es  clar,  burrango,  que  n'estich  y  dels  al- 
tres que  van  ab  tu  també  n'estich  forsa.  Em- 
pro, no  m'has  dit  encara  si  es  per  molt  o  per 
poch,  si  us  quedareu  o  no... 

MARIA 

Ja  ho  sabreu  quan  s"hagi  de  saber  tot  això. 
Per  ara  quietut  y  el  cap  viu  es  lo  que  més  cal. 
(Se  sent  a  part  de  baix  una  veu  de  dóna  dient:) 

UNA   VEU 

«Ave  Maria» 

MARIA 

Demanen? 

HILARI 

Si;  volsthi  jugar  qu'es  la  Pitoya?  (Hi  va  y 
guaita) 

marià  (contenta) 

Potser? 

HILARI 

Si  que  ho  es,  si. 

MARIA 

Quina  alegria! 

HILARI 

Pugeu,  Pitoya,  pugeu. 

pitoya  (de  baix) 
Pujo. 

MARIA 

Que  contenta'm  fa! 

HILARI 

Deu  haver  arribat  avuy  mateix,  ara  mateix 
potser  y  no  ha  tingut  prou  temps  per  véuret. 

MARIA 

Si! 

PITOYA 

Ja't  sento!... 

marià  (al peu  de  la  porta) 
Pugeu,  dida,  pugeu. 

PITOYA 

(apareix  y  abrassa    a   Maria  qui  Vomple  de 
petons.)  Filla  meva! 

MARIA 

Dida! 

HILARI 

Alsa,  alsa.  (rient)  Quina  pluja!  (rient  més). 

PITOYA 

Y  com  s'ha  fet,  donchs?  qui   podia  pensar 
en  tenirte  per  aquí? 

MARIA 

Coses  del  mon,  dida,  ja  ho  veyeu. 

PITOYa 

Més  abrassades,  filla  meva. 

MARIA 

Y  més  petons,  (s'abrassen  de  nou). 

hilari  (rient) 
Tornemhi  que  no  ha  estat  res. 

PITOYA 

Digues,  digues,  y  com  s'ha  fet?  Dius 
doachs,  que'l  fill  d'en  Bonaventura  ha  estat 
mal  y  que  l'heu  dut  per  millorarse? 

MARIA 

Y  que  s'ha  millorat,  gràcies  a  Deu. 

PITOYA 

Deu  ser  tot  un  home,  jo  no'l  conech  ni 
menys. 

MARIA 

Ja  ho  crech. 

PITOYA 

De  fa  molt  que  sou  per  aquí?  una  mesada? 
Al  poch  d'havermen  anat  jo. 

MARIA 

Si  fa  o  no  fa. 

PITOYA 

Y  què  me'n  dius  tu  del  pobre  Bonaventu- 
ro,  ío  de  la  casa,  ho  sabs? 

MARIA 

Prou;  però  que  hi  fa,  aixís  qu'aixís  ne  tenen. 

PITOYA 

Ay  de  la  Marió!  mira  tu  que'm  sembla  un 
somni. 

MARIA 

Per  què  us  esteu  dreta? 

P1TOYA 

Poch  m'asseuré,  si  he  pujat  de  correcuita. 
El  Bonaventura  no  hi  es  pas? 

MARIA 

No;  som  sols. 

HILARI 

Fa,  que  s'es  feta  tota  una  femella? 

PITOYA 

Y  ben  xamosa  que  s'es  feta.  Ha  vingut 
també  la  noya  dei  Sales,  la  que  va  venir  anys 
enrera  ab  son  pare  per  endúrseten  allavors  del 
teu  dol? 

MARIA 

Si,  però  no  es  ab  nosaltres. 

PITOYA 

Y  això? 

MAMA 

Va  íer  una  prometensa  per  lo  que  s'es- 
plica. 

PITOYA 

Per  el  seu  germà,  potser? 

MARIA 

Si. 

PITOYA 

Sempre  està  bé. 

MARIA 

Y  es  al  convent  de  las  Penitentes  de  Coli- 
Altés,  per  una  temporada  curta. 

HILARI 

Donchs  a  mi — y  ara  que'n  parles — m'han 
dit  aquet  matí  que  no'n  volia  pas  sortir  del 
convent  de  Coll-Altés. 

MARIA 

Y  qui  us  ho  ha  dit,  si's  pot  saber? 

HILARI 

La  Sibina  Peronas. 

MARIA 

Ba!...  no'n  feu  cas;  què  saben  ells? 

PITOYA 

Y  es  tot  un  sabi,  fa,  '1  noy  del  Ventura? 

MARIA 

Tot. 

PITOYA 

Y'l  tindrem  aquí  de  metge. 

MARIA 

També  ho  han  dit?...  y  quines  coses  sab  la 
gent!  deixeu  que  diguin  y  que  parlin...  jo  ni 
menys  els  puch  escoltar;  tinch  tanta  feina  a 
veure  coses  y  a  sentirne  d'aquelles  altres  que 
no  les  diu  ningú!  Dida,  dida!  (sotragantla)  Ja 
sé  qu'esteu  tots  bons,  que'l  noy  de  Vilasenés 
us  ha  fet  de  fa  poch  per  set  cops  àvia!...  (rient). 
Vergonya  me'n  daria  de  ser  tant  vella!  (se  sent 
molt  lluny  una  sardana).  Sentiu?...  Això  si 
que'm  plau  escoltarho. 

PITOYA 

Son  les  de  vetlles. 

MARIA 

Es  la  den  Farnés?  Si  la  mateixa.  De  cop  a 
la  vostra  falda  la  vaig  apendre  de  cor  fa  tants 
anys...  que'm  plau  sentiria!  y  aixís..,  Ah! 
aixís!...  (de  cop  se  sent  més  lluny)  quan  ve  el 
vent  cambiant, y  sembla  que  se  la  endú  capa 
l'altre  banda  de  la  vall...  oh!...  aixís!... 

HILARI 

Ets  la  rampellets  d'abans!  bon  nom  varen 
tréuret. 

MARIA 

De  bó  de  bó?  (rient). 

P1TOYA 

Ytal. 

MARIA 

A  fé  que  no  me'n  recordava. 

HILARI 

Si  per  estones  semblava  boja! 

P1T0YA 

Y  ara,  tu! 

HILARI 

No  te'n  ofenguis. 

MARIA 

Déixali  dir  lo  que  vulgui;  tot  es  plascent 
aquí. 

HILARI 

Si  a  voltes  íeyes  coses  tant  extranyes... 
quan  sortint  de  doctrina  ab  les  mosses  dels 
Fumerols  y  d'altres,  les  enramaves  de  fajols 
pel  cap  y  espigalls  de  mill  per  el  cos  voltant  y 
tu  ab  una  mata  de  falguera  a  la  mà,  corríeu 
totes  cridant  esperitades  «Adéu!  Adéu!»  al  sol 
que  se'n  anava  tot  enrogit  darrera'ls  cims  de 
de  Santa  Engràcia. 

MARIA 

Es  cert,  si,  si;  ara'n  laig  memòria. 

hilari  (rient) 
Boja,  boja! 

PITOYa 

Ay!  la  meva  Marió...  (rient). 

MARIA 

La  rampellets...  era  jo  la  rampellets? 

PITOYA 

Empro  no'n  fassis  plat  d'aquestes  coses! 

MARIA 

Y  si!  (rient.  Apareix  el  senyor  Salas  per  la 
porta  del  fons.  Té  V aspecte  reposat  y  plàcit,  y 
del  peu  de  la  porta  estant  diu  mitg  rient,  sor- 
prenen tlos  a  tols  en  plena  alegria) 

SR.    SALAS 

Ah!  les  rialles  fresques!  sembla  que  ho 
donguin. 

PITOYA 

No  es  el  Bonaventura?  Si  que  Pes. 

SR.  SALAS 

Piíoya. 

PITOYA 

Y  donchs,  noy? 

SR.    SALAS 

Si...  que  hi  farem... 

marià  (a  Sr.  Salas) 
Era  jo  la  rampellets.  (rient  y  deixantse  anar 
asseguda  al  banch). 

SR. SALAS 

Be,  que't  passa? 

PiTOYA 

Ca,  les  gatades  del  Lari!  Es  dir  que  per 
aquí! 

SR.    SALAS 

Ja  ho  veus.  Tots  bons? 

PITOYA 

Aixís,  no'm  podem  pas  dir  mal! 

marià  (reflexiva  y  per  ella) 
La  rampells!... 

SR.  SALAS 

Seu,  Pitoya. 

PITOYA 

Deu  me'n  guard;  tinch  molta  pressa.  Soch 
arrivada  avuy  de  Carriols,   m'han  dit  que  la 

noya  serà  aquí  y  só  vingut  corrents  només 
per  véurela;  prou  que'ns  bagarà:  me'n  vaig 
que'ü  fa  tart. 

SR.    SALAS 

Encara  vas  lleugera. 

P1TOYA 

No  hi  van  pas  per  mi'ls  altres.  Ja'ns  veu- 
rem, ja'ns  veurem,  filleta. 

MARIA 

Dida  ..  (s'abrasse?i) 

P1T0YA 

Y  que  te'n  veig  d'aixerida!...  Vaja,  salut. 
Bonaventura,  apa!  y  si  per  res  som  bons... 

Í>R.  SALAS 

Gràcies,  y  adéu,  Pitoya. 

HILARI 

Passa  per  allà  si  vols!  per  la  escala  de 
l'ho:  ta  faràs  dressera.  {Referintse  a  una  escala 
de  la  galeria) 

PITOYA 

Y  bé  si.  .  hi  vaig;  apa!  {Sén  va  per  la  gale- 
ria a  mà  esquerra) 

MARIA 

Adeu,  dida,  adéu.  {Surt  a  acompanyaria 
sense  que'l  públich  la  perdi  de  vista) 

SR.   SALAS 

(assentantse  ahont  se  trobava  Maria) 
Recorts,  recorts...  tot  son  recorts!  (Lari 
mentrestant  agaja  una  galleda  de  vora  la  llar 
y  va  per  dirigirse  cap  a  l escala  quan  passa 
«.Barrugàs»  venint  de  la  galeria  y  en  direcció 
també  de  la  escala.  Va  ab  pas  de  bou  Lari  al 
véurel  li  diu:) 
9 

HILARI 

Eh!  té,  veshi  per  mi.  Omplena  la  galleda 
d'aigua  y  abeura  la  trugeta...  au!...  (L•l  «Ba- 
rrugàs»  pren  la  galleda y  sé'n  va  de  mala  gana. 
Maria  que  va  per  entrar  ho  veu.  Lari,  rient,  y 
quan  «Barrugàs»  ja  va  per  avall:) 

Hilari  {rient  molt) 
Y  que  n'es  de  gandui  el  meu  fillet!... 

MARIA 

Ja  sabeu  prou  lo  que  li  heu  desdir,  Lari;  o 
sinó  els  dos  llogats  de  Valiestra  li  faran  la  lley. 
Hilari  {sen  va  rient) 
Què  s'hi  pot  fer!  son  naturaleses. 

SR.  SALAS 

Els  has  llogat  per  fi? 

MARIA 

Es  clar.  Si  dona  bó  de  véurels,  tant  sapaís, 
tant  fornits!...  ab  aquells  farem  feyna,  ja  ho- 
veuràs.  Té  de  dar  un  tom  tant  gran  tot  això!... 
y  son  ben  bons  minyons,  ab  pochs  diners  y  la 
vida  s'acontenten. 

SR.  SALAS 

Sabs  bé  qui  son? 

HILARI 

De  sobres.  Enviats  d'en  Falcó. 

SR.   SALAS 

Aixís... 

MARIA 

A  Valiestra  hi  ha  hagut  secada  enguany 
y  sobren  brassos!...  Comensat  Abril...  tot  això 
pendrà  un  altre  aire...  (prop  la  llar)  Costa, 
costa...  però  se'n  surt...  y  després  un  s'hi  re- 
penja!... (Sr.  Salas  mitg  riu)  Tu  també  riusP 

Aquesta  casa  deu  encomanarho...  forsa  que'm 
plau  per  això. 

SR.   SALAS 

Es  que  m'encanta  contemplarte.  Tot  se'n 
alegra  tant  de  vèuretl...  Portes  al  teu  entorn 
un  tal  desvetllament!...  es  ben  bé  un  somni 
tot  plegat!... 

MARIA 

A  mi  cap  somni  m'ha  semblat  may  menti- 
da!... Y  tu,  padrí,  també  t'hi  sents  cofoy  aquí, 
val  a  dirho...  però  ets  tossut...  ja't  passarà: 
vindrà  un  moment  de  benestar  tant  clar,  tant 
planer!...  que  se  t'escaparà  dels  llavis  la  con- 
fessió y  tota  la  victorià  serà  meva! 

SR.  SALAS 

Be  prou  que  ho  es  ..  de  que  jo  parli  poch 
no  es  cosa  de  maravellarsen  massa.  Pensa  ue'm 
sento  viure  per  damunt  tants  fets  passats;  per 
damunt  d'una  vida  que  resta  en  sota,  en  so- 
ta... que'm  trobo  lluny  de  mi  del  que  fins  ara 
he  conegut  y  que'm  sembla  fer  coneixensa  ab 
un  altre  jo  que  de  mica  en  mica  recordo  d'anys 
passats  y  com  un'ombra  no  més!...  (pausa)  No 
es  ben  estrany  tot  això?..,  no  sembla  tot  ple- 
gat una  rondalla  d'infants?... 

MARIA 

Ho  es,  padrí. 

SR.    SALAS 

Als  meus  anys  aquets  cambis. 

MARIA 

Si:  això  segons  com  se  mira  es  potser  una 
inquieta  trist!... 

SR.    SALAS 

Si  la  Layeta  ho  veya! 

marià'  (s  hi  apropa  amorosida) 
Qai  sab  si  ara't  pogués  parlar  lo  que'r.  di- 
ria!... deixem  en  pau  ais  morts;  ab  eis  vius 
hem  de  pensar.  Cai  darse  manya  a  fer  iot  lo 
que  tenim  per  fer  que  es  molt  y  no  té  espera. 
Abans  d'un  any,  vuy  que  no  la  coneguis  aques- 
ta casa,  y  de  mica  en  mica  faré  que's  torni  tota 
ella  un  palau  modest,  menut  y  net...  tranquil 
per  tu,  encoratjador  per  els  altres. 

SR.   SALAS 

La  teva  hora  es  arribada. 

MARIA 

Oh!  si...  faig  per  qui  ha  fet  per  mi...  y  aquí, 
sota  aquest  sostre. 

SR. SALAS 

■  Sobretot  aquí!...  y  no  en  la  «cambra  més 
trista!»...  te'n  recordes? 

MARIA 

Si:  padrí,  a  cadascú  lo  seu.  Per  els  sabis  y 
els  triats  aquelles  oloretes. 

SR.  SALAS 

«Que  no  se  sab  si  desmayen   o  retornen.» 

MARIA 

Les  mateixes.  Per  nosaltres  humils,  que 
som  d'aquí  y  aquí  tornem  l'olor  de  fum  tan 
doísa  en  les  vetlles  d'hivern...  la  dels  camps 
sent  l'istiu;  y  davant  nostre  tot  això!...  con- 
tem plaho!  (per  lo  que's  veu  de  la  finestra  estant). 

SR.    SALAS 

Si,  veig  bé  lo  que  tinch  davant...  y  lo  que 
resta  enllà!...  com  un  deliri. 

MARIA 

Son  les  darreries  del  desvarü...  deixem  fer, 

deixem  fer  a  mi!...  y  en  tant  reviu  lo  que't 
coneix  quan  passes  per  més  que  no  t'ho  diu. 

SR.  SALAS 

Si,  si  que  m'ho  diu. 

MARIA 

Millor. 

SR.  SALAS 

Y  tant  clar  si  ho  sapiguessis...  casa  meva 
sobretot!...  quina  tristor... 

MARIA 

No'n  vulguis  may  d'això. 

SR. SALAS 

Tristor  que  tot  d'una  sembla  portar  vents 
d'alegria. 

MARIA 

Aixís  encara... 

SR  SALAS 

Carrers  estrets  de  cases  ma!  girbades...  tots 
fan  pujada. 

MARIA 

Cami  del  cel,  padrí! 

SR.   SALAS 

Algun  que  altre  arbre  bon  company!...  por- 
talades amigues...  a  remats!  gent  coneguda... 
poca...  Les  soles  cares  que  segueixen  aital  que 
abans  son  les  de  algun  sant  de  la  Parròquia, 
muts,  encantats  com  quaranta  anys  enrera... 
no  s'han  fet  vells  aquells!  No  sé  perquè  també 
m'han  fet  tristor! 

marià  (rient) 

Y  qu'ets  criatura. 

SR.  SALAS 

Bona  Maria,   has  de  trobarho  natural  que 

per  moments  coli  dins  meu  algun  qu'altre  re- 
galim d'amargor...  (pausa)  Sembla  ahir,  sem- 
bla ahir...  y  han  passat  tantes  coses!... 

MARIA 

No  t'hi  vuy  veure  aixís,  prou:  passem  com- 
tes, vina.  Es  sempre  un  bon  remey  per  les  ca- 
bòries, (apropa  una  cadira  a  la  taula  y's  treu 
una  llibreta  de  la  butxaca). 

SR.   SALAS 

Deixem  en  pau:  d'ahont  surts  ara  ab  els 
comtes? 

MARIA 

D'ahont  surto,  dius?  No  n'hem  passats  en- 
cara y  cal  que'n  passem.  Com  vols,  donchs, 
que'ns  posem  de  cap  a  la  tasca!  Que  inaugu- 
rem la  vida  activa,  la  convinguda!...  Porto'ls 
llibres  veus?  (mitg rient). 

sr.  salas  (mitg  rient) 

Si. 

MARIA 

Cinch  mil...  cinch  mil  que  te'n  varen  dar, 
menys  les  quatrecentes  vint  que  entre  mesa- 
des  y  lo  deixat  li  devies,  queden  si  mal  no  he 
comtat  per  quatre  mil  cinchcentes  vuitanta. 
Sense  lo  deixat  per  el  teu  amich,  debies  segons 
notes,  que  s'han  pagat  també  mil  setcentes 
seixanta,  que  tretes  de  les  altres  fan  dos  mil 
vuitcentes  vint.  Lo  del  amich  li  pagaràs  quan 
puguis.  No  ho  necessita  tant.  Li  escriuràs 
dihentli  que't  deus  a  les  cullites  y  serà  ben 
cert.  Ara:  quan  te'n  dona  aquell  que  espera  la 
resposta  per  lo  dels  mobies  sobren»? 

SR.  SALAS 

Una  misèria,  valorat  a  dos  mil  duros, 
n'ofereix  seixanta  quatre. 

MARIA 

Ja  se  sab,  aprofiteu;  tot  junt,  donchs,  (su- 
mant) tres  mil  cent  vint.  Descomtém  lo  gastat 
des  que  som  aqui,  lo  que  podran  costar  els 
transports  de  lo  que  no  venguessis,  el  darrer 
lloguer  del  pis. 

SR.   SALAS 

Però  diguem  tu...  aquella  taula  y  aquelles 
cadires  de  noguera  macisses... 

MARIA 

Quan  se  toca  a  vendre!... 

SR.  SALAS 

Y  l'armari  mirall... 

MARIA 

No  son  moda  ara. 

SR.  SALAS 

Y  la  cadira  del  despaig  del  noy  y  tot  aquell 
seguit  d'eines  tan  cares. 

MARIA 

Veus?  Això  es  un'altre  cosa.  Per  el  preu 
que  ofereix,  tot  se  li  pot  donar  fent  excepció 
d'allò.  Cal  buscar  algú  del  ofici  que  ho  nece- 
ssiti. Crech  que's  pot  pagar  millor. 

SR.  SALAS 

Penso  com  tu...  fora  una  veritable  llàsti- 
ma... després,  no  podem  encara  dar  per  cert 
que  tot  allò's  pugui  vendre. 

MARIA 

Per  què  no? 

SR.   SALAS 

Has  parlat  ab  ell  per  ventura?  No  conei- 
xem de  manera  resolta'l  seu  parer,  y,  es  més, 
no'l  podem  coneixe,  per  quan  ell  mateix  des- 

coneix  la  veritat  de  com  estan  les  coses.  Al  fi 
y  al  cap  sab  només  que  ha  vingut  aquí  per  la 
salut,  per  posarse  bé  de  lo  tant  malament  que 
va  arribar,  sab  que  s'hi  ha  posat  com  es,  un 
fet.  Nosaltres  d'altra  part  només  l'hem  con- 
vensut  de  que  li  convé  passar  aquí  pel  cap 
baix  dos  anys,  concell  dels  metges  que  l'han 
vist...  podrà  fer  de  metge  aquí,  això  també  ho 
sab...  però  ignorem  lo  que  pugui  venir!  y  si 
per  un  cas  les  circumstancies...  ell  mateix...  jo 
qué  sé,  en  5  ..  qui  sab  si  encara... 

MARIA 

Oh!  aquestes  revifalles  y  que'ns  ne  fan  de 
mal!  no  vuy,  no  obstant  anticiparme  a  So- 
que  pugui  venir.  Avuy  tal  com  entre  tú  y 
jo  està  convingut,  li  parlaré  ben  clar  de  tot  — 
convé  per  anar  a  fer  lo  que  per  fer  resta — per 
veure  que's  decideix;  no's  podia  fer  abans:  ara 
l'home  se  sent  fort... 

SR.  SALAS 

Vols  dir? 

MARIA 

No  tinguis  por.  A  més  no  sé  perque'm  sem- 
bla que  n  sab  tant  com  nosaltres. 

SR.   SALAS 

Per  què  ho  dius? 

MARIA 

Quan  la  Ernestina  veyeutse  perduda  se- 
gons ella,  davant  la  certítut  de  passar  per  la 
menys  dos  anys  aquí  se  va  decidir  a  dur  a  cap 
lo  del  convent,  deixantse  empro  la  porta  ober- 
ta ab  la  bona  pensada  de  la  prometensa  dels 
exercicis...   y  això   per  no  afectar  a  l'Enricb 

(irònicament)  qui  sab  si  abans  d'anarsen...  de 
part  seva... 

sr.  salas  (intrigat) 
Que  li  va  contar  tot  vols  dir? 

MARIA 

Potser  m'erro  y  en  aquet  cas  qu'ella'm  per- 
doni. Però  lo  cert  es  que  fa  una  setmana,  de 
l'hort  estant  els  vaig  veure  asseguts  aquí  (a  la 
galeria)  ben  llarga  estona.  Disprés  d'això... 
fins  m'ha  semblat  veure  a  l'Enrich...  com  si 
sabés  del  cert  per  ahont  camina... 

SR.   SALAS 

Potser  t'ho  penses 

MARIA 

Potser... 

SR.  SALAS 

Però...  (com preocupat). 

MARIA 

Bà,  bà.  Deixem  fer  a  mi.  (alegranlse)  Tu 
no  t'hi  fiquis,  airejat,  corre...  ja  veuràs  com 
tot  s'arregla,  com  tot  de  mica  en  mica  va  pre- 
nent forma  a  gust  nostre,  com  ens  reixirem  de 
tantes  tristors  passades,  curades  a  temps  totes. 
Com  sembrem,  com  cullim!...  Veig  tant  clar 
el  sol  darrera'ls  núvols!  S'esclareix,  s'escla- 
reix!... (rient)  Riu,  padri,  riu:  no  t'hi  vuy 
veure  ab  aquesta  cara,  sents?  Riu,  riu,  fes  com 
jo...  que  tota  soch  rialles. 

SR.  SALAS 

Has  cambiat  tant  ab  poch  temps! 

MARIA. 

Es  que  ha  cambiat  lo  que'm  volta.  Es  que 
no  tinch  cases  al  davant  que'm  tapin  el  cel;  es 
que  guaito  enllà  y  veig  lluny  y  més  lluny,  en- 
cara, (rient)  Guàitahi  també,  padri. 

SR.   SALAS 

De  tu  vé  tot,  per  tu  tot  s'ha  fet...  y  que  no 
has  parat  fins  y  a  tant  que  ens  has  tingut  aquí, 
aquí,  arrencantnos  d'allà  baix...  portantnos  al 
terrós...  ets  acaparadora...  ens  has  volgut  per 
tú! 

MARIA 

Si:  no  t'ho  nego.  Us  he  tret  de  les  urpes 
malestrugues,  d'aquella  confusió  ahont  no  us 
podien  debatre...  de  cap  a  la  terra  us  he  vol- 
gut... aquí!  aquí! 

SR.  SALAS 

Però  això,  Maria... 

MARIA 

Qué? 

SR.   SALAS 

Això  no's  fa...  per  ferse!  Damunt  del  teu 
esfors  diria  que  s'hi  veu  quelcom  més  que  un 
agrahiment...  perquè  tant  gran  no  sé  d'ahont 
pot  venirte!...  Té  més  forsa  tot  plegat!  Di- 
guemho  clar,  Maria. 

MARIA 

Què? 

sr.  salas  (ab  precaució  e  interès) 
Tu  l'estimes  al  noy?  (pausa) 

MARIA 

Y  si't  digues  que  sí? 

SR.  salas 
T'abrassaría  que't  faria  mal  de  tant  fort. 

MARIA 

Apa,  donchs,  abràssem  y  fesme  mal,  forsa 
mal!  (S'abrassen  y  ab  gran  ejusió) 

SR.  SALAS 

Que  t'en  veig  de  gran!  L'estimes? 

MARIA 

Si,  però  may  l'hi  he  dit,  ni  penso  dirlü... 

SR.  SALAS 

No't  caldrà  pas,  ho  llegirà  en  els  teus  ulls, 
abans  de  la  primera  cullita!...  (sabrassen  ?io- 
vament).  Te  veig  com  una  santa! 

MARIA 

Padrí.  (Se  deixen  anar.) 

SR.  SALAS 

Si,  si;  com  una  santa;  'm  fas  tornar  el  mon 
menut,  y  m'aixamples  el  cor  de  tal  manera!... 
si  la  noya  fos  ab  nosaltres!... 

MARIA 

No  tinguis  por.  No  serà  monja,  creume. 
II  necessitava  aquet  repòs.  Li  convenia  prou!.. 
Si  l'hora  arriba  de  tancarshi  per  sempre — que 
no  ho  espero — s  adonarà  del  sol,  de  la  íliver- 
at...  y  es  massa  bona  per  dur  al  extrem  una 
alsa  vocació.  Ja  ho  veuràs,  ja  ho  veuràs!  Tu 
ijúdem  sempre... 

SR.   SALAS 

(Veyent  a  Enrich  que  ve  per  la  galeria) 
D'ahont  surts? 

MARIA 

Es  fill. 

SR.  SALAS 
Sí. 

enrich  (de  dintre  estant) 
De  la  fon  mestre  (porta  un  llibre  a  la  mà). 
>'hi  està  tant  bé! 

SR.  SALAS 

Y  ja...  tornem  ab  llibres? 

ENRICH 

Aquestos  ray,  son  bons  amichs  (altra  sai 
dana).  Voleu  anar  a  plassa?  hi  ha  festa  de  ve 
lles.  Sentiu? 

MARIA 

A  plassa  dius?  Ben  aviat  serà  hora  d'aní 
a  la  cuina  baixa. 

ENRICH 

Si  no  hi  voleu  anar,  millor;  reposaré.  (S'« 
seu  aprop  la  taula  en  una  cadira.  Pausa.) 

SR.  SALAS 

No't  canses  massa? 

ENRICH 

Cà!...  M'ha  agafat  fal-lera  de  caminar,  h 
comensat  a  fermhi. 

MARIA 

Tot  demana  mida. 

ENRICH 

La  observo  bé.  (Maria  sembla  esperar  mà 
ment  oportú  y  com  neguitosa  per  quedar  sol 
ab  ell.  Sr.  Salas  ho  endevina,  al  corrent  coi 
està  de  tot  lo  convingui  y  ben  dissimuladament 
tot  mirant  els  testos  de  la  galeria,  sen  va  poc 
a  poch  per  el  costat  de  l'escala  de  la  mateix 
fins  a  desapareixe  insensiblement.  Aleshore 
Maria,  del  peu  mateix  de  la  galeria,  avenS\ 
poch  a  poch  cap  a  la  taula  ahont  s'apoya  a 
colses  sense  assentarshi.  Enrich  li  dona  l'esqué 
na.  Està  assegut  cama  assi,  cama  allà,  l'es) 
patller  de  la  cadira  al  davant.  Sembla  abstret.] 
serenament  abstret...  Maria  agafa  el  llibre  qu 
Enrich  ha  deixat  damunt  la  taula  y  li  diu:) 

MARIA 

Quin  llibre  llegeixes?...  (el  mira" l  llibre} 
Francés? 

ENRICH 

bi:  un  poeta,  (pausa). 

MARIA 

Te  tenim  fort  veritat?...  no't  reconeixes. 

ENRICH 

Ben  cert.  Aquet  cap  s'havia  revoltat  con- 
a'l  mestre!... 

MARIA 

Ens  havies  donat  bona  cosa  d  ànsia;  darre- 
(iment  sobretot!...  però  tot  s'adoba  y  una  llar- 
a  tongada  aquí't  serà  tant  bona... 

ENRieH 

Si...  ben  llarga!... 

MARIA 

Després,  al  seguir  del  temps,  les  coses  po- 
en  tombar  què  sab  un  còm! 

ENRICH 

Es  clar. 

MARIA 

De  moment  aquí. 

ENRICH 

Aquí!... 

MARIA 

Y...  que't  sembla  Enrich.  Decidits  a  pa- 
iarhi  llarch  temps,  fora  un  absurde,  natural- 
lent,  sostenir  el  pis  a  Barcelona. 

ENRICH 

Es  clar. 

MARIA 

De  tants  mobles  que  se'n  pot  fer?...  Des- 
rés,  el  teu  papà  fet  y  fet,  troba  de  mica  en 
lica  tant  be  el  gust  de  la  llar...  que'l  cor  me 
iu  que  qui  le'n  arrenqui...  d'aquí! 

ENRICH 

Parles  de  vendre?  Si?...  Veneu,  veneu...  si 
jo  volia  diusho.  Ja  ho  podeu  vendre  tot. 

MARIA 

Tot!...  entenemse,  tot... 

ENRICH 

Lo  que  se'n  diu  tot  allò  que  no  volgueu. 

MARIA 

Nosaltres?...  però  tu. 

ENRICH 

Jo?  (riu)  Ja  tinch  lo  que  necessito  jo  (pau- 
sa. Mira  fit  a  Maria...  després  l'hi  pren  cari- 
nyosament  la  mà  y  li  diu  afable  y  mitg  rient) 
Maria!...  som  molt  bons,  tots  plegats!  Y  tu, 
creume  a  mi,  vas  ben  bé  de  cap  de  colla.  M'heu 
dut  com  un  infant!  ab  tant  d'amor,  ab  tanta 
suavitat!...  Gom  més  me'n  adono  ho  estimo 
més!...  Hi  ha  coses  que  may  s'agraheixen  prou. 

MARIA 

No  t'entench. 

ENRICH 

Veus?  Fingint  no'm  plaus  tant.  Ara  has  fet 
la  mateixa  cara  que  feyes  abans  quan  tractaves 
d'encoratjarme  sense  crèuretho...  y...  lo  que 
son  visions  d'aquells  moments...  me  causen 
tanta  pena!  Diguem  sempre  ia  veritat  de  tot; 
es  quan  te  veig  més  heroica!  (pausa). 

MARIA 

(molt  rígida,   resolta  y  amorosida) 
Pregunta. 

ENRICH 

Si  que  ho  faré:  la  ruina  del  papa  es  un  fet„ 
(pausa). 

MARIA 

Si...  però  si  ho  sabs,  per  què  ho  preguntes? 

ENRICH 

Si  ho  sàpigues  no  t'ho  preguntaria.  Ne  te- 
nia indicis.  Vaig  intentar  que  algú  parlés  y 
aquet  algú  no  va  parlar,  però  la  confusió  va 
fer  dirli  tantes  coses  de  les  que  no  s'adonava... 

MARIA 

Parles  de  la  Ernestina? 

ENRICH 

Si;  de  la  pobre  Ernestina  de  la  que'ns  se- 
para una  equivocació. 

MARIA 

Tornarà,  no'n  duptis.  (pausa.  Una  migueta 
tristos)  Me  fa  contenta  saber  que  no  t'ho  deya. 
(Pausa.) 

EKRICH 

Deu  diners  el  papà? 

MARIA 

Lo  principal  es  pagat. 

ENRICH 

Y  lo  que  resta? 

MARIA 

Se  pagarà  tot;  no  t'inquietis. 

ENRICH 

Però... 

MARIA 

Sortirà  de  nosaltres,  del  nostre  esfors.  (En- 
rich  la  mira  parat.  Pausa) 

ENRICH 

Del  nostre  esfors...  Lo  d'haverse  vengut  la 
casa  d'aquí  devia  ser  una  excusa  perquè  jo  no 
m'extranyés  de  no  anarhi. 

MARIA 
Si. 

ENRICH 

Va  caure  també  ab  tot  plegat? 

MARIA 

També  ho  vaig  saber  fa  pochs  dies. 

ENRICH 

La  fotografia  venuda... 

MARIA 

Això  no  se  t'havia  amagat. 

ENRICH 

Yara... 

MARIA 

Té...  (li  dona  una  llibreteta). 

ENRICH 

(mitg  rient  y  un  cop  ha  llegit) 
En  efectiu  per  ara...  tres  mil  cent  vuit... 

MARIA 

Som  richs. 

ENRICH 

També  ho  crech  jo.  Finalment  conech  la 
situació  y  ja  veus  com  m'ho  prench.  Ho  sos- 
pitava tot. 

MARIA 

Coneixeria  abans...  no  era  prudent  potser. 

ENRICH 

Heu  sigut  ben  bons  y  estich  d'acord  com- 
plert ab  tot  lo  fet,  ab  lo  pensat.  Temps  enrera 
potser  no  hauria  sigutcapàs  d'enténdreho,avuy 
si...  entench  més  bé;  entench  més  fi  qu'abans! 
tres  mil  cent  vuit  pessetes...  uns  mobles  per 
vendre,  una  despitada  al  convent.  Una  volun- 
tat de  ferro,  (per  Maria)  Un  pobre  vell  tornat, 

infant,  y. ..  un  fracassat  potser!...  tot  això,  vol- 
tat dels  aires  del  camp...  constitueix  una  ar- 
monía!...  ho  es;  qui  ho  diria  no  obstant!... 

MARIA 

Un  fracassat!  es  llastimós  sentirteu  dir; 
perquè  ho  penses  això?  Ahont  es  el  teu  fracàs? 

ENRICH 

Recorda  aquell  despaig;  aquells  amichs, 
aquells  pronóstichs  lots  .. 

MARIA 

Això  més  aviat  fora'l  fracàs  d'un  altre,  d' 
uns  altres,  però'l  teu?...  no.  A  més  si  a  dintre 
portes  quelcom  de  lo  que  deyen,  per  qué  has 
d'abdicar  als  teus  ideals?  Per  tot  hi  han  ho- 
mes sofrents...  yaquí  mateix!... 

ENRICH 

Oh!  no,  Maria!  Soch  més  radical  que  tot 
això;  més  que  tots  vosaltres. 

MARIA 

Com  vols  dir? 

ENRICH* 

El  fracàs  d'un  costat!  la  salvació  potser  del 
altre!... 

MARIA 

Parla  més  clar. 

ENRICH      , 

Es  lo  que  voldria...  y  no  sé  si  puch  be.  Ja 
fa  dies  tenia  ganes  de  parlarten,  però  en  arri- 
bant en  aquet  punt,  les  confusions  encar  no'm 
deixen.  Sé  no  més  que  m'he  afirmat  en  lo  que 
pensava  als  comensos  de  la  meva  malaltia,  que 
no  soch  lo  que's  creyen  qu'era...  Això  si,  això 

ho  sé  del  cert...  Però  sè  també  qne  no'm  puch 
10 

conformar  ab  l'idea  de  ser  un  home  vensut. 
Hi  ha  per  dintre  meu  alguna  forsa  descone- 
guda? La  cerco,  la  cerco...  ah!  les  meves  refle- 
xions de  tots  aquets  darrers  dies!...  Descoberta 
la  forsa,  la  esmena  de  les  passades  errades  me- 
ves o  d'altri,  fora  ben  prompte  un  fet... 

MARIA 

Potser  no  es  hora  encara  de  trobaria  aques- 
ta forsa  que  ben  cert  deus  dur  en  tu. 

ENR1CH 

Ho  creus? 

MARIA 

Qui  no'n  porta  una  o  altra? 

ENRICH 

Cal  descobriria!...  Si  jo  veyés  tant  clar  l'es- 
devenir com  conech  lo  passat!...  quina  pena 
fa  tot!...  Me  veig  a  mi;  veig  als  altres  que  com 
jo  anaven  desviats  y  esmaperduts,  no  sent  res 
de  lo  que  un  títuí  insolent  proclama,  víctimes 
dels  desgavells  incurables  d'una  estúpida  civi- 
lisació  que  fa  sabis  a  preu  fixe,  que'n  vomita  a 
milers!...  y  les  joventuts  se  perden...  y  les  fa- 
mílies cauhen,..  y  son  en  va  tots  els  esforsos... 
quin  fàstich! 

MARIA 

Y  ets  ben  bé  tu  qui  parla  aixís? 

ENRICH 

Què  trobes  d'estrany  en  les  paraules  meves? 

MARIA 

Un  cert  desvetllament  que  m'encanta. 

ENRICH 

Es  obra  de  les  recents  amistats,  les  ex- 
tensions per  ahont  els  ulls  s'hi  perden.  La  on- 
dulació deies  montanyes  llunyanes;  el  cambi 

brusque  o  suau  de  les  nuvolades!...  desperten 
tant!... 

MARIA 

Y  desvetllat  per  tant  belles  cantades  te  creus 
un  fracassat? 

ENR1CH 

Tot  lo  que't  conto  es  comparable  al  aire 
novell  que  respiro,  però  no  sé  si  tinch  dret  a 
respirarlo. 

MARIA 

Si  hi  tens  dret. 

ENR1CH 

Si,  Maria:  quant  en  mitg  d'aquest  ambent 
hi  veges  clar  un  camí  marcat  per  els  meus 
passos  dirigirhi...  jo  fora  entre  tanta  bondat  y 
tanta  bellesa  una  nota  entonada...  ara...  me'n 
sento  tant  distanciat...  (pausa)  En  quan  a  vo- 
saltres... si  el  veig  clar  l'andurrial  per  ahont 
anireu.  M'bas  parlat  del  vostre  esíors;  arren- 
dareu les  teves  terres,  escasses  y  menudes; 
entre  tu  y  el  meu  pare  formareu  una  mena 
d'Aliansa.  Portareu  una  vida  quieta,  benaura- 
da!... però  jo  no  m'hi  puch  veure,  la  con- 
ciencia  m'ho  faria  insoportable!  Ahont  anirà 
dirigit  el  meu  esfors?  Per  ahont  anava,  may 
més;  quedarme  ahont  soch  y  com  hi  soch  es 
inconsentible.  En  mi  encara  hi  ha  una  joven- 
aprofitable,  la  duch  en  mi,  la  sento,  (s'haurà 
aixecat  nerviós,  no  molt). 

MARIA 

Donchs  ja  ho  tens  tot  Enrich. 

enrich 
Que  ho  tinch  tot!  (s'asseu  al  cairell  de  la 
laula  més  de  cara  a  la  galeria  que  no  a  dins). 

marià  (apropanshi  més) 
Y  més  encara.  Una  vetlla,  en  havent  sopat, 
quan  ja  teníem  endressat  tot  lo  de  la  cuina, 
quan  al  vol  de  taula  cusíem  tot  parlant... 
vares  contarnos— me'n  recordo  com  si  ara  fos 
— coses  del  cervell,  si,  molt  intrincades,  però 
qüe  en  ei  fons,  ho  veig  ara,  duyen  certa  clare- 
tat  ben  profitosa. 

ENR1CH 

No  t'entench. 

MARIA 

El  cervell,  no  son  les  mans  ens  deyes,  ni  els 
peus,  ni  té  paiadar,  ni  guaita,  ni  respira,  però 
ho  es  tot  alhora.  Y'l  comparaves  al  crit  de  foch 
que  fa  matar  y  no  mata!  ..  te'n  recordes  bé? 

KNRICH 

Si. 

MARIA 

Si  tu  poguessis  ser  per  aquets  camps?...  (els 
hi  mostra). 

ENR1CH 

(comprenent  tot  duna  y  quasi  extasiat) 
Un  gran  cervell  disfressat  d'home. 

MARIA 

(Mentres  li  va  dihent  tot  això,  Enrich  sem- 
bla compendrey  la  va  seguint  ab  l  expressió,  com 
si  per  dins  digués  lo  quella  diu,  mentres  s'exta- 
sia tot  esguardant  els  camps  que  per  la  galeria 
s'oviren  y  sempre  sense  moures  d'ahont  se  troba 
segons  l'acotació  corresponent).  Y  solem niós  de 
la  cima  dels  planers,  abarcar  d'un  sol  esguard 
lo  que  brosta  y  lo  que  brostarà;  lo  que's  cull, 
lo  que  s'apila... 

ENR1CH 

Ser  la  forsa  que  remogués  la  terra. 

MARIA 

Si. 

ENRICH 

El  mateix  grà  que's  colga. 

MARIA 

La  voluntai  de  l'abundor!... 

ENRICH 

Oh!  maravelia!  (ben  baixet  y  juntant  les 
mans  iot  mirant  de  fora). 

MARIA 

No't  sentiries  ser  un  home  de  profit,  plé  de 
íorsa,  de  joventut!... 

ENRICH 

Maria!  (prenentli  la  mà  sens  miraria). 

MARIA 

Si  d'aquí  vens,  si  tot  això  es  casa  teva  (per 
tot)  si'l  teu  pare  ja  va  pecar  moventsen!  Tots 
van  allà,  tots:  tots  cerquen  la  felicitat  en  el  ma- 
teix lloch  y  per  ningú  n'hi  resta...  son  uns  in- 
grats. No  ho  siguem  tant  nosaltres! 

ENRICH 

Ah!  si!...  (en  igual actitut). 

MARIA 

Quina  vida  més  clara  no  es  aquesta! 

ENRICH 

Y  com  les  teves  paraules  el  mostren  clar 
aquell  camí  cercat,  aquell  destí  ignorat... 
aquella  forsa  pressentida... 

MARIA 

Si.  (molt  animosa). 

ENRICH 

Els  vels  s'escorren!... 

aiaria  (triomfadora  sens  efectisme) 

Finalment! 

enrich  (ben  reflexiu) 

Oh!  Els  pobres  menestrals!...  que'n  son  de 
plànyer!...  corren  darrera  un  fantasme  que's 
riu  d'ells  y  que  els  esclafa  tot  rientsen!  Ves- 
teixen robes  que  no'ls  escauen,  s'omplenen  el 
cap  de  matèries  que'ls  son  estranyes!  No 
veuhen  més  que  les  excepcions...  y  aixís  els 
fuig  la  vida...  aferrats  a  la  mitjanía  eterna!... 

MARIA 

Però  nosaltres  no'n  som  d'aquets.  Hem  co- 
rregut no  més  el  perill  de  serho. 

ENRICH 

Ja  ho  érem. 

MARIA 

Arrivem  a  temps...  Tot  això,  veus?  (defora) 
ens  salva;  guaiteu  bé,  que  may  com  cosa  teva 
t'ho  has  mirat.  No  t'hi  sents?  no  t'hi  trobes? 

ENRICH 

M'hi  sento  ensenyorit  com  si  una  veu  mis- 
teriosa'm cridés  reclarnantrohi:  com  si  tot  un 
poema  d'atavismes  cantés  obrintme'ls  bras- 
sos!...  Arribo  fins  a  sentir  el  vèrtich  de  la 
terra! 

marià  (excitanilo) 

De  mica  en  mica,  saps?  Els  extendràs  els 
teus  dominis  y  si't  manqués  coratge,  guaitem 
a  mi  que  també'n  soch  de  forta.  Veus?  no  més 
aquets  dos  d'aquí  devant  son  meus;  son  nos- 
tres, (va  senyalantho  tot  ab  gran  vivacitat)  L'any 
que  vé,  per  poch  que  fem,  podrem  comprar 
aquell  d'allà  y  l'altre...   i'altre  de  més  enllà  y 

de  mica  en  mica  farem  reverdir  tot  això  tant 
mústich,  y  alegrarem  l'esguard  del  vianant; 
d'aqui  estant  gaudirem  de  l'abundor  y  tot 
temps  del  any  ens  serà  glòria. 

enrich  (trobantshi  del  tot) 

Parla,  parla! 

marià  (de  cada  cop  més  animada) 

Y  per  el  Setembre  aquella  devallada  de- 
vindrà  verda  de  ceps  colltorsats  de  tanta  fruita; 
y  per  el  Juny  aquell  tros  planer  de  l'altre  ban- 
da serà  talment  torrat  d'espigues  y  quan  vinga 
el  fajol  d'una  nevada  de  flors,  tot  tindrà  el 
bell  aire,  benehirem  el  sol  quan  surti,  quan 
s'acotxi  y  estimarem  els  fruits  y  els  brassos 
que'ls  remoguin,  tal  com  si  fóssim  pares  de 
tot  y  de  tothom!  (pausa.  Enrich  poch  a  poch 
s'ha  del  tot  absorvit  en  la  contemplació  sugestiva 
del  paissatge  en  quin  cel  brilla  ja  l  primer  estel 
de  la  tarde...  slia  talment  embaumat  de  fecon- 
ditats;  se  troba  tant  en  ï influencia  per  ell  des- 
coneguda de  les  properes  llums  rosades...  que 
plora...  Maria  ho  veu). 

ENRICH 

Quin  encant!...  (pausa). 

MARIA 

Que  tens? 

ENRICH 

Res  de  dolent,  Maria. 

MARIA 

Plores! 

ENRICH 

Es  que  veig  davant  meu  un  espectacle  des- 
conegut finsy  a  tant  de  sentides  les  paraules 

teves!...  jo  no  sabia  que  hi  hagués  en  el  mon 
tanta  bellesa!... 

MARIA 

Y  això't  ía  plorar? 

enrich 
No  ben  bé  això!... 

MARIA 

Aleshores? 

ENRICH 

Tal  volta  ploro  al  adonarme  de  que  he 
perdut  quince  anys  de  la  meva  vida!... 

MARIA 

{El  mitg  abrassa  desd'ahont  està  assegut  a  la 
taula,  tota  elia  esmuyintse  vora  d'ell,  somniosa 
heroica  y  molt  dóna,  dihentli  ben  aprop  de  la- 
carà y  a  la  claror  que  mimva  somniosa)  No 
t'espantis   per  això:   be  prou  que'ls  guanya- 


rem!... 


SE    TANCA    LA    CORTINA 


14  Agost-20  Octubre  1906. 


DUUS  PERSONATGES 

El  senyor  Bonaventura  Salas. — Es  el  tipo  complert 
del  bon  home,  endressat  correcte  però  dels 
que  no  s'ha  pogut  avenir  als  aires  ciutadans, 
per  més  que  estigui  perfectament  convensut 
de  lo  contrari. 

Enamorat  dels  fills;  cofoy  de  la  sabiesa  del 
fill  metge,  ne  parla  embadalit,  se'l  mira  y  el 
cuida  com  relíquia  santa. 

Vesteix  com  li  pertoca,  ni  massa  apropat, 
ni  massa  apartat  de  la  moda.  Durant  el  ter- 
cer acte,  ab  roba  estiuenca  j  ab  joyós  marcat 
descuit. 

El  Doctor  Enrich  Salas. — Ni  es  tonto  ni  es  sabi, 
ni  es  vanitós.  Més  aviat  es  un  noy  obedient 
que  fins  arribada  l'ocasió  no's  dona  compte 
d'ell  mateix  adonantse  de  hont  l'ha  portat 
l'amor  d>.smcssurat  dels  que  l'han  estimat 
sens  saber  com  l'estimaven. 

El  seu  aspecte  es  de  lo  més  corrent.  Tant 
sols  quan  se  sab  qui  vol  ser,  resulta  del  tot 
en  discordancia  ab  qui  es. 

Vesteix  a  l'ordre  del  dia  y  seguint  sempre 
les  circunstancies.  Arrivant  el  tercer  acte,  re- 
girà per  ell  la  mateixa  observació  feta  al  per- 
sonatge anterior. 

Eusebi  Montferrer. — A.quet  no  ofereix  dubte.  EI 
noy  rich  que  ha  seguit  carrera  per  tenir  un 
títol.  Es  cuit,  irònich  y  sobretot  indolent. 
Vesteix  elegant  sens  estremar  la  nota  però 
ben  enterat  de  lo  que's  porta.  En  tot  molt 
correcte  y  distingit. 


El  Dependent  Lluís  Sostres. — Aire  vulgar,  mi- 
rada astuta,  tipo  declarat  de  classe  mitja  que 
no  vol  passar  per  altre  cosa.  Sab  contar,  com 
se  sol  dir.  Se  presenta  ab  medos,  però  es  fei- 
xuch  y  tira  una  miqueta  cap  a  lo  antipàtich. 
Vesteix  molt  aprofitat. 

L'Hilari. — Un  pobre  pagès  català.  Solter,  tota  la 
vida  que  riu,  riu  sempre  fins  quan  parla  de 
coses  tristes...  Va  molt  arrupit  y  camina  a 
petites  passes.  Sembla  un  infantó  disfressat 
de  vell. 

No  dú  pèl  a  la  cara,  però  està  per  afeitar. 
Casi  es  calvo. 

El  Barrugàs. — No  parla.  Un  gandul  perfecte.  Ca- 
mina poch  a  poch  y  pesant.  Es  sapat. 

Un  Senyor. — Tipo  del  tot  corrent,  menestral  ciu- 
tadà de  categoria  no  definida. 

Maria. — Es  la  noya  feréstega  que  porta  dintre  seu 
tot  un  mon  d'amor  y  de  tendreses,  encoberta 
per  uns  hàbits  y  unes  costums  aparentment 
prompte  adaptades  al  seu  modo  de  ser. 

La  clarivident  que  sab  pensar  mentres  es- 
tima; la  voluntat  implacable;  el  desitg  tornat 
obra,  en  una  paraula,  la  perfecte  reunió  de 
totes  aquelles  qualitats,  posehídes  només  per 
els  qui  neixen  ab  l'estel  de  la  forsa  al  bell 
mitg  del  front. 

Es  ademés,  de  aquelles  maques  tristes. 
Recorda  l'aucell  engabiat...  més  endavant 
l'aucell  quan  reprèn  la  volada  y  aleshores... 
canta,  canta! 

Durant  el  primer  acte  vesteix  de  cambrera; 
d'estar  per  casa  durant  el  segon  y  retornada 


al  camp,  quan  el   tercer,  entre  pagesa  y  ciu- 
tadana, apareix  com  un  esclat  de  joya. 

La  Ernestina. — N'hem  vistes  a  milers,  constant- 
ment ne  veyem.  La  noya  que  viu  fora  de  tota 
realitat,  la  voluntat  de  doublé  que  fa  tornar 
cursi  lo  bo  y  detestable  lo  modest.  En  el  seu 
damunt  se  veu  prou,  ab  lo  que  diu  se  veu 
més,  y  ab  com  pensa  se  veu  massa.  Una  be- 
neita, bona  noya,  però  insoportable.  Vesteix 
com  si  íos  un  calch  de  figurí  vulgar  y  barato. 

La  Pitoya. — La  eterna  dóna  de  fora.  El  cap  tot 
blanch,  el  mocador  al  cap.  De  aquelles  dones 
que  semblen  farsells  de  roba. 


Aquasta  obra  va  ser  representada  per  primera 
vegada  en  el  Teatre  Català  (Romea),  la  nit  del  10  de 
Desembre  de  1906,  baix  el  següent  repartiment: 

Bonaventura  Salas,  senyor  Piera;  Enrich  Salas, 
senyor  Barbosa;  Eusebi  Montferrer,  senyor  Capde- 
vila; Dependent  Lluïs  Sostres,  senyor  Vehil;  Hilari, 
senyor  Sirvent;  Barrugas,  N.  N.;  Un  senyor,  senyor 
Moreno  de  Llansa;  Maria,  senyora  Jarque;  Ernesti- 
na  Salas,  senyoreta  Xirgu;  La  Pitoya,  senyora  Baró» 

Pessetes 


La  llàntia  del  odi,  tragèdia  en  quatre 
actes,  per  Gabriele  d'Annunzio.  Tra- 
ducció de  Salvador  Vilaregut ....     2 

La  fortuna  boja,  comèdia  en  quatre  ac- 
tes, per  Joseph  Morató 2 

Papà  ministre,  drama  en  tres  actes,  per 
Gerolamo  Rovetta.  Traducció  de  Nar- 
cís Oller 2 

/Por!  comèdia  en  un  acte,  per  Fèlix  Du- 
quesnel.  Adaptació  de  Narcis  Sicars 
y  Salvadó 5o 

Els  mestres  contistes.  Volum  primer. 
(Ivan  Tourg-enieff,  Hég-ésippe  Mo- 
reau,  Eça  de  Queiroz) 1 

La  campana  submergida,  rondalla  escè- 
nica en  cinch  actes,  per  Gerhart 
Hauptmann.  Traducció  de  Salvador 
Vilaregut 2 

Les  ales  de  cera,  comèdia  en  dos  actes, 

per  Manel  Folch  y  Torres.      .      .     .      1    5o 

Cor  delator,  monòlech,  per  Edg-ar  Poe. 
Narració  extraordinària  adaptada  a 
la  escena  per  A.  Albert  Torrellas.    .  25 

L'assumpció  de  Hannele  Mattern,  dra  - 
ma  d'ensomni  en  dos  actes,  per  Ge- 
rhart Hauptmann 1    5o 

Els  pobres  menestrals,  obra  en  tres  ac- 
tes, per  Adrià  Gual ,2 


Pt»ea:  2  ptas. 


